๑
PAGE  

ส่วนที่ 1

บทนำ
1. การวิเคราะห์ความเสี่ยงในการเกิดการทุจริตในองค์กร 

การวิเคราะห์ความเสี่ยงในการเกิดการทุจริตในองค์กรขององค์การบริหารส่วนตำบลท่าดีมีวัตถุประสงค์เพื่อต้องการบ่งชี้ความเสี่ยงของการทุจริตที่มีอยู่ในองค์กรโดยการประเมินโอกาสของการทุจริตที่อาจเกิดขึ้น ตลอดจนบุคคลหรือหน่วยงานที่อาจเกี่ยวข้องกับการกระทำทุจริต เพื่อพิจารณาว่าการควบคุมและการป้องกันการทุจริตที่มีอยู่ในปัจจุบันมีประสิทธิภาพและประสิทธิผลหรือไม่ 
การทุจริตในระดับท้องถิ่น พบว่าปัจจัยที่มีผลต่อการขยายตัวของการทุจริตในระดับท้องถิ่น ได้แก่ การกระจายอำนาจลงสู่องค์กรปกครองส่วนท้องถิ่น แม้ว่าโดยหลักการแล้วการกระจายอำนาจมีวัตถุประสงค์สำคัญเพื่อให้บริการต่าง ๆ ของรัฐสามารถตอบสนองต่อความต้องการของชุมชนมากขึ้น มีประสิทธิภาพมากขึ้น แต่ในทางปฏิบัติทำให้แนวโน้มของการทุจริตในท้องถิ่นเพิ่มมากยิ่งขึ้นเช่นเดียวกัน                                                                                                                                                                                    
ลักษณะการทุจริตในส่วนขององค์กรปกครองส่วนท้องถิ่น จำแนกเป็น 7 ประเภท ดังนี้
1) การทุจริตด้านงบประมาณ การทำบัญชี การจัดซื้อจัดจ้าง และการเงินการคลัง ส่วนใหญ่เกิดจาก
    การละเลยขององค์กรปกครองส่วนท้องถิ่น
2) สภาพหรือปัญหาที่เกิดจากตัวบุคคล
3) สภาพการทุจริตอันเกิดจากช่องว่างของกฎระเบียบและกฎหมาย
4) สภาพหรือลักษณะปัญหาของการทุจริตที่เกิดจากการขาดความรู้ความเข้าใจและขาดคุณธรรมจริยธรรม
5) สภาพหรือลักษณะปัญหาที่เกิดจากการขาดประชาสัมพันธ์ให้ประชาชนทราบ
6) สภาพหรือลักษณะปัญหาของการทุจริตที่เกิดจากการตรวจสอบขาดความหลากหลายในการตรวจสอบ
   จากภาคส่วนต่างๆ
7) สภาพหรือลักษณะปัญหาของการทุจริตที่เกิดจากอำนาจ บารมี และอิทธิพลท้องถิ่น
สาเหตุและปัจจัยที่นำไปสู่การทุจริตขององค์กรปกครองส่วนท้องถิ่นสามารถสรุปเป็นประเด็นได้ ดังนี้
1) โอกาส     แม้ว่าในปัจจุบันมีหน่วยงานและกฎหมายที่เกี่ยวข้องกับการป้องกันและปราบปรามการทุจริตแต่พบว่า ยังคงมีช่องว่างที่ทำให้เกิดโอกาสของการทุจริต ซึ่งโอกาสดังกล่าวเกิดขึ้นจากการบังคับใช้กฎหมายที่ไม่เข้มแข็ง กฎหมาย กฎระเบียบไม่รัดกุม และอำนาจหน้าที่โดยเฉพาะข้าราชการระดับสูงก็เป็นอีกโอกาสหนึ่งที่ทำให้เกิดการทุจริต

2) สิ่งจูงใจ    เป็นที่ยอมรับว่าสภาวะทางเศรษฐกิจที่มุ่งเน้นเรื่องของวัตถุนิยม สังคมทุนนิยม ทำให้คนในปัจจุบันมุ่งเน้นที่การสร้างความร่ำรวย ด้วยเหตุนี้จึงเป็นแรงจูงใจให้เจ้าหน้าที่มีแนวโน้มที่จะทำพฤติกรรมการทุจริตมากยิ่งขึ้น
3) การขาดกลไกในการตรวจสอบความโปร่งใส การทุจริตในปัจจุบันมีรูปแบบที่ซับซ้อนขึ้น โดยเฉพาะการทุจริตในเชิงนโยบายที่ทำให้การทุจริตกลายเป็นความชอบธรรมในสายตาของประชาชน ขาดกลไกการตรวจสอบความโปร่งใสที่มีประสิทธิภาพ ดังนั้นจึงเป็นการยากที่จะเข้าไปตรวจสอบการทุจริตของบุคคลเหล่านี้
4) การผูกขาด…

4) การผูกขาด ในบางกรณีการดำเนินงานของภาครัฐ ได้แก่ การจัดซื้อ-จัดจ้าง เป็นเรื่องของการผูกขาด ดังนั้นจึงมีความเกี่ยวข้องเป็นห่วงโซ่ผลประโยชน์ทางธุรกิจ ในบางครั้งพบบริษัทมีการให้สินบนแก่เจ้าหน้าที่เพื่อให้ตนเองได้รับสิทธิในการดำเนินงานโครงการของภาครัฐ รูปแบบของการผูกขาด ได้แก่ การผูกขาดในโครงการก่อสร้างและโครงสร้างพื้นฐานภาครัฐ
5) การได้รับค่าตอบแทนที่ไม่เหมาะสม รายได้ไม่เพียงพอต่อรายจ่าย ความยากจนถือเป็นปัจจัยหนึ่งที่ทำให้ข้าราชการมีพฤติกรรมการทุจริต เพราะความต้องการที่จะมีสภาพความเป็นอยู่ที่ดีขึ้น ทำให้เจ้าหน้าที่ต้องแสวงหาช่องทางเพื่อเพิ่ม “รายได้พิเศษ” ให้กับตนเองและครอบครัว
6) การขาดจริยธรรม คุณธรรม ในสมัยโบราณ ความซื่อสัตย์สุจริตเป็นคุณธรรมที่ได้รับการเน้นเป็นพิเศษถือว่าเป็นเครื่องวัดความดีของคน แต่ในปัจจุบัน พบว่า คนมีความละอายต่อบาปและเกรงกลัวบาปน้อยลง และมีความเห็นแก่ตัวมากยิ่งขึ้น มองแต่ประโยชน์ส่วนตนเป็นที่ตั้งมากกว่าที่จะยึดผลประโยชน์ส่วนรวม
7) มีค่านิยมที่ผิด ปัจจุบันค่านิยมของสังคมได้เปลี่ยนจากยกย่องคนดี คนที่มีความซื่อสัตย์สุจริตเป็นยกย่องคนที่มีเงิน คนที่เป็นเศรษฐี มหาเศรษฐี คนที่มีตำแหน่งหน้าที่การงานสูง ด้วยเหตุนี้ ผู้ที่มีค่านิยมที่ผิดเห็นว่าการทุจริตเป็นวิถีชีวิตเป็นเรื่องปกติธรรมดา เห็นคนซื่อเป็นคนเซ่อ เห็นคนโกงเป็นคนฉลาด ย่อมจะทำการทุจริตฉ้อราษฎร์บังหลวง โดยไม่มีความละอายต่อบุญและบาป และไม่เกรงกลัวต่อกฎหมายของบ้านเมือง
 2. หลักการและเหตุผล 

ปัจจุบันปัญหาการทุจริตคอร์รัปชันในประเทศไทยถือเป็นปัญหาเรื้อรังที่นับวันยิ่งจะทวีความรุนแรงและสลับซับซ้อนมากยิ่งขึ้นและส่งผลกระทบในวงกว้าง โดยเฉพาะอย่างยิ่งต่อความมั่นคงของชาติ เป็นปัญหาลำดับต้น ๆ ที่ขัดขวางการพัฒนาประเทศทั้งในด้านเศรษฐกิจ สังคมและการเมือง เนื่องจากเกิดขึ้นทุกภาคส่วนในสังคมไทย ไม่ว่าจะเป็นภาคการเมือง ภาคราชการ โดยเฉพาะองค์กรปกครองส่วนท้องถิ่นมักถูกมองจากภายนอกสังคมว่าเป็นองค์กรที่เอื้อต่อการทุจริตคอร์รัปชันและมักจะปรากฏข่าวการทุจริตตามสื่อและรายงานของทางราชการอยู่เสมอ ซึ่งได้ส่งผลสะเทือนต่อกระแสการกระจายอำนาจและความศรัทธาต่อระบบการปกครองส่วนท้องถิ่นอย่างยิ่ง ส่งผลให้ภาพลักษณ์ของประเทศไทยเรื่องการทุจริตคอร์รัปชันมีผลในเชิงลบ สอดคล้องกับการจัดอันดับดัชนีชี้วัดภาพลักษณ์คอร์รัปชัน (Corruption Perception Index – CPI) ซึ่งเป็นเครื่องมือที่ใช้ประเมินการทุจริตคอร์รัปชันทั่วโลกที่จัดโดยองค์กรเพื่อความโปร่งใสนานาชาติ (Transparency International – IT) พบว่า ผลคะแนนของประเทศไทยระหว่างปี 2555 – 2558 อยู่ที่ 35 - 38 คะแนน จากคะแนนเต็ม 100 โดยในปี 2558 อยู่อันดับที่ 76 จาก 168 ประเทศทั่วโลก และเป็นอันดับที่ 3 ในประเทศอาเซียนรองจากประเทศสิงคโปร์และประเทศมาเลเซีย และล่าสุดพบว่าผลคะแนนของประเทศไทยปี 2559 ลดลง 3 คะแนน จากปี 2558  ได้ลำดับที่ 101 จาก 168 ประเทศ ซึ่งสามารถสะท้อนให้เห็นว่าประเทศไทย           เป็นประเทศที่มีปัญหาการคอร์รัปชันอยู่ในระดับสูง 

แม้ว่าในช่วงระยะที่ผ่านมา ประเทศไทยได้แสดงให้เห็นถึงความพยายามในการปราบปรามการป้องกันการทุจริต ไม่ว่าจะเป็น การเป็นประเทศภาคีภายใต้อนุสัญญาสหประชาชาติว่าด้วยการต่อต้านการทุจริต (United Nations Convention Against Corruption-UNCAC) พ.ศ. 2546 การจัดตั้งองค์กรตามรัฐธรรมนูญ โดยเฉพาะอย่างยิ่งคณะกรรมการป้องกันปราบปรามการทุจริตแห่งชาติได้จัดทำยุทธศาสตร์ชาติ     ว่าด้วยการป้องกันและปราบปรามการทุจริตมาแล้ว 3 ฉบับ แต่ปัญหาการทุจริตในประเทศไทยไม่ได้มีแนวโน้มที่ลดน้อยถอยลง สาเหตุที่ทำให้การทุจริตเป็นปัญหาที่สำคัญของสังคมไทยประกอบด้วยปัจจัยทางด้านพื้นฐานโครงสร้างสังคม ซึ่งเป็นสังคมที่ตั้งอยู่บนพื้นฐานความสัมพันธ์แนวดิ่ง (Vertical Relation) หรืออีกนัยหนึ่งคือ พื้นฐานของสังคมอุปถัมภ์ที่ทำให้สังคมไทยยึดติดกับการช่วยเหลือเกื้อกูลกัน โดยเฉพาะในหมู่ญาติพี่น้องและพวกพ้อง ยึดติดกับกระแสบริโภคนิยม วัตถุนิยม ติดความสบาย ยกย่องคนที่มีเงินและมีอำนาจ คนไทยบางส่วนมองว่าการทุจริตคอรัปชันเป็นเรื่องปกติที่ยอมรับได้ ซึ่งนับได้ว่าเป็นปัญหาที่ฝังรากลึกในสังคมไทยมาตั้งแต่อดีตหรือกล่าวได้ว่าเป็นส่วนหนึ่งของค่านิยมและวัฒนธรรมไทยไปแล้ว ผนวกกับปัจจัยทางด้านการทำงานที่ไม่ได้บูรณาการความร่วมมือของทุกภาคส่วนไว้ด้วยกัน จึงส่งผลให้การทำงานของกลไกหรือความพยายามที่ได้กล่าวมาข้างต้นไม่สามารถทำได้อย่างเต็มศักยภาพ ขาดความเข้มแข็ง
ปัจจุบันยุทธศาสตร์ชาติว่าด้วยการป้องกันและปราบปรามการทุจริตที่ใช้อยู่เป็นฉบับที่ 3 เริ่มจากปี พ.ศ. 2560 จนถึงปี พ.ศ. 2564 ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด     ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ. 2564 ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานหลักออกเป็น 6 ยุทธศาสตร์ ดังนี้

ยุทธศาสตร์ที่ 1 สร้างสังคมที่ไม่ทนต่อการทุจริต
ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต
ยุทธศาสตร์ที่ 3 สกัดกั้นการทุจริตเชิงนโยบาย
ยุทธศาสตร์ที่ 4 พัฒนาระบบป้องกันการทุจริตเชิงรุก
ยุทธศาสตร์ที่ 5 ปฏิรูปกลไกและกระบวนการปราบปรามการทุจริต
ยุทธศาสตร์ที่ 6 ยกระดับคะแนนดัชนีการรับรู้การทุจริต (Corruption Perception Index : CPI)

ดังนั้น เพื่อให้การดำเนินการขับเคลื่อนด้านการป้องกันและปราบปรามการทุจริตบังเกิดผลเป็นรูปธรรมในทางปฏิบัติ เป็นไปตามเจตนารมณ์ของยุทธศาสตร์ว่าด้วยการป้องกันและปราบปรามการทุจริตระยะ ที่ 3 (พ.ศ. 2560 - 2564)  องค์การบริหารส่วนตำบลท่าดี  จึงได้ตระหนักและให้ความสำคัญกับการบริหารจัดการที่มีความโปร่งใส สร้างค่านิยม วัฒนธรรมสุจริตให้เกิดในสังคมอย่างยั่งยืนจึงได้ดำเนินการจัดทำแผนปฏิบัติการป้องกันการทุจริต 4 ปี  (พ.ศ. 2561-2564)          เพื่อกำหนดแนวทางการขับเคลื่อนด้านการป้องกันและปราบปรามการทุจริตผ่านโครงการ/กิจกรรม/มาตรการต่าง ๆ ที่เป็นรูปธรรมอย่างชัดเจน อันจะนำไปสู่การปฏิบัติอย่างมีประสิทธิภาพ บรรลุวัตถุประสงค์และเป้าหมายของการป้องกันและปราบปรามการทุจริตอย่างแท้จริง
3. วัตถุประสงค์ของการจัดทำแผน

1) เพื่อยกระดับเจตจำนงทางการเมืองในการต่อต้านการทุจริตของผู้บริหารองค์กรปกครองส่วนท้องถิ่น    

2) เพื่อยกระดับจิตสำนึกรับผิดชอบในผลประโยชน์ของสาธารณะของข้าราชการฝ่ายการเมือง ข้าราชการ
  
    ฝ่ายบริหาร บุคลากรขององค์การบริหารส่วนตำบลท่าดี รวมถึงประชาชนในตำบล

3) เพื่อให้การบริหารราชการขององค์การบริหารส่วนตำบลท่าดีเป็นไปตามหลักบริหารกิจการบ้านเมืองที่ดี   
    
              (Good Governance) 
4) เพื่อส่งเสริมบทบาทการมีส่วนร่วม (people's participation) และตรวจสอบ (People’s audit) 
     
    ของภาคประชาชนในการบริหารกิจการขององค์การบริหารส่วนตำบลท่าดี
5) เพื่อพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการ ขององค์การ          
    บริหารส่วนตำบลท่าดี
4. เป้าหมาย

1) ข้าราชการฝ่ายการเมือง ข้าราชการฝ่ายบริหาร บุคลากรขององค์การบริหารส่วนตำบลท่าดี
รวมถึงประชาชนในท้องถิ่นมีจิตสำนึกและความตระหนักในการปฏิบัติหน้าที่ราชการให้บังเกิด
ประโยชน์สุขแก่ประชาชน ปราศจากการก่อให้เกิดข้อสงสัยในการประพฤติปฏิบัติตามมาตรการ  จริยธรรม การขัดกันแห่งผลประโยชน์และแสวงหาประโยชน์โดยมิชอบ

2) เครื่องมือ/มาตรการการปฏิบัติงานที่สามารถป้องกันปัญหาเกี่ยวกับการทุจริตและประพฤติ มิชอบ
    ของข้าราชการ


3) โครงการ/กิจกรรม/มาตรการที่สนับสนุนให้สาธารณะและภาคประชาชนเข้ามามีส่วนร่วมและ
  
    ตรวจสอบการปฏิบัติหรือบริหารราชการขององค์การบริหารส่วนตำบลท่าดี

4) กลไก มาตรการ รวมถึงเครือข่ายในการตรวจสอบการปฏิบัติราชการขององค์การบริหารส่วนตำบล
    ท่าดี  ที่มีเข้มแข็งในการตรวจสอบ ควบคุมและถ่วงดุลการใช้อำนาจอย่างเหมาะสม

5) องค์การบริหารส่วนตำบลท่าดี  มีแผนงานที่มีประสิทธิภาพ ลดโอกาสในการกระทำการทุจริต
    และประพฤติมิชอบ จนเป็นที่ยอมรับจากทุกภาคส่วน
5. ประโยชน์ของการจัดทำแผน

1) ข้าราชการฝ่ายการเมือง ข้าราชการฝ่ายบริหาร บุคลากรขององค์การบริหารส่วนตำบลท่าดีรวมถึงประชาชนในตำบล   มีจิตสำนึกรักท้องถิ่นของตนเอง อันจะนำมาซึ่งการสร้างค่านิยม และอุดมการณ์ในการต่อต้านการทุจริต (Anti-Corruption) จากการปลูกฝังหลักคุณธรรม จริยธรรม หลักธรรมาภิบาล รวมถึงหลักเศรษฐกิจพอเพียงที่สามารถนำมาประยุกต์ใช้ในการทำงานและชีวิตประจำวัน

2) องค์การบริหารส่วนตำบลท่าดี สามารถบริหารราชการเป็นไปตามหลักบริหารกิจการบ้านเมืองที่ดี (Good Governance) มีความโปร่งใส เป็นธรรมและตรวจสอบได้

3) ภาคประชาชนมีส่วนร่วมตั้งแต่ร่วมคิด ร่วมทำ ร่วมตัดสินใจรวมถึงร่วมตรวจสอบในฐานะพลเมืองที่มีจิตสำนึกรักท้องถิ่น อันจะนำมาซึ่งการสร้างเครือข่ายภาคประชาชนที่มีความเข้มแข็งในการเฝ้าระวังการทุจริต

4) สามารถพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการขององค์การบริหารส่วนตำบลท่าดี ทั้งจากภายในและภายนอกองค์กรที่มีความเข้มแข็งในการเฝ้าระวังการทุจริต

5) องค์การบริหารส่วนตำบลท่าดี มีแนวทางการบริหารราชการที่มีประสิทธิภาพ ลดโอกาสในการกระทำการทุจริตและประพฤติมิชอบ   
ส่วนที่ 2

แผนปฏิบัติการป้องกันการทุจริต 4 ปี
(พ.ศ. 2561 – 2564)
	มิติ 
	ภารกิจตามมิติ
	โครงการ/กิจกรรม/มาตรการ
	ปี ๒๕61
	ปี ๒๕62
	ปี ๒๕63
	ปี ๒๕64
	หมายเหตุ

	
	
	
	งบประมาณ(บาท)
	งบประมาณ(บาท)
	งบประมาณ(บาท)
	งบประมาณ(บาท)
	

	1. การสร้างสังคมที่ไม่ทนต่อการทุจริต
	1.1 การสร้างจิตสำนึกและความตระหนักแก่บุคลากรทั้งข้าราชการ การเมืองฝ่ายบริหาร ข้าราชการการเมือง              ฝ่ายสภาท้องถิ่น และฝ่ายประจำขององค์กรปกครองส่วนท้องถิ่น
	1.1.1.สร้างจิตสำนึกและความตระหนักในการปฏิบัติราชการตามอำนาจหน้าที่ให้บังเกิดประโยชน์สุขแก่ประชาชนในท้องถิ่น
(1) โครงการสร้างจิตสำนึกด้านคุณธรรม  จริยธรรม  ค่านิยม  และการบริหาร งานตามหลักธรรมาภิบาล
----------------------------------------------------
1.1.2 สร้างจิตสำนึกและความตระหนักในการประพฤติตามประมวลจริยธรรม
(1) โครงการอบรมคุณธรรมจริยธรรมของผู้บริหาร สมาชิกสภา พนักงานส่วนตำบล พนักงานจ้าง อบต.
ท่าดี
---------------------------------------------------
1.1.3 สร้างจิตสำนึกและความตระหนักที่จะไม่กระทำการอันเป็นการขัดกันแห่งผลประโยชน์หรือการมีผลประโยชน์ทับซ้อน
(1) กิจกรรมให้ความรู้ เรื่อง ผลประโยชน์ทับซ้อนให้กับบุคลากรขององค์กรปกครองส่วนท้องถิ่น
	-
-
-
	        -
-
-
	-
-
-
	-
-
-
	

	
	รวม ภารกิจตามมิติ  1.1

	จำนวน  2  โครงการ
          1  กิจกรรม
             
	-
	-
	-
	-
	

	
	1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น
	1.2.1 การสร้างจิตสำนึกและความตระหนักในการต่อต้านการทุจริต
1) กิจกรรมยกย่องและเชิดชูเกียรติแก่บุคคล  หน่วยงาน  องค์กรดีเด่น  ผู้ทำคุณประโยชน์หรือเข้าร่วมในกิจกรรมขององค์การบริหารส่วนตำบลท่าดี
------------------------------
1.2.2 การสร้างจิตสำนึกและความตระหนักในการรักษาประโยชน์สาธารณะ
1) โครงการรณรงค์สร้างจิตสำนึกในการจัดการทรัพยากรธรรมชาติและสิ่งแวดล้อม
1.2.3 การสร้างจิตสำนึกและความตระหนักในการปฏิบัติตนตามหลักเศรษฐกิจพอเพียง
1) โครงการปลูกผักริมรั้ว

	-
10,000
-
	        -
10,000
        -
	-
10,000
-
	-
10,000
-
	

	
	รวม ภารกิจตาม มิติ 1.2

	จำนวน    2 โครงการ
             1 กิจกรรม
	 10,000

	10,000

	10,000

	10,000

	

	
	1.3 การสร้างจิตสำนึกและความตระหนักแก่เด็กและเยาวชน

	1.3.3 สร้างจิตสำนึกและความตระหนักให้มีจิตสาธารณะ
1) โครงการอบรมเสริมสร้างกระบวนการคิดวิเคราะห์เหตุผลสำหรับเด็กและเยาวชน
	60,000
	60,000
	60,000
	60,000
	

	
	รวม ภารกิจตามมิติ 1.3
	  จำนวน 1 โครงการ
	60,000
	60,000
	60,000
	60,000
	

	 
	รวม มิติ ที่ 1
	-  มาตรการ 
2 กิจกรรม
5 โครงการ 
	70,000
	70,000
	70,000
	70,000
	

	2. การบริหารราชการเพื่อป้องกันการทุจริต
	2.1 แสดงเจตจำนงทางการเมืองในการต่อต้านการทุจริตของผู้บริหาร
	กิจกรรมประกาศเจตจำนงต่อต้านการทุจริตของผู้บริหารองค์กรปกครองส่วนท้องถิ่น
	-
	-
	-
	-
	

	
	รวมภารกิจตามมิติ 2.1
	จำนวน 1 กิจกรรม

	-
	-
	-
	-
	

	
	2.2 มาตรการสร้างความโปร่งใสในการปฏิบัติราชการ

	2.2.1 สร้างความโปร่งใสในการบริหารงานบุคคลให้เป็นไปตามหลักคุณธรรม  ทั้งในเรื่องการบรรจุ  แต่งตั้ง  โยกย้าย  โอน  เลื่อนตำแหน่ง/เงินเดือน  และมอบหมายงาน
(1) มาตรการการสร้างความโปร่งใสในการบริหารงานบุคคล
(2) กิจกรรม “สร้างความโปร่งใสในการพิจารณาเลื่อนขั้นเงินเดือน”
------------------------------
2.2.2 สร้างความโปร่งใสในการบริหารการเงินงบประมาณ การจัดหาพัสดุฯโดยยึดถือตามกฎหมาย ระเบียบอย่างเคร่งครัด

(1) กิจกรรม “ควบคุมการเบิกจ่ายเงินตามข้อบัญญัติงบประมาณรายจ่ายประจำปี”
(2) โครงการเผยแพร่ข้อมูลข่าวสารด้านการจัดซื้อ – จัดจ้าง
------------------------------
2.2.3.สร้างความโปร่งใสในการให้บริการสาธารณะ/บริการประชาชน เพื่อให้เกิดความพึงพอใจแก่ประชาชนโดยทัดเทียมกันและไม่เลือกปฏิบัติ

1) กิจกรรมการจัดบริการสาธารณะและการบริการประชาชนเพื่อให้เกิดความพึงพอใจแก่ประชาชนโดยทัดเทียมกันและไม่เลือกปฏิบัติ
(2) โครงการจ้างสำรวจความพึงพอใจของผู้รับบริการ

	-
-
-
-
-
30,000
	-
-
-
-
-

30,000
	-
-
-
-
-

30,000
	-
-
-
-
-

30,000
	

	
	รวมภารกิจตามมิติ 2.2
	จำนวน  1 มาตรการ
           3  กิจกรรม
           2  โครงการ
	30,000
	30,000
	30,000
	30,000
	

	
	2.3 มาตรการการใช้ดุลยพินิจและ
ใช้อำนาจหน้าที่        ให้เป็นไปตามหลักการบริหารกิจการบ้านเมือง
ที่ดี
	2.3.1 จัดทำแผนภูมิ ขั้นตอน ระยะเวลา ดำเนินการ บริการประชาชน เปิดเผย ณ ที่ทำการและในระบบสารสนเทศขององค์กรปกครองส่วนท้องถิ่น
 (1) โครงการลดขั้นตอนและระยะเวลาการปฏิบัติราชการ
-----------------------------
2.3.2 มีการกระจายอำนาจการตัดสินใจเกี่ยวกับการสั่ง การอนุญาต อนุมัติ ปฏิบัติราชการแทนหรือดำเนินการอื่นใดของผู้มีอำนาจในองค์กรปกครองส่วนท้องถิ่น
(1) มาตรการการมอบอำนาจอนุมัติ อนุญาต สั่งการ เพื่อลดขั้นตอนการปฏิบัติราชการ
(2) มาตรการมอบอำนาจของนายก อบต.
(3) มาตรการการออกคำสั่งมอบหมายของนายก อบต. ปลัด อบต. และหัวหน้าส่วนราชการ
	-

-
-
-
	-
-
-
       -
	       -

        -

        -

        -
	-

       -

        -
         -
	

	
	รวม ภารกิจตามมิติ 2.3

	จำนวน   3    มาตรการ
· กิจกรรม
            1   โครงการ
	-
	-
	-
	-
	

	
	2.4 การเชิดชูเกียรติแก่หน่วยงาน/บุคคลในการดำเนินกิจการการประพฤติปฏิบัติตนให้เป็นที่ประจักษ์ 
	2.4.1 การยกย่องเชิดชูเกียรติหน่วยงาน/บุคคล ที่ประพฤติตนให้เป็นที่ประจักษ์
    1) โครงการยกย่องเชิดชูเกียรติ
2.4.2 การยกย่องเชิดชูเกียรติที่ให้ความช่วยเหลือกิจการสาธารณะของท้องถิ่น
    1) กิจกรรมยกย่องและเชิดชูเกียรติแก่บุคคล/หน่วยงาน องค์กรดีเด่น ผู้ทำคุณประโยชน์หรือกิจกรรมขององค์การบริหารส่วนตำบลท่าดี

2.4.3. ยกย่องเชิดชูเกียรติที่ดำรงตนตามหลักปรัชญาเศรษฐกิจพอเพียง
      (1) กิจกรรมเชิดชูเกียรติประชาชนผู้ปฏิบัติตามปรัชญาเศรษฐกิจพอเพียง
	-
-
-
	-
-
-
	-
-
-
	-
-
-
	

	
	รวมภารกิจตาม
มิติ 2.4
	จำนวน 2 กิจกรรม
          1 โครงการ
	-
	-
	-
	-
	

	
	2.5 มาตรการจัดการในกรณี
ได้ทราบหรือ
รับแจ้งหรือตรวจสอบพบ
การทุจริต


	2.5.1.ดำเนินการให้มีข้อตกลงระหว่างบุคลากรในองค์กรได้ปฏิบัติหน้าที่ราชการด้วยความซื่อสัตย์ สุจริต  มีคุณธรรม จริยธรรม และการบริหารราชการกิจการบ้านเมืองที่ดี
     (1) มาตรการ “จัดทำข้อตกลงการปฏิบัติราชการ”

-----------------------------
2.5.2. มีการให้ความร่วมมือกับหน่วยงานราชการจังหวัด อำเภอที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการขององค์กรปกครองส่วนท้องถิ่น      

     (1) มาตรการ “ให้ความร่วมมือกับหน่วยงานตรวจสอบทั้งภาครัฐและองค์กรอิสระ”

-------------------------------
2.5.3. ดำเนินการให้มีเจ้าที่ที่รับผิดชอบดำเนินการให้เป็นไปตามกฎหมาย กรณีมีเรื่องร้องเรียนกล่าวหาบุคคลในองค์กรปกครองส่วนท้องถิ่นที่ปฏิบัติราชการตามอำนาจหน้าที่โดยมิชอบ
       (1) มาตรการ “แต่งตั้งผู้รับผิดชอบเกี่ยวกับเรื่องร้องเรียน”
	-
-
-
	-
-
-
	-

-

-


	-

-
-
	

	
	รวมภารกิจตามมิติ 2.5
	จำนวน  3  มาตรการ
            -  กิจกรรม
	-
	-
	-
	-
	

	
	รวม มิติที่ 2
	7  มาตรการ 
       6  กิจกรรม
       3  โครงการ
	30,000
	30,000
	30,000
	30,000
	

	3. การส่งเสริมบทบาทและการมีส่วนร่วมของภาคประชาชน
	3.1 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน
	3.1.1.จัดให้มีศูนย์ข้อมูลข่าวสารตามกฎหมายว่าด้วยข้อมูลข่าวสารของทางราชการ
(1) โครงการจัดทำค่าบริการพื้นที่เว็ปไซต์รายปีและค่าธรรม
เนียมขื่อโดเมนเนมรายปี เว็ปไซต์ ของ อบต.
ท่าดี
------------------------------
 3.1.2.มีการเผยแพร่ข้อมูลข่าวสารเกี่ยวกับการบริหารงานบุคคล การบริการงบประมาณ การเงิน การจัดหาพัสดุ การคำนวณราคากลาง รายงานผลการปฏิบัติงานเป็นไปตามหลักเกณฑ์วิธีการที่กฎหมาย ระเบียบ กฎข้อบังคับที่กำหนดให้องค์กรปกครองส่วนท้องถิ่น ต้องเผยแพร่ให้ประชาชนทราบและตรวจสอบได้
(1) กิจกรรม “การเผยแพร่ข้อมูลข่าวสารด้านการเงิน การคลัง พัสดุ และทรัพย์สินขององค์การบริหารส่วนตำบล และการรับเรื่องร้องเรียนเกี่ยวกับการเงินการคลัง”

 
	-

-
	-

-
	-

-
	-

-
	

	
	รวมภารกิจตาม
มิติ 3.1
	จำนวน  1  กิจกรรม
           1  โครงการ
	-
	-
	-
	-
	

	
	3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน

	3.2.1 มีกระบวนการรับฟังความคิดเห็นของประชาชนในการดำเนิน
กิจการตามอำนาจหน้าที่ขององค์กรปกครองส่วนท้องถิ่น โดยเฉพาะการดำเนินกิจการที่จะมีผลกระ
ทบต่อความเป็นอยู่ และสุขอนามัยของประชาชนในท้องถิ่น
(1) โครงการสัมมนาเชิงปฏิบัติการเพื่อทบทวนบูรณาการจัดทำแผนพัฒนาและแผนชุมชน
------------------------------
3.2.2.มีช่องทางให้ประชาชนในท้องถิ่นสามารถร้องเรียน/ร้องทุกได้โดยสะดวก
(1)กิจกรรมการดำเนินงานของศูนย์รับเรื่องราวร้องทุกข์ขององค์การบริหารส่วนตำบลท่าดี
-------------------------------
3.2.3. มีรายงานหรือแจ้งเป็นหลายลักษณ์อักษรให้ประชาชนผู้ร้องเรียน/ร้องทุกข์ทราบถึงการได้รับรื่องระยะเวลาและผลการดำเนินการเกี่ยวกับเรื่องร้องเรียน/ร้องทุกข์
(1) กิจกรรม รายงานผลการตรวจสอบข้อเท็จจริงให้ผู้ร้องเรียน/ร้องทุกข์รับทราบ
	-
-
-
	-
-
-
	-
-
-
	-
-
-
	

	
	รวมภารกิจตามมิติ 3.2
	จำนวน  2  กิจกรรม
           1  โครงการ
	 -
	-
	-
	-
	

	
	3.3 การส่งเสริมให้ประชาชน
มีส่วนร่วมบริหาร กิจการขององค์กรปกครองส่วนท้องถิ่น
	3.3.1.ดำเนินการให้ประชาชนมีส่วนร่วมในการจัดทำแผนพัฒนา การจัดทำงบประมาณ
     (1) มาตรการแต่งตั้งคณะกรรมการการจัดทำแผนพัฒนาองค์การบริหารส่วนตำบลท่าดี
     (2) กิจกรรมประชุมประชาคมหมู่บ้านและประชาคมตำบล ประจำปี
-----------------------------
3.3.2. ดำเนินการให้ประชาชนมีส่วนร่วมในการจัดหาพัสดุ

    (1) มาตรการแต่งตั้งตัวแทนประชาคมเข้าร่วมสังเกตุการณ์ในการจัดหาพัสดุ
3.3.3 ดำเนินการให้ประชาชนมีส่วนร่วมตรวจสอบ และประเมินผลการปฏิบัติงาน
    1) มาตรการแต่งตั้งคณะกรรมการติดตามและประเมินผลแผนพัฒนาท้องถิ่น
	-
-

-

-


	-

-

-

-
	-

-

-

-


	-

-

-

-
	

	
	รวมภารกิจตาม
มิติ 3.3
	จำนวน  3  มาตรการ
           1  กิจกรรม
	-
	-
	-
	-
	

	 
	รวม มิติที่ 3
	 3  มาตรการ 
4  กิจกรรม
 2  โครงการ
	-
	-
	-
	-
	

	4. การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น
	4.1 มีการจัดวางระบบและรายงานการควบคุมภายในตามที่คณะ กรรมการตรวจเงินแผ่นดินกำหนด
	4.1.1.มีการจัดทำและรายงานการจัดทำระบบควบคุมภายในให้ผู้กำกับดูแล
    (1) โครงการจัดทำแผนการตรวจสอบภายในประจำปี 
    (2) โครงการจัดทำรายงานการควบคุมภายใน
-----------------------------
4.1.2.มีการติดตามประเมินระบบควบคุมภายใน โดยดำเนินการให้มีการจัดทำแผนการปรับปรุงหรือบริหารความเสี่ยง และรายงานผลการติดตามการปฏิบัติตามแผนการปรับปรุงควบคุมภายในให้ผู้กำกับดูแล
     (1) กิจกรรมติดตามประเมินผลการควบคุมภายใน
 
	-
-

-


	-

-

-


	-

-

-


	-

-

-

	

	
	รวมภารกิจตามมิติ 4.1
	จำนวน  1  กิจกรรม
           2 โครงการ
	-
	-
	-
	-
	

	
	4.2 การสนับสนุนให้ ภาคประชาชนมีส่วนร่วมตรวจสอบการปฏิบัติหรือการบริหารราชการ ตามช่องทางที่สามารถดำเนินการได้
	4.2.1.ส่งเสริมให้ประชาชนมีส่วนร่วมตรวจสอบ กำกับดูแลการบริหารงานบุคคลเกี่ยวกับการบรรจุ แต่งตั้ง โอน ย้าย ข้าราชการ พนักงาน ลูกจ้าง
(1) มาตรการส่งเสริมให้ประชาชนมีส่วนร่วม ตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้ง การโอน ย้าย
-----------------------------
4.2.2.ส่งเสริมให้ประชาชนมีส่วนร่วมตรวจสอบ กำกับดูแลการบริหารงบประมาณ การรับ-จ่ายเงิน การหาประโยชน์จากทรัพย์สินของทางราชการ
   (1) กิจกรรมการมีส่วนร่วมของประชาชนในการตรวจสอบการรับ การจ่าย และการใช้ประโยชน์ทรัพย์สินขององค์การบริหารส่วนตำบลท่าดี
----------------------------------------------------
4.2.3.ส่งเสริมให้ประชาชนมีส่วนร่วมตรวจสอบ กำกับดูแลจัดหาพัสดุ

(1) กิจกรรมการแต่งตั้งคณะกรรมการตรวจสอบ  กำกับดูแล  การจัดหาพัสดุและทรัพย์สิน  การใช้ประโยชน์ทรัพย์สิน  ขององค์การบริหารส่วนตำบลท่าดี
	-
-

-


	-
-
-
	-
-

-
	-
-

-
	

	
	รวมภารกิจตาม
มิติ 4.2
	จำนวน 1  มาตรการ
          2  กิจกรรม
	-
	-
	-
	-
	

	
	4.3 การส่งเสริมบทบาทการตรวจสอบของสภาท้องถิ่น
	4.3.1.ส่งเสริมและพัฒนาศักยภาพสมาชิกสภาท้องถิ่นให้มีความรู้ ความเข้าใจการปฏิบัติหน้าที่ให้เป็นไปตามกฎหมายระเบียบที่เกี่ยวข้องได้กำหนดไว้
 (1) กิจกรรมการส่งเสริมและพัฒนาศักยภาพสมาชิกสภาท้องถิ่น
-----------------------------
	-

	-

	-

	-

	

	
	รวมภารกิจตาม
มิติ 4.3
	จำนวน 1 กิจกรรม

	-

	-

	-

	-

	

	
	4.4 เสริมพลังการมีส่วนร่วมของชุมชน (Commu        nity) และบูรณาการทุกภาคส่วนเพื่อต่อต้านการทุจริต

	4.4.2.บูรณาการทุกภาคส่วนเพื่อต่อต้านการทุจริต

      (1) กิจกรรมการติดป้ายประชาสัมพันธ์กรณีพบเห็นการทุจริต

	4,000
	4,000
	4,000
	4,000
	

	
	รวมภารกิจตามมิติ 4.4
	จำนวน   1  กิจกรรม
	4,000
	4,000
	4,000
	4,000
	

	 
	รวมมิติที่ 4
	   1   มาตรการ 
   4    กิจกรรม
   2    โครงการ
	4,000
	4,000
	4,000
	4,000
	

	
	รวมทั้ง 4 มิติ
	 11 มาตรการ
16 กิจกรรม
12 โครงการ
	104,000
	104,000
	104,000
	104,000
	


ส่วนที่ 3

มิติที่ 1 การสร้างสังคมที่ไม่ทนต่อการทุจริต

1.1 การสร้างจิตสำนึกด้านคุณธรรม  จริยธรรม  ค่านิยมและความตระหนักแก่บุคลากรทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่น และฝ่ายประจำขององค์กรปกครองส่วนท้องถิ่น

1.1.1 สร้างจิตสำนึกและความตระหนักในการปฏิบัติราชการตามอำนาจหน้าที่ให้บังเกิดประโยชน์สุขแก่ประชาชนในท้องถิ่น
โครงการที่ 1

1. ชื่อโครงการ : โครงการสร้างจิตสำนึกด้านคุณธรรม  จริยธรรม  ค่านิยม และการบริหารงานตามหลัก
                 ธรรมาภิบาล

2. หลักการและเหตุผล

            หลักธรรมาภิบาล หรือ การบริหารจัดการที่ดี (Good Governance) เป็นหลักสำคัญในการบริหารและการปฏิบัติงานจะต้องมีความสุจริต โปร่งใส และสามารถตรวจสอบได้ รวมทั้งเป็นการเสริมสร้างจิตสำนึกในการทำงานและความรับผิดชอบต่อหน้าที่ของตนเอง นอกจากนี้ ยังต้องมีการส่งเสริมคุณธรรมและจริยธรรมเพื่อให้สามารถปฏิบัติงานร่วมกันได้อย่างมีประสิทธิภาพ และนำไปสู่การพัฒนาองค์กรอย่างต่อเนื่อง อีกทั้งสามารถแก้ปัญหาความขัดแย้งภายในองค์กรได้อีกด้วย   จากสภาพปัญหาการทุจริตคอร์รัปชันที่เป็นปัญหาเรื้อรังที่มีส่วนบั่นทอนความเจริญของประเทศไทยมานาน จึงจำเป็นอย่างยิ่งที่จะต้องมีการป้องกันและแก้ไขปัญหาการทุจริตคอร์รัปชันอย่างจริงจัง ในสถานการณ์วิกฤติปัญหาการทุจริตคอร์รัปชันในสังคมไทยดังกล่าว ทุกภาคส่วนในสังคมไทยต่างเห็นพ้องตรงกันว่าการที่จะทำให้ปัญหาการคอร์รัปชันลดน้อยลงและหมดไปได้ในที่สุดนั้น ต้องนำหลักธรรมาภิบาลไปปรับใช้กับทุกภาคส่วนไม่ว่าจะเป็นภาคส่วนการเมือง ภาคราชการ ภาคธุรกิจเอกชน  ตลอดจนภาคประชาสังคมอย่างเข้มงวดจริงจัง พร้อมทั้งสร้างทัศนคติใหม่ปลูกจิตสำนึกของคนไทยร่วมต้านภัยการทุจริต ควบคู่กับการเปลี่ยนแปลงค่านิยมไปในทิศทางที่ไม่เอื้อหรือสนับสนุนการทุจริตคอร์รัปชัน ทั้งนี้ กลไกการนำหลักธรรมาภิบาล        ซึ่งประกอบด้วย ความชอบธรรม ความโปร่งใส ความรับผิดชอบและการตรวจสอบได้ ความมีประสิทธิภาพและประประสิทธิผล และการมีส่วนร่วมของประชาชนไปเป็นแนวทางในการบริหารจัดการนั้น ปรากฏอยู่ในบทบัญญัติของกฎหมายรัฐธรรมนูญแห่งราชอาณาจักรไทยฉบับปัจจุบัน ซึ่งได้วางกรอบการนำหลักธรรมาภิบาลไปเป็นแนวทางการปฏิรูปการบริหารการปกครองของหน่วยงานองค์กรต่างๆ ของภาครัฐ จึงนับเป็นการส่งสัญญาณเชิงบวกให้เห็นว่าประเทศไทยมีพัฒนาการเปลี่ยนแปลงไปในทางที่ดีขึ้นแล้ว แต่อย่างไรก็ตาม สำหรับกรอบการนำหลักธรรมาภิบาลไปเป็นแนวทางการปฏิรูปการบริหารการปกครองของหน่วยงานหรือองค์กรภาครัฐนั้น ปัจจุบันยังคงอยู่บนความหลากหลายในองค์ประกอบหลักของธรรมาภิบาลซึ่งประกอบด้วยหลักความชอบธรรม (Legitimacy) หลักความโปร่งใส (Transparency) หลักความรับผิดชอบและการตรวจสอบได้ (Accountability) หลักความมีประสิทธิภาพ (Efficiency) และหลักการมีส่วนร่วม (Participation) ดังนั้น การพิจารณาคัดเลือกนำองค์ประกอบหลักของธรรมาภิบาลเหล่านั้นมาใช้เป็นเครื่องมือกลไกในการสร้างมาตรฐานด้านความโปร่งใสสำหรับหน่วยงานหรืองค์กรใดๆ จะต้องคำนึงถึงกรอบเป้าหมาย วัตถุประสงค์แนวทาง หรือวิธีการดำเนินงานที่หน่วยงานองค์กรสามารถปฏิบัติ เพื่อสร้างระบบบริหารกิจการบ้านเมืองและสังคมที่ดีได้ต่อไป

             ดังนั้น เพื่อประโยชน์ในการบริหารราชการขององค์การบริหารส่วนตำบลท่าดี องค์การบริหารส่วนตำบลท่าดี   จึงจัดทำโครงการบริหารงานตามหลักธรรมาภิบาลขึ้น
3. วัตถุประสงค์

1. เพื่อให้ผู้บริหารท้องถิ่น บุคลากรขององค์กรมีความรู้ความเข้าใจในเรื่องหลักธรรมาภิบาล คุณธรรม และจริยธรรม

2. เพื่อให้ผู้บริหารท้องถิ่น บุคลากรมีความรู้ความเข้าใจและให้ความสำคัญกับการป้องกันและปราบปรามการทุจริตประพฤติมิชอบ (Anti Corruption)

3. เพื่อให้ผู้บริหารท้องถิ่น บุคลากรมีความรู้ความเข้าใจในหลักและแนวคิดปรัชญาเศรษฐกิจพอเพียงและสามารถนำไปประยุกต์ใช้ในการทำงานและการดำเนินชีวิตได้

4. เพื่อให้ผู้บริหารท้องถิ่น บุคลากรสามารถนำองค์ความรู้ต่างๆ ไปประยุกต์ใช้ในการทำงานให้กับองค์กรได้อย่างมีประสิทธิภาพ
4. เป้าหมาย

ผู้บริหารท้องถิ่น สมาชิกสภาท้องถิ่น พนักงานส่วนตำบลและพนักงานจ้าง
5. พื้นที่ดำเนินการ

องค์การบริหารส่วนตำบลท่าดี
6. วิธีดำเนินการ

1. จัดทำโครงการเพื่อขออนุมัติจากผู้บริหารท้องถิ่น

2. มอบงานให้กับผู้รับผิดชอบโครงการ และผู้ที่เกี่ยวข้อง เพื่อวางแผนและจัดเตรียมโครงการ

3. ประสานงานกับหน่วยงานที่เกี่ยวข้อง เพื่อจัดหาวิทยากร

4. จัดทำกำหนดการและหัวข้อการอบรม

5. สรุปผลในภาพรวมและรายงานผลการดำเนินการตามโครงการให้ผู้บริหารท้องถิ่นทราบ
7. ระยะเวลาการดำเนินงาน

4 ปี (ปีงบประมาณ พ.ศ. 2561 – 2564)
8. งบประมาณที่ใช้ในการดำเนินการ

ไม่ใช้งบประมาณในการดำเนินโครงการ
9. ผู้รับผิดชอบโครงการ

สำนักปลัดองค์การบริหารส่วนตำบลท่าดี
10. ตัวชี้วัด/ผลลัพธ์

1. ผู้บริหารท้องถิ่น บุคลากรขององค์กรมีความรู้ความเข้าใจในเรื่องหลักธรรมาภิบาลคุณธรรม และจริยธรรม

2. ผู้บริหารท้องถิ่น บุคลากรมีความรู้ความเข้าใจและให้ความสำคัญกับการป้องกันและปราบปรามการทุจริตประพฤติมิชอบ (Anti Corruption)


3. ผู้บริหารท้องถิ่น บุคลากรมีความรู้ความเข้าใจในหลักและแนวคิดปรัชญาเศรษฐกิจพอเพียง และสามารถนำไปประยุกต์ใช้ในการทำงานและการดำเนินชีวิตได้

4. ผู้บริหารท้องถิ่น บุคลากรสามารถนำองค์ความรู้ต่างๆ ไปประยุกต์ใช้ในการทำงานให้กับองค์กรได้อย่างมีประสิทธิภาพ
1.1.2 สร้างจิตสำนึกและความตระหนักในการประพฤติตามประมวลจริยธรรม
โครงการที่ 1
1. ชื่อโครงการ :  โครงการอบรมคุณธรรมจริยธรรมของผู้บริหาร สมาชิกสภา พนักงานส่วนตำบล พนักงานจ้าง อบต.ท่าดี
2. หลักการและเหตุผล


ตามที่ รัฐบาลได้ให้ความสำคัญเรื่องคุณธรรมและจริยธรรมของรัฐบาล และกำหนดแนวนโยบายไว้หลายแหล่งได้แก่  รัฐธรรมนูญแห่งราชอาณาจักรไทย พุทธศักราช 2550  มาตรา 279 บัญญัติว่า มาตรฐาน
ทางจริยธรรมของผู้ดำรงตำแหน่งทางการเมือง ข้าราชการ หรือเจ้าหน้าที่ของรัฐ แต่ละประเภทให้เป็นไปตามประมวลจริยธรรมที่กำหนดขึ้นในหมวดที่ 5 ลาตรา 78 (4) บัญญัติให้พัฒนาระบบงานภาครัฐโดยมุ่งเน้นการพัฒนาคุณภาพ คุณธรรมและจริยธรรมของเจ้าหน้าที่ของรัฐควบคู่ไปกับการปรับปรุงรูปแบบ เพื่อให้การพัฒนาราชการแผ่นดินเป็นไปอย่างมีประสิทธิภาพและส่งเสริมให้หน่วยงานของรัฐใช้หลักการบริหารกิจการบ้านเมืองที่ดี เป็นแนวทางการปฏิบัติราชการ
    แผนบริหารราชการแผ่นดิน (พ.ศ. 2555-2558) นโยบายที่ 8 การบริหารจัดการที่ดีระบุไว้ว่า 8.1.3 พัฒนาระบบงานและสมรรถนะของข้าราชการและเจ้าหน้าที่ของรัฐทุกระดับอย่างต่อเนื่องเพื่อให้มีขีดความสามารถในการปฏิบัติราชการและการส่งมอบบริหารสาธารณะโดยจะเน้นการพัฒนาข้าราชการในตำแหน่งที่มีความสำคัญต่อยุทธศาสตร์การพัฒนาประเทศและสร้างผู้นำการเปลี่ยนแปลงในระบบราชการรวมทั้งจะวางมาตรการสำหรับประเมินผล การปฏิบัติงานและจ่ายค่าตอบแทนที่เป็นธรรม ตามผลงานเพื่อให้เกิดขวัญและกำลังใจในการพัฒนาผลงาน และ 8.15 เสริมสร้างมาตรฐานด้านคุธรรมจริยธรรมให้แก่ข้าราชการและเจ้าหน้าที่ของรัฐและพัฒนาความโปร่งใสในการปฏิบัติงานของหน่วยงานภาครัฐพร้อมทั้งป้องกันและปราบปรามการทุจริตและประพฤติมิชอบของข้าราชการและเจ้าหน้าที่ของรัฐอย่างจริงจังเพื่อให้ภาคราชการเป็นที่เชื่อถือไว้วางใจแก่ประชาชนราชการรวมทั้งจะวางมาตตรการสำหรับประเมินผล การปฏิบัติงานและจ่ายค่าตอบแทนทีเป็นธรร  

คณะรัฐมนตรีในการประชุมเมื่อวันที่ ๒๖ สิงหาคม ๒๕๕๑ มีมติเห็นชอบในหลักการเกี่ยวกับยุทธศาสตร์การส่งเสริมคุณธรรม จริยธรรมในภาครัฐไว้ ๕ ยุทธศาสตร์และยุทธศาสตร์ที่ ๔ การส่งเสริมคุณธรรม ในองค์กรเพื่อเป็นต้นแบบให้ข้าราชการได้เรียนรู้และปฏิบัติตาม โดยได้กำหนดแนวทางการส่งเสริมพัฒนาคุณธรรม จริยธรรมและจรรยาข้าราชการและเจ้าหน้าที่ของรัฐ ตามกลุ่มเป้าหมาย ด้วยวิธีการและรูปแบบที่หลากหลาย และดำเนินการอย่างต่อเนื่องมีการวัดผลในเชิงรูปธรรม
ปัจจุบันนโยบายรัฐบาลของคณะรักษาความสงบแห่งชาติ ได้กำหนดนโยบายส่งเสริมการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ ยึดหลักการบริหารกิจการบ้านเมืองที่ดี ประกอบกับค่านิยมหลักของคนไทย 12 ประการ ได้แก่ 
ข้อ 2 การซื่อสัตย์ เสียสละ อดทน มีอุดมการณ์ในสิ่งดีงามเพื่อส่วนรวม
ข้อ 6 มีศีลธรรม รักษาความสัตย์ หวังดีต่อผู้อื่น เผื่อแผ่และแบ่งปัน
ข้อ 11 มีความเข้มแข็งทั้งร่างกายและจิตใจ ไม่ยอมแพ้ต่ออำนาจฝ่ายต่ำ หรือกิเลศ มีความละอาย เกรงกลัวต่อบาป ตามหลักของศาสนา
ข้อ 12 คำนึงถึงผลประโยชน์ของส่วนรวม  และต่อชาติมากว่าผลประโยชน์ของตนเอง

 องค์การบริหารส่วนตำบลท่าดี ได้จัดทำประมวลจริยธรรมของข้าราชการองค์การบริหารสวนตำบลท่าดี   ทั้งนี้เพื่อให้พนักงานส่วนตำบลและพนักงานจ้าง ทุกคนประพฤติปฏิบัติตนเป็นแบบอย่างที่ดี เป็นศรัทธา เชื่อถือไว้วางใจ ยกย่องและชื่นชมของสังคม และประชาชนทั่วไป
สำนักงานปลัด องค์การบริหารส่วนตำบลท่าดี ได้เห็นความสำคัญและความจำเป็นในการนำนโยบายเรื่องคุณธรรมจริยธรรมตามที่รัฐบาลและระเบียบกฎหมายกำหนดไว้ มาสู่การปฏิบัติให้บังเกิดผล เป็นรูปธรรมซึ่งแนวทางหนึ่งที่สำคัญคือการให้ความรู้   สร้างความเข้าใจและสร้างทัศนคติเกี่ยวกับคุณธรรม จริยธรรม ยึดหลักธรรมาภิบาล และการทุจริตคอรัปชั่น จึงได้จัดทำโครงการนี้ขึ้นมา
3. วัตถุประสงค์
2.1 เพื่อให้ผู้เข้าอบรมได้มีความรู้ ความเข้าใจ  ความสำคัญ ด้านวินัย คุณธรรม  จริยธรรมและธรรมาภิบาล ที่บัญญัติไว้เป็นข้อกฎหมาย กฎและระเบียบ เห็นความสำคัญเสริมสร้างภาพลักษณ์ของหน่วยงานให้ความโปร่งใส
2.2 เพื่อให้ผู้เข้ารับการอบรมมีความรู้ ความเข้าใจเกี่ยวกับผลประโยชน์ทับซ้อน (Conflict of Interest) ในการจัดซื้อจัดจ้าง
2.3 เพื่อปลูกจิตสำนึกและสร้างความตระหนักรู้เกี่ยวกับการทุจริตคอรัปชั่นให้กับข้าราชการและพนักงานจ้าง
2.4 เพื่อส่งเสริมให้ผู้เข้าอบรม นำความรู้ ที่ได้รับ มาใช้ในการดำเนินชีวิตประจำวัน การทำงานให้มีคุณลักษณะเป็นข้าราชการยุคใหม่ทีมีคุณธรรม จริยธรรม
4. เป้าหมาย    

ประกอบด้วย 
1. พนักงานส่วนตำบล 
 
2. พนักงานจ้าง  
3. ผู้บริหารและสมาชิกสภา
  
5. วิธีการดำเนินการ
จัดฝึกอบรม ให้ความรู้แก่กลุ่มเป้าหมาย โดยวิธีการบรรยาย

6. ระยะเวลาการฝึกอบรม
4 ปี (ปีงบประมาณ 2561-2564)
7. งบประมาณ

ไม่ใช้งบประมาณ
8. ผู้รับผิดชอบโครงการ
สำนักงานปลัดองค์การบริหารส่วนตำบลท่าดี
9. สถานที่ดำเนินการ
องค์การบริหารส่วนตำบลท่าดี 
10. ตัวชี้วัด/ผลลัพธ์
8.1 ผู้เข้ารับการอบรมได้มีความรู้ ความเข้าใจ  ความสำคัญ ด้านวินัย คุณธรรม  จริยธรรมและธรรมาภิบาล ที่บัญญัติไว้เป็นข้อกฎหมาย กฎและระเบียบ เห็นความสำคัญเสริมสร้างภาพลักษณ์ของหน่วยงานให้ความโปร่งใส
8.2 ผู้เข้ารับการอบรมได้มีความรู้ ความเข้าใจเกี่ยวกับผลประโยชน์ทับซ้อน (Conflict of Interest) ในการจัดซื้อจัดจ้าง
8.3 ผู้เข้ารับการอบรมมีจิตสำนึกและตระหนักถึงผลเสียของการทุจริต คอรัปชั่น ต่อประเทศชาติและประชาชน 
8.4 ผู้เข้ารับการอบรม สามารถนำความรู้ ที่ได้รับ มาใช้ในการดำเนินชีวิตประจำวัน การทำงานให้มีคุณลักษณะเป็นข้าราชการยุคใหม่ทีมีคุณธรรม จริยธรรม
11. การประเมินผล
องค์การบริหารส่วนตำบลท่าดีจะประเมินผลการอบรมก่อนและหลังการฝึกอบรม โดยใช้แบบทดสอบ
1.1.3 สร้างจิตสำนึกและความตระหนักที่จะไม่กระทำการอันเป็นการขัดกันแห่งผลประโยชน์หรือการมีผลประโยชน์ทับซ้อน
โครงการที่ 1
1. ชื่อโครงการ : กิจกรรมให้ความรู้ผลประโยชน์ทับซ้อนให้กับพนักงานส่วนตำบลและพนักงานจ้างขององค์การบริหารส่วนตำบลท่าดี
2. หลักการและเหตุผล

ด้วยสถานการณ์หรือารกระทำของบุคคลมีผลประโยชน์ส่วนตนเข้ามาเกี่ยวข้องจนส่งผลกระทบต่อการตัดสินใจหรือการปฏิบัติหน้าที่ในตำแหน่ง การกระทำดังกล่าวอาจเกิดขึ้นโดยรู้ตัวหรือไม่รู้ตัว ทั้งเจตนาหรือไม่เจตนาหรือหรือบางเรื่องเป็นการปฏิบัติสืบต่อกันมาจนไม่เห็นว่าจะเป็นสิ่งผิดแต่อย่างใด พฤติกรรมเหล่านี้เป็นการกระทำความผิดทางจริยธรรมของเจ้าหน้าที่ของรัฐที่ต้องคำนึงถึงผลประโยชน์สาธารณะ (ประโยชน์ของส่วนรวม) แต่กลับตัดสินใจปฏิบัติหน้าที่โดยคำนึงถึงประโยชน์ของตนเองหรือพวกพ้อง

“ผลประโยชน์ทับซ้อน” หมายถึง สถานการณ์ที่เจ้าหน้าที่ของรัฐมีผลประโยชน์ส่วนตนอยู่ และมีการใช้อิทธิพลตามอำนาจหน้าที่ละความรับผิดชอบเพื่อให้เกิดประโยชน์ส่วนตัว โดยก่อให้เกิดผลเสียต่อผลประโยชน์ส่วนรวม ผลประโยชน์      ทับซ้อนมีหลากหลายรูปแบบ ไม่จำกัดอยู่ในรูปของตัวเงินหรือทรัพย์สินเท่านั้น แต่รวมถึงผลประโยชน์อื่นๆ ที่ไม่ใช่รูปตัวเงินหรือทรัพย์สินก็ได้ อาทิการแต่งตั้งพรรคพวกเข้าไปดำรงตำแหน่งในองค์กรต่างๆ ทั้งในหน่วยราชการ รัฐวิสาหกิจ และบริษัทจำกัด หรือการที่บุคคลผู้มีอำนาจที่ตัดสินใจให้ญาติพี่น้องหรือบริษัทที่ตนมีส่วนได้ส่วนเสียได้รับสัมปทานหรือผลประโยชน์จากทางราชการโดยมิชอบ ทั้งนี้หมายรวมถึงความขัดแย้งกันระหว่างผลประโยชน์ส่วนตนและผลประโยชน์ส่วนรวม ซึ่งในปีงบประมาณ พ.ศ. 2559 - 2560 หน่วยงานภาครัฐทุกหน่วยงานต้องเข้ารับการประเมินคุณธรรมและความโปร่งใสในการดำเนินงานของหน่วยงานภาครัฐ โดยกำหนดให้หน่วยงานควรมีการประชุมหรือสัมมนาภายในองค์กร เพื่อให้ความรู้เรื่องการป้องกันผลประโยชน์ทับซ้อนแก่เจ้าหน้าที่ เพื่อป้องกันผลประโยชน์ทับซ้อน

ดังนั้น องค์การบริหารส่วนตำบลท่าดี จึงได้จัดกิจกรรมให้ความรู้ ความเข้าใจการป้องกันผลประโยชน์ทับซ้อน  แก่บุคลากรในองค์การบริหารส่วนตำบลท่าดี  เพื่อป้องกันการทุจริตในการปฏิบัติราชการ จึงได้จัดกิจกรรมป้องกันผลประโยชน์ทับซ้อน ผ่านการประชุมผู้บริหารกับพนักงานส่วนตำบลท่าดี  เพื่อให้พนักงานทุกคนทำงานโดยยึดถือระเบียบ กฎหมาย คุณธรรม จริยธรรม เพื่อเป็นเครื่องกำกับความประพฤติของตน เพื่อไม่ให้เกิดผลประโยชน์ทับซ้อน
3. วัตถุประสงค์

3.1 เพื่อให้ความรู้ ความเข้าใจแก่พนักงานส่วนตำบล พนักงานจ้างเกี่ยวกับการป้องกันผลประโยชน์ทับซ้อน

3.2 เพื่อเสริมสร้างพฤติกรรมและวิธีการทำงานที่สุจริตโปร่งใสของข้าราชการและเจ้าหน้าที่ขององค์การบริหารส่วนตำบลท่าดี

3.3 เพื่อเสริมสร้างให้ข้าราชการและเจ้าหน้าที่ขององค์การบริหารส่วนตำบลท่าดี มีจิตสำนึก ค่านิยม และวัฒนธรรมเรื่องความซื่อสัตย์ สุจริต มุ่งมั่นทำงานอย่างมีประสิทธิภาพ มีคุณธรรมอันมั่นคง ส่งผลให้หน่วยงานปลอดจากการทุจริตคอร์รัปชัน มุ่งสู่การเป็นข้าราชการท้องถิ่นไทยใสสะอาด
4. เป้าหมาย

พนักงานส่วนตำบลและพนักงานจ้างองค์การบริหารส่วนตำบลท่าดี
5. พื้นที่ดำเนินการ

องค์การบริหารส่วนตำบลท่าดี
6. วิธีการดำเนินการ

จัดประชุมประจำเดือน และให้ความรู้เรื่องผลประโยชน์ทับซ้อน
7. ระยะเวลาการดำเนินการ

4 ปี (ปีงบประมาณ พ.ศ. 2561 – 2564)
8. งบประมาณในการดำเนินโครงการ

ไม่ใช้งบประมาณ
9. ผู้รับผิดชอบโครงการ

สำนักงานปลัดองค์การบริหารส่วนตำบลท่าดี
10. ตัวชี้วัด/ผลลัพธ์

ตัวชี้วัด

พนักงานส่วนตำบลและพนักงานจ้างมีความเข้าใจเรื่องผลประโยชน์ทับซ้อน

ผลลัพธ์

พนักงานส่วนตำบลและพนักงานจ้างมีความรู้เกี่ยวกับผลประโยชน์ทับซ้อน และมีความประพฤติปฏิบัติงานไม่ยุ่งเกี่ยวกับผลประโยชน์ทับซ้อน

1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น
1.2.1 การสร้างจิตสำนึกและความตระหนักในการต่อต้านการทุจริต
โครงการที่ 1
1. ชื่อโครงการ : กิจกรรมยกย่องและเชิดชูเกียรติแก่บุคคล หน่วยงาน องค์กรดีเด่น ผู้ทําคุณประโยชน์หรือเข้าร่วมในกิจกรรมขององค์การบริหารส่วนตำบลท่าดี
2. หลักการและเหตุผล
 การส่งเสริมคุณธรรมและจริยธรรมให้เกิดขึ้นในหน่วยงานและสังคม ถือเป็นการสร้างรากฐานอันสําคัญในการพัฒนาสังคมสู่ความอยู่เย็นเป็นสุข โดยเฉพาะเน้นการส่งเสริมและสนับสนุนให้คนดํารงชีวิตตามแนวปรัชญาเศรษฐกิจพอเพียง การมีคุณธรรม จริยธรรม วิริยะอุตสาหะ กล้าหาญ ซื่อสัตย์สุจริต และเสียสละเพื่อส่วนรวม ถือว่าเป็นหลักสําคัญของการทําความดี  ดังนั้น เพื่อส่งเสริมให้บุคลากร หน่วยงานที่มีความตั้งใจในการปฏิบัติงานด้วยความซื่อสัตย์ สุจริต ทําความดีอย่างต่อเนื่องเป็นแบบอย่างแก่ประชาชนตําบลท่าดี   ผู้ที่ทําคุณประโยชน์หรือเต็มใจเข้าร่วมในกิจกรรมขององค์การบริหารส่วนตำบลท่าดีอย่างสม่ำเสมอ  จึงจัดกิจกรรมยกย่องและเชิดชูความดี ความซื่อสัตย์ สุจริต และการต่อต้านการทุจริตแก่บุคคล หน่วยงาน องค์กรดีเด่น  ผู้ทําความดี มีความซื่อสัตย์สุจริต และผู้ทําคุณประโยชน์หรือเข้าร่วมในกิจกรรมขององค์การบริหารส่วนตำบลท่าดี โดยการมอบใบประกาศเกียรติคุณเพื่อยกย่องบุคคลผู้เสียสละและทําคุณประโยชน์ให้กับองค์การบริหารส่วนตำบลที่ควรได้รับการยกย่องชมเชย และเป็นบุคคลตัวอย่างและจัดกิจกรรมรณรงค์ เผยแพร่ ประชาสัมพันธ์ ให้ประชาชน หน่วยงาน องค์กรในเขตองค์การบริหารส่วนตำบลท่าดีมีค่านิยม ยกย่อง เชิดชู  และเห็นคุณค่าของการประพฤติปฏิบัติตนตามหลักคุณธรรมและจริยธรรม
3. วัตถุประสงค์
 3.1 เพื่อสร้างขวัญและกําลังใจแก่ผู้ทําคุณประโยชน์ และมีส่วนร่วมในกิจกรรมขององค์การบริหารส่วนตำบลท่าดี
 3.2 เพื่อส่งเสริมการสร้างแรงจูงใจให้ประชาชน หน่วยงาน องค์กรทั้งภาครัฐและภาคเอกชนในเขตองค์การบริหารส่วนตำบลท่าดี  ตระหนักถึงความซื่อสัตย์สุจริต เสียสละเพื่อประโยชน์ส่วนรวม
 3.3 เพื่อรณรงค์ เผยแพร่ ประชาสัมพันธ์ ให้ประชาชน หน่วยงาน องค์กรในเขตองค์การบริหารส่วนตำบลท่าดีมีค่านิยม ยกย่อง เชิดชู  และเห็นคุณค่าของการประพฤติปฏิบัติตนตามหลักคุณธรรมและจริยธรรม
4. เป้าหมาย/ผลผลิต
 - ประชาชน หน่วยงาน องค์กรทั้งภาครัฐและภาคเอกชนในเขตองค์การบริหารส่วนตำบลท่าดี
 - ผู้ทําคุณประโยชน์ และมีส่วนร่วมในกิจกรรมขององค์การบริหารส่วนตำบลท่าดี
5. พื้นที่ดําเนินการ
 พื้นที่ในเขตองค์การบริหารส่วนตำบลท่าดี 

6. วิธีดําเนินการ
 6.1 จัดประชุมชี้แจงแนวทางการดําเนินกิจกรรมเพื่อสร้างมาตรการร่วมกันในการกําหนดหลักเกณฑ์การพิจารณาใน  การคัดเลือกบุคคล หน่วยงาน องค์กรดีเด่น
 6.2 คัดเลือกและประกาศยกย่องบุคคล หน่วยงาน องค์กรทําความดี เพื่อให้เป็นแบบอย่าง
 6.3 จัดกิจกรรมยกย่องเชิดชูเกียรติ และมอบใบประกาศแก่บุคคล หน่วยงาน องค์กรดีเด่นที่ผ่านการคัดเลือกและได้คะแนนสูงสุด
7. ระยะเวลาดําเนินการ
    ตลอดปีงบประมาณ พ.ศ. 2561-2564

8. งบประมาณดําเนินการ
     ไม่ใช้งบประมาณ
9. ผู้รับผิดชอบโครงการ
    สํานักปลัดองค์การบริหารส่วนตำบลท่าดี
10. ตัวชี้วัด/ผลลัพธ์
      10.1 ยกย่องและเชิดชูเกียรติแก่บุคคล หน่วยงาน องค์กรดีเด่น ผู้ทําคุณประโยชน์หรือเข้าร่วมในกิจกรรมขององค์การบริหารส่วนตำบลท่าดี
      10.2 ประชาชน หน่วยงาน องค์กรในเขตองค์การบริหารส่วนตำบลท่าดีมีค่านิยม ยกย่อง เชิดชู และเห็นคุณค่าของการประพฤติปฏิบัติตนตามหลักคุณธรรมและจริยธรรม
1.2.2.การสร้างจิตสำนึกและความตระหนักในการรักษาประโยชน์สาธารณะ 
โครงการที่ 1
1. ชื่อโครงการ : โครงการรณรงค์สร้างจิตสำนึกในการจัดการทรัพยากรธรรมชาติและสิ่งแวดล้อม
2. หลักการและเหตุผล
 ปัจจุบันทรัพยากรป่าไม้ของประเทศมีจำนวนลดน้อยลง ซึ่งส่งผลกระทบต่อธรรมชาติและสิ่งแวดล้อม และวิถีชีวิตความเป็นอยู่ของประชาชน ก่อให้เกิดปัญหาภาวะโลกร้อน ซึ่งเป็นปัญหาสำคัญที่ส่งผลกระทบต่อคุณภาพชีวิตของประชาชนทั้งในระดับ ท้องถิ่น ภูมิภาคและระดับประทศ การอนุรักษ์ทรัพยากรป่าไม้ สามารถช่วยให้ธรรมชาติมามีความสมดุลเพิ่มมากขึ้น รวมทั้งเป็นการลดภาวะโลกร้อน  

“ดินและน้ำ ลมและฟ้า ป่าและเขา รวมกันเข้า คือทรัพย์สิน แผ่นดินแม่ ฝากลูกไทย รวมใจภักดิ์ รักดูแล เพื่อมอบแก่หลานเหลนไทย ไปชั่วกาล” คำขวัญพระราชทานที่สมเด็จพระนางเจ้าฯพระบรมราชินีนาถ ทรงพระกรุณาโปรดเกล้าฯพระราชการแก่ประชาชนชาวไทย ได้สะท้อนเป็นอย่างดีถึงความเป็น “นักอนุรักษ์” ทรัพยากรธรรมชาติและสิ่งแวดล้อม  พระองค์ทรงแสดงถึงพระปณิธานอันแน่วแน่ในการอนุรักษ์ผืนป่าให้คนไทย
อาศัยอำนาจพระราชบัญญัติสภาตำบลและองค์การบริหารส่วนตำบล พ.ศ.2537  และที่แก้ไขเพิ่มเติม ถึงฉบับที่ 6 พ.ศ.2552 มาตรา 67 (7) โดยกำหนดให้องค์การบริหารส่วนตำบลหน้าที่ต้องคุ้มครอง ดูแล และบำรุงรักษาทรัพยากรธรรมชาติและสิ่งแวดล้อม  ประกอบกับเขตตำบลท่าดีเป็นพื้นที่ต้นน้ำ และองค์การบริหารส่วนตำบลท่าดี ตระหนังถึงความสำคัญ เกี่ยวกับปัญหาภาวะโลกร้อนและส่งเสริมการอนุรักษ์ทรัพยากรธรรมชาติและสิ่งแวดล้อม ซึ่งเป็นการสนองพระราบปณิธานของสมเด็จพระนางเจ้าพระบรมราชินีนาถ    ดังนั้น องค์การบริหารส่วนตำบลท่าดีได้จัดทำ “โครงการรณรงค์สร้างจิตสำนึกในการจัดการทรัพยากรธรรมชาติและสิ่งแวดล้อม”  เพื่อเพื่อปลูกฝังให้เด็ก เยาวชน ประชาชนในการอนุรักษ์ป่าไม้และการปลูกป่าทดแทน มีจิตสำนึกในการช่วยกันรักษาทรัพยากรป่าไม้ให้เกิดประโยชน์สูงสุด
3.  วัตถุประสงค์                        
1 เพื่อให้เยาชนและประชาชนได้รับรู้ถึงสาเหตุของการเกิดภาวะโลกร้อนและผลกระทบต่อคุณภาพชีวิตของประชาชน
2  เพื่อสร้างกระบวนการมีส่วนร่วมด้านการอนุรักษ์ทรัพยากรธรรมชาติและสิ่งแวดล้อมทั้งบรรเทาปัญหาสภาวะโลกร้อนในพื้นที่
3  เพื่อปลูกจิตสำนึกในการอนุรักษ์และหวงแหนทรัพยากรป่าไม้
4  เพื่อเป็นการสนองพระราชปณิธานของสมเด็จพระนางเจ้าพระบรมราชินีนาถในการอนุรักษ์ทรัพยากรธรรมชาติ

4. กลุ่มเป้าหมาย                 
พนักงานส่วนตำบล  ลูกจ้าง  ผู้บริหารท้องถิ่นและเยาวชน  ประชาชน  ในพื้นที่ตำบลท่าดี
5. วิธีการดำเนินการ
 ดำเนินการฝึกอบรมโดยการบรรยาย 

    
6. ระยะเวลาดำเนินการ   


4 ปี (ปีงบประมาณ 2561-2564)
  

7. สถานที่จัดกิจกรรมฝึกอบรม
           องค์การบริหารส่วนตำบลท่าดี
 

8. งบประมาณดำเนินการ
          ใช้งบประมาณขององค์การบริหารส่วนตำบลท่าดี  10,000.00 บาท
9. ผู้รับผิดชอบโครงการ
           สำนักงานปลัด องค์การบริหารส่วนตำบลท่าดี
 

10. ตัวชี้วัด/ผลลัพธ์                                   

1  เยาชนและประชาชนได้รับรู้ถึงสาเหตุของการเกิดภาวะโลกร้อนและผลกระทบต่อคุณภาพชีวิตของประชาชน
2  เกิดกระบวนการมีส่วนร่วมด้านการอนุรักษ์ทรัพยากรธรรมชาติและสิ่งแวดล้อมทั้งบรรเทาปัญหาสภาวะโลกร้อนในพื้นที่
3  เยาวชนและประชาชนมีจิตสำนึกร่วมกันในการอนุรักษ์และหวงแหนทรัพยากรป่าไม้
4  เป็นการสนองพระราชปณิธานของสมเด็จพระนางเจ้าพระบรมราชินีนาถในการอนุรักษ์ทรัพยากรธรรมชาติ

1.2.3 สร้างจิตสำนึกและความตระหนักในการปฏิบัติตนตามหลักเศรษฐกิจพอเพียง

1. ชื่อโครงการ : โครงการปลูกผักริมรั้ว 

2. หลักการและเหตุผล/ความเป็นมา 

 

ปัจจุบันปัญหาเรื่องสุขภาพของประชาชนคนไทยเพิ่มทวีขึ้น  ซึ่งเห็นได้จากสถิติของผู้ป่วยที่มารับบริการรักษาพยาบาล ที่โรงพยาบาลมีจํานวนมากขึ้นเรื่อยๆ และอัตราการป่วยจากโรคที่ไม่ติดต่อเพิ่มสูงขึ้น โรงพยาบาลก็ต้องเพิ่มขนาดของ โรงพยาบาลเพื่อให้รองรับผู้ที่มารับบริการ ซึ่งเป็นภาระที่รัฐบาลจะต้องเสียงบประมาณในการดําเนินการเป็นอันมาก และเป็น การแก้ปัญหาที่ปลายเหตุเนื่องจากต้นเหตุของปัญหาสุขภาพที่สําคัญมีสาเหตุมาจากการบริโภคอาหารที่ไม่ถูกสุขลักษณะ อาหารที่มีการปลอมปนสารเคมี หรือผักผลไม้ที่ไม่ปลอดสารพิษ เพราะเกษตรกรผู้ผลิตใช้สารกําจัดศัตรูพืชอย่างไม่ถูกวิธี เพื่อเหตุผลทางการค้าและพาณิชย์ ทําให้สารเคมีที่เป็นโทษเหล่านั้น ตกอยู่กับผู้บริโภคอย่างยากที่จะหลีกเลี่ยง แนวทางในการ ป้องกันปัญหาที่เป็นการแก้ที่ต้นเหตุแบบยั่งยืน คือการให้สุขศึกษาแก่ประชาชน และการส่งเสริมการปลูกผักเพื่อบริโภคใน ครัวเรือน  การปลูกผักรับประทานเองแบบผักอินทรีย์ก็เป็นหนทางหนึ่งที่จะช่วยให้ผู้บริโภคได้รับสารอาหารที่ดี มีประโยชน์ แต่กระนั้นสําหรับประชาชนที่ไม่เคยปลูกผักเลยก็เป็นปัญหาใหญ่ในการที่จะเริ่มต้นที่จะเรียนรู้การปลูกผักด้วยตนเอง ชุมชน บ้านสวนพอเพียงตระหนักในปัญหานี้ จึงได้ร่วมกันจัดตั้งโครงการนี้ขึ้น 

3. วัตถุประสงค์ 

 

3.1 เพื่อแลกเปลี่ยนความรู้และนวัตกรรมในการปลูกผักอินทรีย์ระหว่างกัน
 

3.2 เพื่ออนุรักษ์พืชผักถิ่น พันธุ์พื้นเมือง และขยายพันธุ์พืชที่เป็นสารอาหารให้คงอยู่ไว้ 

 

3.3 เพื่อพัฒนาและปรับปรุงคุณภาพผลผลิต เพื่อให้เหมาะแก่การเกษตรแบบพอเพียงโดยปราศจากการใช้สารเคมี สงเคราะห์ใดๆ 

 

3.4 ลดรายจ่ายในครัวเรือนเสริมสร้างความรู้ความเข้าใจและใช้แนวทางตามทฤษฏีเศรษฐกิจพอเพียง 

4. เป้าหมาย/ผลผลิต 

 

4.1 ประชาชนทั่วไปในตำบลท่าดี

5. พื้นที่ดําเนินการ พื้นที่ในเขตองค์การบริหารส่วนตำบลท่าดี 

6. วิธีดําเนินการ 

 
6.1 ขั้นเตรียมการ 

 

- มีการวางแผนการให้ความรู้ แบ่งกลุ่มย่อย แบ่งหัวข้อโครงงาน จัดตั้งทีมงานที่เป็นผู้ประสาน 

 

- รวบรวมบล็อกของสมาชิกที่ปลูกผักอินทรีย์ไว้รับประทานเองเพื่อสร้างแรงจูงใจ 

 

- แบ่งกลุ่มย่อย แบ่งหัวข้อโครงงาน จัดตั้งทีมงานที่เป็นผู้ประสานงาน 

 
6.2 ขั้นปฏิบัติ 

 

- รวบรวมลิงค์ภายนอกที่ให้ความรู้เกี่ยวกับการปลูกและดูแลผักอินทรีย์ เพื่อให้ สมาชิกที่ร่วมโครงการได้ศึกษาก่อนลงมือปฏิบัติ 

 

- แจกจ่ายและแลกเปลี่ยนพันธุ์ผัก 

 

- กระตุ้นการนําเสนอของผู้เข้าร่วมโครงการในการแลกเปลี่ยน และถ่ายทอดวิทยาการซึ่งกันและกัน 

 

- จัดให้มีการนําเสนอผลผลิตอย่างต่อเนื่อง โดยมีการกําหนดระยะเวลาตามความเหมาะสม 

6.3 ขั้นประเมินผล 

 

- การนําเสนอผลงานที่กําลังเพาะปลูก และ ผลผลิตที่สําเร็จแล้ว 

 

- มีการสํารวจความก้าวหน้าของโครงการ โดยวัดจากอัตราการปลูกผักอินทรีย์เพื่อการบริโภค (จํานวน ครัวเรือน คิดเป็นร้อยละ) 

 

- ปริมาณและคุณภาพของผลผลิตในการเพาะปลูกดีขึ้น 

 

- ขั้นปรับปรุงและพัฒนา 

 

- มีการสรุปปัญหาที่ได้ จากการดําเนินการที่ผ่านมา โดยดูตัวชี้วัดจากการประเมินผล และหาแนวทางแก้ไข ร่วมกัน 

7. ระยะเวลาดําเนินการ 4 ปี (ปีงบประมาณ พ.ศ. 25๖๑ – 25๖๔) 

8. งบประมาณดําเนินการ  ไม่ใช้งบประมาณ

9. ผู้รับผิดชอบโครงการ องค์การบริหารส่วนตำบลท่าดี  
10. ตัวชี้วัด/ผลลัพธ์ 

 
 
10.1 สมาชิกที่ร่วมโครงการมีความรู้และนวัตกรรมในการปลูกผักอินทรีย์ 

 
 
10.2 สมาชิกสามารถนําความรู้ที่ได้รับไปปฏิบัติได้จริง 

 
 
10.3 เพิ่มผลผลิตของสมาชิก มีคุณภาพดี และปลอดสารพิษ 

 
 
10.4 ผู้เข้าร่วมโครงการได้รับประโยชน์จากการปลูกผักบริโภคเอง ได้เกิดการเรียนรู้ตามแนวทางเศรษฐกิจพอเพียง เกิดประโยชน์ต่อตนเองและเกิดการแบ่งปัน   
1.3.3 สร้างจิตสำนึกและความตระหนักให้มีจิตสาธารณะ
1. ชื่อโครงการ     โครงการอบรมเสริมสร้างกระบวนการคิดวิเคราะห์เหตุผลสำหรับเด็กและเยาวชนตำบลท่าดี                       
2.  หลักการและเหตุผล


           ปัจจุบันปัญหาทางสังคมที่เกิดแก่เด็กและเยาวชนมีสาเหตุสำคัญเนื่องจากเด็กและเยาวชนขาดภูมิคุ้มกันและทักษะการคิดวิเคราะห์เหตุผลนับวันจะทวีความรุนแรงเพิ่มขึ้นและบ่อนทำลายความมั่นคงของสถาบันครอบครัว   เป็นปัญหาระดับชุมชนที่ส่งผลกระทบต่อเนื่องถึงระดับชาติ   จึงมีความจำเป็นที่จะต้องส่งเสริมสนับสนุนให้หน่วยงาน/องค์กร/บุคลากร  ที่เกี่ยวข้องกับกระบวนการป้องกันและแก้ไขปัญหาสังคม  มีความรู้  ความเข้าใจ  และมีทักษะในการดำเนินการอย่างจริงจัง   ครอบคลุมทุกประเด็นปัญหา   มีการประสานงานระหว่างหน่วยงานต่างๆที่เกี่ยวข้องอย่างมีประสิทธิภาพโดยอาศัยการทำงานในลักษณะครือข่ายประสานเชื่อมโยงระหว่างหน่วยงานต่างๆ ตั้งแต่เครือข่ายประชาชนในระดับท้องถิ่น  หน่วยงานภาครัฐและองค์กรเอกชน เพื่อนำมาตรการกลไกและนวัตกรรมในการป้องกันและแก้ไขปัญหาส่งต่อเด็กและเยาวชนในระดับชุมชน  สร้างจิตสำนึกและความตระหนักให้มีจิตสาธารณะ  ได้รับความรู้และทักษะที่จำเป็นในการคิดวิเคราะห์เหตุผลสามารถแยกแยะสิ่งที่ไม่ถูกต้องได้



ประกอบกับพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขถึงปัจจุบัน   มาตรา  67  องค์การบริหารส่วนตำบลมีหน้าที่ต้องทำในเขตองค์การบริหารส่วนตำบล (5)  ส่งเสริมการศึกษา   ศาสนา  และวัฒนธรรม   และ  6  ส่งเสริมการพัฒนาสตรี  เด็ก  เยาวชน  ผู้สูงอายุและผู้พิการ  นั้น
องค์การบริหารส่วนตำบลท่าดี   เห็นความสำคัญของปัญหาดังกล่าวและเพื่อให้การ
ดำเนินงาน      เป็นไปตามอำนาจหน้าที่ตามพระราชบัญญัติสภาตำบลและองค์การบริหารส่วนตำบล  พ.ศ.  2537 และที่แก้ไขถึงปีปัจจุบัน  จึงเป็นแกนกลางในการดำเนินกิจกรรมเพื่อสร้างภูมิคุ้มกันให้เด็กและเยาวชน   จึงได้จัดทำโครงการอบรมเสริมสร้างกระบวนการคิดวิเคราะห์เหตุผลสำหรับเด็กและเยาวชนตำบลท่าดี ประจำปีงบประมาณ  2560   เพื่อเป็นการพัฒนาคุณภาพชีวิตของเด็กและเยาวชนของชาติอีกทางหนึ่ง 
3.  วัตถุประสงค์


1.  เพื่อให้เด็กและเยาวชนในเขตพื้นที่ตำบลท่าดี  ใช้เวลาว่างให้เป็นประโยชน์ ห่างไกลยาเสพติด                


2   เพื่อให้เด็กและเยาวชนได้รับความรู้และทักษะในการคิดวิเคราะห์เหตุผล สร้างจิตสำนึกและ
                         ความตระหนักให้มีจิตสาธารณะ 

                     3.  เพื่อให้เด็กและเยาวชนนำหลักธรรมทางพุทธศาสนามาใช้ในการคิดวิเคราะห์เหตุผลที่ดี
4.  สถานที่ดำเนินการ    สำนักงานองค์การบริหารส่วนตำบลท่าดี  อำเภอลานสกา  จังหวัดนครศรีธรรมราช
5.  ระยะเวลาดำเนินการ      ปีงบประมาณ  2561-2564
6.  กลุ่มเป้าหมาย


นักเรียนระดับประถมศึกษาในเขตตำบลท่าดี   จำนวน  60
คน
8.  วิธีการดำเนินการ
	ลำดับที่
	กิจกรรมที่ดำเนินการ
	ผู้รับผิดชอบ

	1
	ประชุมเตรียมความพร้อมภาคีเครือข่าย
	สำนักปลัด

	2
	ประชาสัมพันธ์โครงการ
	สำนักปลัด

	3
	รับสมัครผู้เข้าร่วมโครงการ
	สำนักปลัด

	4
	ประสานงานผู้เกี่ยวข้อง/วิทยากร
	สำนักปลัด

	5
	ดำเนินกิจกรรมตามโครงการ
	สำนักปลัด

	6
	ประเมินผลโครงการ/ข้อแสนอแนะ/ปัญหา
	สำนักปลัด



กิจกรรม/ลักษณะการดำเนินกิจกรรม

1.  กิจกรรมอุ่นเครื่อง  ละลายพฤติกรรม   ใช้วิธีการบรรยายให้ความรู้และ
กิจกรรมเพื่อให้ผู้เข้าร่วมกิจกรรมได้มีโอกาสเปิดใจ ทำลายกำแพงกั้นความสุขของการอยู่ร่วมกัน แสดงความเป็นตัวเอง แสดงตัวตน ทำความรู้จักและเปิดเผยตัวเองออกมาให้สมาชิกแต่ละคนในกลุ่มได้รู้จักกันมากขึ้น 

2.  กิจกรรม  หนูน้อยนักคิด   ใช้วิธีบรรยายให้ความรู้  ตั้งโจทย์  ให้มีทางเลือก
แบบไม่มีข้อจำกัด      และกรณีมีข้อจำกัด    แนะนำปัญหา  โดยใช้วิธีแบ่งกลุ่มร่วมกันคิดวิเคราะห์  เหตุผล  ความเป็นไปได้
3.  กิจกรรม  ระดมสมอง   ใช้วิธีบรรยายให้ความรู้  แบ่งกลุ่มทำกิจกรรมและ
นำเสนอรูปแบบกิจกรรม     
4.  กิจกรรม นักคิดวิเคราะห์วิถีชาวพุทธ      ใช้วิธีบรรยายธรรม  โดยหลักธรรมะ  
เป็นกรอบในการติดและตัดสินใจ

9.  งบประมาณ  


งบประมาณรายจ่ายจากองค์การบริหารส่วนตำบลท่าดี   60,000  บาท (หกหมื่นบาทถ้วน)
10.  ผู้รับผิดชอบโครงการ     งานพัฒนาชุมชน    สำนักงานปลัด   องค์การบริหารส่วนตำบลท่าดี
11.  ตัวชี้วัด/ผลลัพธ์   



1.  เด็กและเยาวชนในเขตพื้นที่ตำบลท่าดี  ใช้เวลาว่างให้เป็นประโยชน์  รู้เท่าทันโทษ
                         และห่างไกลยาเสพติด


2.  เด็กและเยาวชน  ได้รับความรู้และทักษะในการคิดวิเคราะห์เหตุผลในการใช้ชีวิตประจำวัน
                         มีความตระหนักในจิตสาธารณะ                     


3.  เด็กและเยาวชนสามารถนำหลักธรรมทางพุทธศาสนาใช้ในการคิดวิเคราะห์เหตุผลที่ดี
มิติที่ 2 การบริหารราชการเพื่อป้องกันการทุจริต

2.1 แสดงเจตจำนงทางการเมืองในการต่อต้านการทุจริตของผู้บริหาร
1. ชื่อโครงการ/กิจกรรม/มาตรการ

กิจกรรม “ประกาศเจตจำนงต่อต้านการทุจริตของผู้บริหารองค์การบริหารส่วนตำบลท่าดี”

2. หลักการและเหตุผล

คณะกรรมการ ป.ป.ช. ได้จัดทำยุทธศาสตร์ชาติว่าด้วยการป้องกันและปราบปรามการทุจริตมาแล้ว 3 ฉบับ ปัจจุบันที่ใช้อยู่เป็นฉบับที่ 3 เริ่มจากปี พ.ศ. 2560 จนถึงปี พ.ศ. 2564 ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ. 2564 ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานออกเป็น 6 ยุทธศาสตร์ ดังนี้

ยุทธศาสตร์ที่ 1 สร้างสังคมที่ไม่ทนต่อการทุจริต
ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต
ยุทธศาสตร์ที่ 3 สกัดกั้นการทุจริตเชิงนโยบาย
ยุทธศาสตร์ที่ 4 พัฒนาระบบป้องกันการทุจริตเชิงรุก
ยุทธศาสตร์ที่ 5 ปฏิรูปกลไกและกระบวนการปราบปรามการทุจริต
ยุทธศาสตร์ที่ 6 ยกระดับคะแนนดัชนีการรับรู้การทุจริต (Corruption Perception Index : CPI)

องค์กรปกครองส่วนท้องถิ่นเป็นหน่วยงานของรัฐภายใต้โครงสร้างการจัดระเบียบบริหารราชการตามหลักการกระจายอำนาจการปกครอง ที่มุ่งเน้นการกระจายอำนาจจากส่วนกลางลงสู่ท้องถิ่นและเป็นกลไกหนึ่งในการส่งเสริมการปกครองในระบอบประชาธิปไตย เป็นหน่วยงานหลักในการจัดทำบริการสาธารณะและกิจกรรมสาธารณะเพื่อประโยชน์ของประชาชนในท้องถิ่น การพัฒนาองค์กรปกครองส่วนท้องถิ่นให้เกิดความยั่งยืนรัฐจะต้องให้ความเป็นอิสระแก่องค์กรปกครองส่วนท้องถิ่นโดยยึดหลักแห่งการปกครองตนเองตามเจตนารมณ์ของประชาชนในท้องถิ่น และส่งเสริมให้องค์กรปกครองส่วนท้องถิ่นเป็นหน่วยงานหลักในการจัดทำบริการสาธารณะ รวมทั้งมีส่วนร่วมในการตัดสินใจแก้ไขปัญหาในระดับพื้นที่ ส่วนการกำกับดูแลองค์กรปกครองส่วนท้องถิ่นจะทำได้เท่าที่จำเป็นตามกรอบกฎหมายกำหนด และต้องเป็นไปเพื่อการคุ้มครองประโยชน์ของประชาชนในท้องถิ่น
ทั้งนี้ ต้องยอมรับว่าปัญหาการทุจริตในองค์กรปกครองส่วนท้องถิ่นเป็นเรื่องที่มีคำครหา ที่ได้สร้างความขมขื่นใจให้แก่คนทำงานในองค์กรปกครองส่วนท้องถิ่นมาเป็นเวลาช้านาน ซึ่งหากพิจารณาจำนวนขององค์กรปกครองส่วนท้องถิ่นประกอบกับมีปัจจัยนานัปการที่คอยยั่วยวนใจ บั่นทอนความมีคุณธรรม จริยธรรม ซื่อสัตย์สุจริต ของคนทำงานราชการส่วนท้องถิ่นส่วนให้เหือดหายไป และหากจะว่ากันไปแล้ว เรื่องในทำนองเดียวกันนี้ก็สามารถเกิดขึ้นกับคนทำงานในหน่วยงานราชการอื่นได้เช่นเดียวกัน เพียงแต่คนทำงานในองค์กรปกครองส่วนท้องถิ่นมีจำนวนมาก และมากกว่าคนทำงานในหน่วยราชการอื่น ๆ จึงมีโอกาสหรือความเป็นไปได้สูงที่คนทำงานในท้องถิ่น อาจต้องถูกครหาในเรื่องการใช้อำนาจหน้าที่โดยมิชอบมากกว่า 
แม้ว่าโอกาสหรือช่องทางที่คนทำงานในท้องถิ่นจะใช้อำนาจให้ออกนอกลู่นอกทาง จะมีได้ไม่มากเท่ากับที่คนทำงานในหน่วยงานราชการอื่น และมูลค่าของความเสียหายของรัฐ ที่คนทำงานในองค์กรปกครองส่วนท้องถิ่นได้ก่อให้เกิดขึ้นก็อาจเป็นแค่เศษผงธุลีของความเสียหายที่เกิดจากการทุจริตของคนนอกองค์กรปกครองส่วนท้องถิ่น


ดังนั้น จึงมีความจำเป็นที่ผู้บริหารองค์กรปกครองส่วนท้องถิ่นต้องแสดงเจตจำนงทางการเมืองในการต่อต้านการทุจริตอย่างเห็นชัดเป็นรูปธรรม ด้วยการจัดทำแผนปฏิบัติการป้องกันการทุจริต ส่งเสริมให้องค์กรปกครองส่วนท้องถิ่นบริหารงานด้วยความโปร่งใส มีความเข้มแข็งในการบริหารราชการตามหลักการบริหารกิจการบ้านเมืองที่ดีหรือหลักธรรมาภิบาล บังเกิดประโยชน์สุขแก่ประชาชน และยกระดับมาตรฐานในการป้องกันการทุจริตขององค์กรตนเองต่อไปให้ครอบคลุมพื้นที่ทั่วประเทศต่อไป

3. วัตถุประสงค์

เพื่อแสดงเจตจำนงทางการเมืองในการต่อต้านการทุจริต  ของผู้บริหารองค์การบริหารส่วนตำบล    ท่าดี  ด้วยการจัดทำแผนป้องกันการทุจริตในองค์กรที่บริหาร
4. เป้าหมาย/ผลผลิต

4.1 ประกาศเจตจำนงการต่อต้านการทุจริตของผู้บริหาร อย่างน้อย 1 ฉบับ 

4.2 มีแผนปฏิบัติการป้องกันการทุจริตขององค์กรปกครองส่วนท้องถิ่น 4 ปี
5. พื้นที่ดำเนินการ

องค์การบริหารส่วนตำบลท่าดี
6. วิธีดำเนินการ

6.1 ประกาศเจตจำนงทางการเมืองในการต่อต้านการทุจริตของผู้บริหารองค์การบริหารส่วนตำบล

6.2 ประชุมหน่วยงาน/บุคคลที่เกี่ยวข้อง

6.3 จัดตั้งคณะทำงานการจัดทำแผนปฏิบัติการป้องกันการทุจริต

6.4 ประชุมคณะทำงานจัดทำแผนปฏิบัติการป้องกันการทุจริต

6.5 จัดทำแผนปฏิบัติการป้องกันการทุจริต

6.6 ประกาศใช้แผนปฏิบัติการป้องกันการทุจริต

6.7 ดำเนินการตามแผนปฏิบัติการป้องกันการทุจริต

6.8 รายงานผลการดำเนินงาน

7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)

8. งบประมาณดำเนินการ

ไม่ใช้งบประมาณ
9. ผู้รับผิดชอบ 

สำนักปลัดองค์กรปกครองส่วนท้องถิ่น
10. ตังชี้วัด/ผลลัพธ์

10.1 ผลผลิต


- มีประกาศเจตจำนงการต่อต้านการทุจริตของผู้บริหาร อย่างน้อย 1 ฉบับ 



- มีแผนปฏิบัติการป้องกันการทุจริตขององค์กรปกครองส่วนท้องถิ่น 4 ปี จำนวน 1 ฉบับ


10.2 ผลลัพธ์


- การบริหารราชการขององค์การบริหารส่วนตำบลท่าดีมีความโปร่งใส สามารถป้องกันการทุจริตของบุคลากรองค์กรปกครองส่วนท้องถิ่นได้


- ลดข้อร้องเรียนการดำเนินงานขององค์การบริหารส่วนตำบลท่าดี

2.2 มาตรการสร้างความโปร่งใสในการปฏิบัติราชการ

2.2.1 สร้างความโปร่งใสในการบริหารงานบุคคลให้เป็นไปตามหลักคุณธรรม ทั้งในเรื่องการบรรจุแต่งตั้ง โยกย้าย โอน เลื่อนตำแหน่ง/เงินเดือน และมอบหมายงาน
โครงการที่ 1
1. ชื่อโครงการ/กิจกรรม/มาตรการ
มาตรการการสร้างความโปร่งใสในการบริหารงานบุคคล  
2. หลักการและเหตุผล

พนักงานส่วนตำบล ลูกจ้างประจำ และพนักงานจ้างขององค์การบริหารส่วนตำบลท่าดี เป็นบุคลากรที่มีความสำคัญต่อองค์กร โดยการขับเคลื่อนการพัฒนางานขององค์กรให้มีศักยภาพ โดยมุ่งผลสัมฤทธิ์ของงานให้เกิดประโยชน์ต่อองค์กร และประชาชน    การพัฒนางานขององค์กรจะบรรลุผลได้ต้องเริ่มมาจากบุคลากรผู้ปฏิบัติงาน ซึ่งเป็นปัจจัยสำคัญในการพัฒนางานให้มีคุณภาพ จะต้องมีมาตรฐานในการทำงานที่เป็นรูปธรรมชัดเจน และมีมาตรการในการทำงานที่โปร่งใส สามารถตรวจสอบการทำงานได้ ด้านการพัฒนาระบบบริหารให้มีประสิทธิภาพ เป็นธรรม เพื่อนำไปสู่การสร้างมาตรฐานความโปร่งใส และการให้บริการที่เป็นธรรมตรวจสอบได้อย่างแท้จริงต่อไป

เพื่อให้เป็นไปตาม พระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2556 มาตรา 6 ที่กำหนดให้การบริหารกิจการบ้านเมืองที่ดีนั้น ต้องก่อให้เกิดประโยชน์สุขของประชาชน เกิดผลสัมฤทธิ์ต่อภารกิจของรัฐ มีประสิทธิภาพเกิดความคุ้มค่าในเชิงภารกิจของรัฐ  

ดังนั้น เพื่อเป็นการส่งเสริมการพัฒนาคุณภาพการบริหารงานบุคคลให้มีประสิทธิภาพ เป็นไปตามหลักคุณธรรม จริยธรรมในการทำงาน มีความโปร่งใส และตรวจสอบการทำงานได้ จึงได้จัดให้มีมาตรการสร้างความโปร่งใสในการบริหารงานบุคคลขึ้น
3. วัตถุประสงค์

3.1 เพื่อกำหนดมาตรการด้านความโปร่งใสในการบริหารบุคคลขององค์การบริหารส่วนตำบลท่าดี

3.2 เพื่อให้การปฏิบัติงานบุคลากรมีรูปแบบ ขั้นตอนการปฏิบัติงานที่ถูกต้อง โปร่งใสสามารถตรวจสอบได้

3.3 เพื่อเป็นการป้องกันการทุจริตในการแสวงหาประโยชน์จากการปฏิบัติงานด้านบริหารงานบุคคล

3.4 เพื่อปรับปรุงกลไกการปฏิบัติราชการด้านบริหารงานบุคคลขององค์การบริหารส่วนตำบลให้มีประสิทธิภาพได้คนดี คนเก่งเข้ามาทำงาน

4. เป้าหมาย/ผลผลิต

จัดทำมาตรการด้านการบริหารบุคคลขององค์การบริหารส่วนตำบลท่าดี จำนวน 1 มาตรการ
5. พื้นที่ดำเนินการ

องค์การบริหารส่วนตำบลท่าดี
6. วิธีดำเนินการ

6.1 กำหนดหลักเกณฑ์ การบริหารงานบุคคลในเรื่องการบรรจุ แต่งตั้ง โยกย้าย โอนเลื่อนตำแหน่ง/เงินเดือน ตามประกาศคณะกรรมการพนักงานองค์การบริหารส่วนตำบล  

6.2 นำหลักเกณฑ์การบริหารงานบุคคลมากำหนดเป็นมาตรการในการปฏิบัติงานบุคคล

6.3 ประกาศเผยแพร่มาตรการการบริหารงานบุคคล

6.4 ดำเนินการบริหารงานบุคคลตามหลักธรรมาภิบาล

6.5 สรุปผลการดำเนินการบริหารงาน
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)

8. งบประมาณดำเนินการ

ไม่ใช้งบประมาณ
9. ผู้รับผิดชอบ 

สำนักงานปลัดองค์การบริหารส่วนตำบลท่าดี
10. ตังชี้วัด/ผลลัพธ์

10.1 ผลผลิต


- มีมาตรการดำเนินงานด้านบริหารงานบุคคลขององค์การบริหารส่วนตำบล   จำนวน 1 มาตรการ


- เจ้าหน้าที่งานบริหารงานบุคคลสามารถปฏิบัติงานเป็นไปตามาตรฐานและหลักธรรมาภิบาล

10.2 ผลลัพธ์


- ลดข้อร้องเรียนในการดำเนินการด้านบริหารงานบุคคลขององค์การบริหารส่วนตำบล ไม่น้อยกว่า 90 %



- บุคลากรขององค์การบริหารส่วนตำบลมีความพึงพอใจต่อระบบและมาตรฐานการบริหารงานบุคคลไม่ต่ำกว่าระดับ 3


- การบริหารงานบุคคลขององค์การบริหารส่วนตำบลมีความโปร่งใส สามารถป้องกัน       การทุจริตของเจ้าหน้าที่ได้
โครงการที่ 2
1. ชื่อโครงการ/กิจกรรม/มาตรการ

กิจกรรม “สร้างความโปร่งใสในการพิจารณาเลื่อนขั้นเงินเดือน”
2. หลักการและเหตุผล/ที่มาของโครงการ

การพิจารณาความดีความชอบหรือการพิจารณาเลื่อนขั้นเงินเดือน เป็นกระบวนการหนึ่งของการบริหารผลการปฏิบัติราชการซึ่งใช้หลักการการให้รางวัลเป็นแรงจูงใจให้ผู้ปฏิบัติงานเกิดแรงกระตุ้นในการพัฒนาผลงาน ซึ่งนายกองค์การบริหารส่วนตำบลท่าดี ได้ให้ความสำคัญในเรื่องการพิจารณาความดีความชอบหรือการพิจารณาเลื่อนขั้นเงินเดือนเป็นเรื่องลำดับต้นๆ ของเรื่องการบริหารงานบุคคล โดยเฉพาะอย่างยิ่งเรื่องการใช้ดุลพินิจของผู้บังคับบัญชาในการประเมินผลการปฏิบัติราชการของผู้ใต้บังคับบัญชา   ด้วยเหตุผลนี้เองจึงเป็นที่มาของกิจกรรมการสร้างความโปร่งใสในการพิจารณาเลื่อนขั้นเงินเดือน
3. วัตถุประสงค์

เพื่อให้การบริหารงานบุคคลด้านการเลื่อนขั้นเงินเดือนมีความโปร่งใส เป็นธรรมและสามารถตรวจสอบได้
4. เป้าหมาย/ผลผลิต

พนักงานส่วนตำบลขององค์การบริหารส่วนตำบลท่าดี
5. พื้นที่ดำเนินการ

สำนักงานปลัดองค์การบริหารส่วนตำบลท่าดี
6. วิธีดำเนินการ

6.1 แต่งตั้งคณะกรรมการกลั่นกรองการประเมินผลการปฏิบัติราชการ 

6.2 แต่งตั้งคณะกรรมการพิจารณาเลื่อนขั้นเงินเดือนพนักงานส่วนตำบลองค์การบริหารส่วนตำบล 

6.3 ประชุมคณะกรรมการกลั่นกรองการประเมินผลการปฏิบัติราชการของข้าราชการองค์การบริหารส่วนตำบล เพื่อกลั่นกรองการประเมินผลการปฏิบัติราชการที่ผู้บังคับบัญชาได้พิจารณาไว้โดยเจ้าหน้าที่ให้คำปรึกษาและเสนอความเห็นเกี่ยวกับมาตรฐานและความเป็นธรรมของการปริมนผลการปฏิบัติราชการ

6.4 คณะกรรมการพิจารณากลั่นกรองการประเมินผลการปฏิบัติราชการของพนักงานส่วนตำบลองค์การบริหารส่วนตำบลท่าดี รวบรวมและเสนอผลการพิจารณากลั่นกรองการประเมินผลการปฏิบัติราชการให้แก่คณะกรรมการพิจารณาเลื่อนขั้นเงินเดือนพนักงานส่วนตำบลองค์การบริหารส่วนตำบลท่าดี

6.5 คณะกรรมการพิจารณาเลื่อนขั้นเงินเดือนพนักงานส่วนตำบลองค์การบริหารส่วนตำบลท่าดีพิจารณาทบทวนผลการพิจารณาการประเมินผลการปฏิบัติราชการตามที่คณะกรรมการกลั่นกรองการประเมินผลการปฏิบัติราชการของพนักงานส่วนตำบลองค์การบริหารส่วนตำบล เสนอมา  
7. ระยะเวลาดำเนินการ

ช่วงระยะเวลา  มีนาคม - เมษายน และ กันยายน - ตุลาคม
8. งบประมาณดำเนินการ

ไม่ใช้งบประมาณ
9. ผู้รับผิดชอบ 

สำนักปลัดองค์การบริหารส่วนตำบลท่าดี
10. ตัวชี้วัด/ผลลัพธ์

มีการพิจารณาเลื่อนขั้นเงินเดือนที่โปร่งใส เป็นธรรม ตรวจสอบได้
2.2.2 สร้างความโปร่งใสในการบริหารการเงิน งบประมาณ การจัดหาพัสดุ การใช้ประโยชน์ในทรัพย์สินของทางราชการ โดยยึดถือและปฏิบัติให้เป็นไปตามกฎหมาย ระเบียบ กฎเกณฑ์ที่เกี่ยวข้องอย่างเคร่งครัด
โครงการที่ 1
1. ชื่อโครงการ/กิจกรรม/มาตรการ

กิจกรรม “ควบคุมการเบิกจ่ายเงินตามข้อบัญญัติงบประมาณรายจ่ายประจำปี”
2. หลักการและเหตุผล/ที่มาของโครงการ

เพื่อให้การบันทึกบัญชี การจัดทำทะเบียนคุมเงินรายจ่ายขององค์กรปกครองส่วนท้องถิ่นเป็นแนวทางเดียวกันและสอดคล้องกับการปฏิบัติงานในระบบบัญชีคอมพิวเตอร์ขององค์กรปกครองส่วนท้องถิ่นจึงมีกิจกรรมควบคุมให้บุคลากรฝ่ายบัญชี กองคลัง องค์การบริหารส่วนตำบลท่าดี จัดทำทะเบียนคุมเงินรายจ่ายให้ความรู้ความเข้าใจในการปฏิบัติ ทำให้เกิดความคุ้มค่าและมีประสิทธิภาพลดข้อผิดพลาดในการเบิกจ่ายเงินตามข้อบัญญัติงบประมาณรายจ่ายประจำปี และดำเนินงานตามขั้นตอนของระเบียบประกาศกระทรวงมหาดไทยและหนังสือสั่งการที่เกี่ยวข้อง ซึ่งถือเป็นเรื่องสำคัญที่องค์กรปกครองส่วนท้องถิ่นจะต้องทำตามกฎหมาย ระเบียบ และมีความจำเป็นต่อการบริหารงานขององค์การบริหารส่วนตำบลท่าดี
3. วัตถุประสงค์

3.1 เพื่อให้บุคลากรฝ่ายบัญชี กองคลัง มีความรู้ความเข้าใจในการปฏิบัติตามระเบียบ ประกาศ และหนังสือที่เกี่ยวข้อง

3.2 เพื่อลดข้อผิดพลาดในการปฏิบัติงาน ที่อาจจะทำให้เกิดความเสียหายแก่ทางราชการ
4. เป้าหมาย/ผลผลิต

  กองคลัง องค์การบริหารส่วนตำบลท่าดี
5. พื้นที่ดำเนินการ

องค์การบริหารส่วนตำบลท่าดี
6. วิธีดำเนินการ

จัดทำทะเบียนคุมเงินรายจ่ายตามงบประมาณแยกหมวดรายจ่าย แยกแผนงาน แยกประเภทรายจ่ายตามงบประมาณที่ตั้งไว้
7. ระยะเวลาดำเนินการ

ประจำปีงบประมาณ พ.ศ. 2561 - 2564
8. งบประมาณดำเนินการ

ไม่ใช้งบประมาณ
9. ผู้รับผิดชอบ 

กองคลัง องค์การบริหารส่วนตำบลท่าดี
10. ตัวชี้วัด/ผลลัพธ์

10.1 บุคลากรฝ่ายการเงินและบัญชี  กองคลัง มีความรู้ความเข้าใจในการปฏิบัติตามระเบียบ ประกาศและหนังสือสั่งการที่เกี่ยวข้อง

10.2 ลดข้อผิดพลาดในการปฏิบัติงาน ที่อาจจะทำให้เกิดความเสียหายแก่ทางราชการ และเป็นไปในทิศทางเดียวกัน

10.3 เกิดความคุ้มค่าและมีประสิทธิภาพในการบริหารงบงบประมาณ

โครงการที่ 2
1. ชื่อโครงการ/กิจกรรม/มาตรการ

โครงการเผยแพร่ข้อมูลข่าวสารด้านการจัดซื้อ – จัดจ้าง
2. หลักการและเหตุผล/ที่มาของโครงการ

เนื่องจากองค์การบริหารส่วนตำบลท่าดี มีฐานะเป็นนิติบุคคล มีอำนาจหน้าที่ในการจัดทำบริการสาธารณะด้วยตนเอง ทั้งในเรื่องการจัดหารายได้และการใช้จ่ายเงินและการบริหารงานต่างๆ ตามภารกิจและการจัดทำบริการสาธารณะ แต่ต้องเป็นไปตามอำนาจหน้าที่และกฎหมายที่กำหนดไว้ ดังนั้น การที่องค์การบริหารส่วนตำบลท่าดี จะบริหารงานให้มีประสิทธิภาพและเกิดประโยชน์สูงสุดแก่ประชาชน จะต้องบริหารงานด้วยความซื่อสัตย์ สุจริต มีความโปร่งใส และสามารถตรวจสอบได้ตามหลักธรรมาภิบาล

เพื่อให้เป็นไป ตามพระราชบัญญัติข้อมูลข่าวสารของราชการ พ.ศ. 2540 และพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 23 ที่กำหนดให้การจัดซื้อจัดจ้าง ให้ส่วนราชการดำเนินการโดยเปิดเผยและเที่ยงธรรม โดยพิจารณาถึงประโยชน์และผลเสียทางสังคม ภาระต่อประชาชน คุณภาพ วัตถุประสงค์ที่จะใช้ ราคา และประโยชน์ระยะยาวที่จะได้รับประกอบกัน

ดังนั้น เพื่อให้การบริหารงบประมาณขององค์การบริหารส่วนตำบลท่าดี เป็นไปอย่างโปร่งใส ตรวจสอบได้ เกิดประสิทธิภาพและเกิดประโยชน์สูงสุดแก่ประชาชนในท้องถิ่น จึงมีความจำเป็นต้องจัดโครงการเผยแพร่ข้อมูลข่าวสารด้านการจัดซื้อ – จัดจ้าง เพื่อให้ประชาชนได้เข้าถึงข้อมูลข่าวสารเกี่ยวกับการจัดซื้อ – จัดจ้างขององค์การบริหารส่วนตำบลท่าดี ทุกโครงการและกิจกรรม
3. วัตถุประสงค์

3.1 เพื่อให้ประชาชนได้รับทราบข้อมูลข่าวสารเกี่ยวกับการจัดซื้อ – จัดจ้างตามโครงการและกิจกรรมต่างๆ ขององค์การบริหารส่วนตำบลท่าดี

3.2 เพื่อเสริมสร้างความโปร่งใสในการปฏิบัติราชการ สามารถตรวจสอบได้ตามหลักธรรมาภิบาล

3.3 เพื่อป้องกันการทุจริตในหน่วยงาน
4. เป้าหมาย/ผลผลิต

เผยแพร่ข้อมูลการจัดซื้อ – จัดจ้าง ตามแผนงาน/โครงการต่างๆ ขององค์การบริหารส่วนตำบลท่าดีที่ดำเนินการตามระเบียบกระทรวงมหาดไทยว่าด้วยการพัสดุขององค์กรปกครองส่วนท้องถิ่น พ.ศ. 2535 แก้ไขเพิ่มเติม (ฉบับที่ 9) พ.ศ. 2553 จำนวน 4 ช่องทาง ได้แก่ ทางเว็บไซต์ บอร์ดประชาสัมพันธ์ หนังสือ ระบบกระจายเสียง
5. พื้นที่ดำเนินการ

องค์การบริหารส่วนตำบลท่าดี และชุมชนต่างๆ ภายในพื้นที่ตำบลท่าดี
6. วิธีดำเนินการ

6.1 รวบรวมข้อมูลกระบวนการจัดหาพัสดุเพื่อจัดทำประกาศ ดังนี้


- ประกาศการจัดซื้อ – จัดจ้าง


- ประกาศการกำหนดราคากลางในการจัดซื้อ – จัดจ้าง


- ประกาศกำหนดวัน เวลา สถานที่ในการตรวจรับงาน


- ประกาศวัน เวลา สถานที่ในการตรวจรับงาน


- ประกาศรายชื่อผู้ผ่านการคัดเลือกพร้อมวงเงินการจัดซื้อ – จัดจ้าง


- ประกาศวัน เวลา สถานที่ในการตรวจรับงาน

6.2 นำส่งประกาศไปเผยแพร่ประชาสัมพันธ์ตามช่องทางการประชาสัมพันธ์ขององค์การบริหารส่วนตำบลท่าดี  ได้แก่ ทางเว็บไซต์ บอร์ดประชาสัมพันธ์ ระบบกระจายเสียง หน่วยงานราชการ เป็นต้น 
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)

8. งบประมาณดำเนินการ

ไม่ใช้งบประมาณ
9. ผู้รับผิดชอบ 

กองคลังองค์การบริหารส่วนตำบลท่าดี
10. ตัวชี้วัด/ผลลัพธ์

10.1 ผลผลิต


เผยแพร่ข้อมูลข่าวสารเกี่ยวกับการจัดซื้อจัดจ้างไม่น้อยกว่า 3 ช่องทาง

10.2 ผลลัพธ์


- ประชาชนได้เข้าถึงข้อมูลข่าวสารเกี่ยวกับการจัดซื้อจัดจ้างไม่น้อยกว่าร้อยละ 70 ของโครงการที่จัดซื้อจัดจ้างทั้งหมด


- การจัดหาพัสดุเป็นไปอย่างโปร่งใส ตรวจสอบได้ทุกขั้นตอน


- สามารถลดปัญหาการร้องเรียนการทุจริตในการจัดซื้อจัดจ้างได้
2.2.3 สร้างความโปร่งใสในการให้บริการสาธารณะ/บริการประชาชน เพื่อให้เกิดความพึงพอใจแก่ประชาชนโดยทัดเทียมกันและโดยไม่เลือกปฏิบัติ
โครงการที่ 1
1. ชื่อโครงการ/กิจกรรม/มาตรการ

กิจกรรมการจัดบริการสาธารณะและการบริการประชาชนเพื่อให้เกิดความพึงพอใจแก่ประชาชนโดยทัดเทียมกันและไม่เลือกปฏิบัติ
2. หลักการและเหตุผล/ที่มาของโครงการ

องค์การบริหารส่วนตำบลท่าดี บริหารจัดการโดยการอำนวยความสะดวกและตอบสนองความต้องการของประชาชน และให้ประชาชนสามารถตรวจสอบได้ตามหลักเกณฑ์และวิธีการบริหารกิจการบ้านเมืองที่ดี เป็นศูนย์บริการประชาชนในการติดต่อ สอบถามข้อมูล ยื่นคำขออนุมัติ อนุญาตในเรื่องที่เป็นอำนาจหน้าที่และภารกิจขององค์การบริหารส่วนตำบลท่าดี ติดตามความคืบหน้า และแจ้งผลการดำเนินการให้ประชาชนผู้รับบริการทราบ โดยมีการปรับระบบการทำงานแต่ละกระบวนงานเพื่อให้มีระบบบริการที่เชื่อมต่อระหว่างศูนย์บริการร่วมกับหน่วยงานเจ้าของเรื่อง ทั้งในด้านเอกสาร การส่งต่องาน ระบบการรับเงิน และกำหนดระยะเวลาดำเนินการของแต่ละกระบวนงาน ใช้ระบบเทคโนโลยีสารสนเทศช่วยอำนวยความสะดวกในการปฏิบัติงาน จัดสถานที่ สิ่งอำนวยความสะดวกอื่นๆ เพื่อให้บริการที่ดีกับประชาชน เพื่ออำนวยความสะดวกแก่ประชาชน ให้ได้รับความพึงพอใจโดยทัดเทียมกันและไม่เลือกปฏิบัติ

นอกจากนี้ องค์การบริหารส่วนตำบล ยังบริหารจัดการบริการสาธารณะ ตามเกณฑ์มาตรฐานการปฏิบัติราชการของกรมส่งเสริมการปกครองท้องถิ่น ได้มาตรฐานทั้ง 17 ประเด็น (ด้านถนน ทางเดิน และทางเท้า, ด้านไฟฟ้าสาธารณะ, ด้านระบบระบายน้ำ, ด้านน้ำเพื่อการบริโภค, ด้านการพัฒนาเด็กและเยาวชน, ด้านการส่งเสริมกีฬา, ด้านการส่งเสริมผู้สูงอายุ, ด้านการส่งเสริมผู้ด้อยโอกาส, ด้านงานสาธารณสุข, ด้านการส่งเสริมการพัฒนาสตรี, ด้านการส่งเสริมอาชีพ, ด้านการป้องกันและบรรเทาสาธารณภัย, ด้านการส่งเสริมศาสนา ศิลปะ วัฒนธรรม ประเพณีท้องถิ่น, ด้านการส่งเสริมการท่องเที่ยว, ด้านการจัดการทรัพยากรธรรมชาติและสิ่งแวดล้อม, ด้านศึกษา และด้านการจัดบริการสาธารณะ ตามนโยบายเร่งด่วนของรัฐบาล (การแก้ไขปัญหาไฟป่าและหมอกควัน การกำจัดผักตบชวาและวัชพืชในแหล่งน้ำ การลดและคัดแยกขยะมูลฝอยตั้งแต่แหล่งกำเนิด แผนพัฒนาเศรษฐกิจพอเพียง และกิจกรรมเพื่อป้องกันและแก้ไขปัญหายาเสพติดในพื้นที่) โดยในขั้นตอน กระบวนปฏิบัติภารกิจ คำนึงถึงการอำนวยความสะดวกแก่ประชาชน สร้างความโปร่งใสในการบริการสาธารณะ ให้ประชาชนได้รับความพึงพอใจโดยทัดเทียมกันและไม่เลือกปฏิบัติ และเพื่อเป็นมาตรการในการป้องกันการทุจริต  คอร์รัปชัน   

3. วัตถุประสงค์

3.1 สร้างความโปร่งใสในการบริการสาธารณะ ให้ประชาชนได้รับความพึงพอใจโดยทัดเทียมกันไม่เลือกปฏิบัติ


3.2 เพื่อเป็นมาตรการในการป้องกันการทุจริตคอร์รัปชัน

3.3  เพื่อประชาชนผู้รับบริการทราบแนวทางปฏิบัติโดยทั่วไปเกี่ยวกับการจ่ายเงินสวัสดิการต่างๆ
4. เป้าหมาย/ผลผลิต

ทุกสำนัก/กอง/  ดำเนินการปฏิบัติงานบริการสาธารณะ ให้ประชาชนได้รับความพึงพอใจโดยทัดเทียมกันและไม่เลือกปฏิบัติ

5. พื้นที่ดำเนินการ

ทุกสำนัก/กอง/ องค์การบริหารส่วนตำบลท่าดี
6. วิธีดำเนินการ

6.1 ดำเนินการปฏิบัติงานบริการสาธารณะ ให้ประชาชนได้รับความพึงพอใจโดยทัดเทียมกันและไม่เลือกปฏิบัติ  ให้ได้มาตรฐานทั้ง 17 ประเด็น (ด้านถนน ทางเดิน และทางเท้า, ด้านไฟฟ้าสาธารณะ, ด้านระบบระบายน้ำ, ด้านน้ำเพื่อการบริโภค, ด้านการพัฒนาเด็กและเยาวชน, ด้านการส่งเสริมกีฬา, ด้านการส่งเสริมผู้สูงอายุ, ด้านการส่งเสริมผู้ด้อยโอกาส, ด้านงานสาธารณสุข, ด้านการส่งเสริมการพัฒนาสตรี, ด้านการส่งเสริมอาชีพ, ด้านการป้องกันและบรรเทาสาธารณภัย, ด้านการส่งเสริมศาสนา ศิลปะ วัฒนธรรม ประเพณีท้องถิ่น, ด้านการส่งเสริมการท่องเที่ยว, ด้านการจัดการทรัพยากรธรรมชาติและสิ่งแวดล้อม, ด้านศึกษา และด้านการจัดบริการสาธารณะ ตามนโยบายเร่งด่วนของรัฐบาล (การแก้ไขปัญหาไฟป่าและหมอกควัน การอนุรักษ์แหล่งน้ำ การลดและคัดแยกขยะมูลฝอยตั้งแต่แหล่งกำเนิด การจัดการน้ำเสีย แผนพัฒนาเศรษฐกิจพอเพียง และกิจกรรมเพื่อป้องกันและแก้ไขปัญหายาเสพติดในพื้นที่) หรือจัดทำคู่มือการจ่ายเงินเบี้ยยังชีพแก่ผู้สูงอายุ  ผู้พิการ  ผู้ป่วยเอดส์ และสวัสดิการอื่นๆ ตามนโยบายของรัฐ  

6.2 ประเมินมาตรฐาน/รายงานผลการดำเนินกิจกรรม 
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)

8. งบประมาณดำเนินการ

ไม่ใช้งบประมาณ
9. ผู้รับผิดชอบ 

ทุกสำนัก/กอง องค์การบริหารส่วนตำบลท่าดี
10. ตัวชี้วัด/ผลลัพธ์

10.1 สร้างความโปร่งใสในการบริการสาธารณะให้ประชาชนได้รับความพึงพอใจโดยทัดเทียมกันและไม่เลือกปฏิบัติ


10.2 ไม่มีการทุจริตคอร์รัปชันในกระบวนการสาธารณะแก่ประชาชน
โครงการที่ 2
1. ชื่อโครงการ/กิจกรรม/มาตรการ

โครงการจ้างสำรวจความพึงพอใจของผู้รับบริการ
2. หลักการและเหตุผล/ที่มาของโครงการ

องค์การบริหารส่วนตำบลท่าดี มีหน้าที่ในการจัดทำบริการสาธารณะให้แก่ประชาชนในท้องถิ่นตามอำนาจหน้าที่  และหน้าที่ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และหน้าที่อื่นตามที่กฎหมายกำหนดให้เป็นหน้าที่ขององค์การบริหารส่วนตำบลและในการปฏิบัติหน้าที่นั้นต้องเป็นไปเพื่อประโยชน์สุขของประชาชน โดยคำนึงถึงการมีส่วนร่วมของประชาชนในการจัดทำแผนพัฒนาองค์การบริหารส่วนตำบล การจัดทำงบประมาณการจัดซื้อจัดจ้าง การตรวจสอบ การประเมินผลการปฏิบัติงาน และการเปิดเผยข้อมูลข่าวสาร ให้เป็นไปตามกฎหมาย ระเบียบ ข้อบังคับ จากภารกิจหน้าที่ในการจัดทำบริการ    สารธารณะให้แก่ประชาชนในพื้นที่ นั้น องค์การบริหารส่วนตำบลในฐานะผู้ให้บริการก็จะไม่ทราบว่าภารกิจที่ให้บริการไปนั้น ประชาชนได้รับประโยชน์ หรือเกิดประโยชน์สูงสุดแก่ประชาชนมากน้อยเพียงใด การให้บริการมีคุณภาพเพียงใด ตอบสนองความต้องการผู้รับบริการหรือไม่ การที่จะทราบถึงความพึงพอใจจากผู้รับบริการ จึงต้องมีโครงการสำรวจความพึงพอใจของผู้รับบริการ

เพื่อให้เป็นไปตามวิธีการบริหารกิจการบ้านเมืองที่ดี คำนึงถึงการมีส่วนร่วมของประชาชน การตรวจสอบและประเมินผลการปฏิบัติราชการ และการเปิดเผยข้อมูลข่าวสาร ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 6 ที่กำหนดให้การบริหารกิจการบ้านเมืองที่ดีนั้น จะต้องก่อให้เกิดประโยชน์สุขของประชาชนเกิดผลสัมฤทธิ์ต่อภารกิจของรัฐมีประสิทธิภาพและเกิดความคุ้มค่าในเชิงภารกิจของรัฐ ประชาชนได้รับการอำนวยความสะดวก และได้รับการตอบสนองความต้องการ ประกอบกับจังหวัด แจ้งให้องค์การบริหารส่วนตำบลดำเนินการสำรวจความพึงพอใจจากประชาชน ผู้มาขอรับบริการสาธารณะจากองค์การบริหารส่วนตำบลท่าดี ของตัวชี้วัดที่ 1 มิติที่ 2 มิติด้านคุณภาพการให้บริการ เพื่อประโยชน์ในท้องถิ่น ลูกจ้างและพนักงานจ้าง อีกทั้งเพื่อเป็นการสร้างความโปร่งใสในการให้บริการสาธารณะประโยชน์ให้ประชาชนเกิดความพึงพอใจ จึงจำเป็นต้องมีโครงการนี้ขึ้นมา 
3. วัตถุประสงค์

3.1 เพื่อเป็นการสร้างความโปร่งใสในการให้บริการสาธารณะการให้บริการประชาชนให้เกิดความพึงพอใจ


3.2 เพื่อเป็นการสร้างจิตสำนึกความตระหนักให้แก่บุคลากรผู้ให้บริการ ปฏิบัติหน้าที่ในการให้บริการ โดยยึดประโยชน์สุขของประชาชน

3.3 เพื่อเป็นการปรับปรุงและพัฒนางานด้านบริการให้มีคุณภาพ และประสิทธิภาพ

3.4 เพื่อเป็นการป้องกันปัญหาร้องเรียน การทุจริตประพฤติมิชอบในหน่วยงาน
4. เป้าหมาย/ผลผลิต

จัดจ้างสถาบันการศึกษาระดับอุดมศึกษาของรัฐที่มีการสอนในระดับปริญญาตรีขึ้นไปภายในเขตจังหวัดหรือนอกเขตจังหวัด ทำการสำรวจความพึงพอใจของประชาชนในเขตองค์การบริหารส่วนตำบลท่าดี จำนวน 1 ครั้งต่อปี

5. พื้นที่ดำเนินการ

พื้นที่ในเขตตำบลท่าดี
6. วิธีดำเนินการ

6.1 ขออนุมัติดำเนินการตามโครงการ และดำเนินการจัดจ้างสถาบันอุดมศึกษาของรัฐในเขตพื้นที่จังหวัดหรือนอกเขตจังหวัดตามระเบียบพัสดุฯ

6.2 ดำเนินการสำรวจความพึงพอใจจากประชาชนในเขตองค์การบริหารส่วนตำบลตามรูปแบบที่กำหนด

6.3 สรุปประมวลผลการสำรวจความพึงพอใจแจ้งให้องค์การบริหารส่วนตำบลทราบ

6.4 ดำเนินการเบิกจ่ายเงินให้แก่สถาบันผู้ทำการประเมิน

6.5 ปิดประกาศผลสำรวจความพึงพอใจให้ประชาชนทราบ

6.6 นำผลการประเมินมาปรับปรุงการทำงานด้านบริการสาธารณะ เพื่อประโยชน์สุขแก่ประชาชน 
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)

8. งบประมาณดำเนินการ

เบิกจ่ายตามงบประมาณรายจ่ายประจำปี แผนงานบริหารงานทั่วไป งานบริหารทั่วไป งบดำเนินการ หมวดค่าใช้สอย  30,000  บาท
9. ผู้รับผิดชอบ 

สำนักปลัดองค์การบริหารส่วนตำบลท่าดี
10. ตัวชี้วัด/ผลลัพธ์

10.1 ผลผลิต


ผลการสำรวจความพึงพอใจของประชาชนที่มีต่อการบริหารงานขององค์การบริหารส่วนตำบลท่าดี จำนวน 1 ฉบับ


10.2 ผลผลิต


- ประชาชนผู้รับบริการมีความพึงพอใจไม่ต่ำกว่าร้อยละ 80


- การให้บริการสาธารณะมีความโปร่งใส และเกิดประโยชน์สูงสุดแก่ประชาชน 

2.3 มาตรการการใช้ดุลยพินิจและการใช้อำนาจหน้าที่เป็นไปตามหลักการบริหารจัดการบ้านเมืองที่ดี
 2.3.1 มีการจัดทำแผนภูมิขั้นตอนและระยะเวลาในการดำเนินการเกี่ยวกับการบริการประชาชนรายละเอียดที่เกี่ยวข้องในแต่ละขั้นตอน  เปิดเผย ณ ที่ทำการและในระบบเครือข่ายสารสนเทศขององค์กรปกครองส่วนท้องถิ่น
โครงการที่ 1
1. ชื่อโครงการ : โครงการลดขั้นตอนและระยะเวลาการปฏิบัติราชการ
2. หลักการและเหตุผล

ในมาตรา 3/1 แห่งพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 ซึ่งเป็นกฎหมายที่เป็นที่มาของการปฏิรูประบบราชการเพื่อวางกรอบแนวทางการบริหารราชการไว้ว่า “การบริหารราชการต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การลดภารกิจและยุบเลิกหน่วยงานที่ไม่จำเป็น การกระจายอำนาจตัดสินใจ การอำนวยความสะดวกและตอบสนองความต้องการของประชาชน” และเพื่อให้การดำเนินการดังกล่าวเป็นไปตามกรอบรวมทั้งทิศทางและแนวทางการบริหารราชการดังกล่าว จึงได้มีการประกาศใช้พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 โดยกำหนดให้องค์กรปกครองส่วนท้องถิ่นจัดทำหลักเกณฑ์การบริหารกิจการบ้านเมืองที่ดีตามแนวทางพระราชกฤษฎีกานี้ โดยอย่างน้อยต้องมีหลักเกณฑ์เกี่ยวกับการลดขั้นตอนการปฏิบัติงานและการอำนวยความสะดวกในการตอบสนองต่อความต้องการของประชาชน

องค์การบริหารส่วนตำบลท่าดี เป็นองค์กรปกครองส่วนท้องถิ่นรูปแบบหนึ่ง ปฏิบัติงานตามอำนาจหน้าที่ขององค์การบริหารส่วนตำบล ต้องเป็นไปเพื่อประโยชน์สุขของประชาชน ดังนั้นงานให้บริการจึงเป็นงานบริการแบบหนึ่งของระบบการบริการสาธารณะ ที่ผู้บริหารและพนักงานทุกท่านจะต้องร่วมกันปรับปรุงและแก้ไขกระบวนการทำงานเพื่อสามารถตอบสนองความต้องการของประชาชนได้มากที่สุด เมื่อประชาชนมารับบริการแล้วเกิดความประทับใจและพึงพอใจ รวมถึงการลดขั้นตอนและระยะเวลาการปฏิบัติราชการ ทำให้เกิดความรวดเร็วในการตอบสนองความต้องการของประชาชน อำนวยความสะดวกเพื่องานบริการที่มีคุณภาพ ทั่วถึงและแก้ไขปัญหาต่างๆ ที่เกิดขึ้นในเขตตำบลท่าดี ให้กับประชาชนได้อย่างมีประสิทธิภาพและประสิทธิผล
3. วัตถุประสงค์

3.1 เพื่อให้ประชาชนได้รับการบริการได้อย่างสะดวกรวดเร็วและถูกต้อง

3.2 เพื่อให้สามารถตรวจสอบความต้องการของประชาชน รับรู้สภาพปัญหาและแก้ไขปัญหาที่เกิดขึ้นได้

3.3 เพื่อปรับทัศนคติ วิธีคิด วิธีการทำงานของบุคลากรให้คำนึงถึงผลลัพธ์ในด้านการบริการประชาชนผู้มาติดต่อขอรับบริการ

3.4 เพื่อให้การปฏิบัติราชการมีมาตรฐานการบริการสาธารณะที่ชัดเจน มีความโปร่งใสสามารถวัดผลการดำเนินงานได้
4. เป้าหมาย/ผลผลิต

ประชาชนในเขตตำบลท่าดี และผู้ที่มาติดต่อราชการกับองค์การบริหารส่วนตำบลท่าดี
5. พื้นที่ดำเนินการ

องค์การบริหารส่วนตำบลท่าดี
6. วิธีดำเนินการ

6.1 จัดทำโครงการเพื่อขออนุมัติ

6.2 จัดให้มีการประชุมคณะทำงานปรับปรุงขั้นตอนและระยะเวลาการปฏิบัติราชการ

6.3 จัดทำประกาศกระบวนงานบริการปรับลดระยะเวลาการปฏิบัติราชการและประกาศให้ประชาชนทราบโดยทั่วกัน

6.4 ดำเนินการจัดทำกิจกรรมอำนวยความสะดวกแก่ประชาชน


6.4.1 ปรับปรุงแผนผังกำหนดผู้รับผิดชอบให้เป็นปัจจุบัน


6.4.2 ปรับปรุงป้ายแสดงขั้นตอนและระยะเวลาการให้บริการแก่ประชาชน


6.4.3 จัดทำเอกสาร/แผ่นพับประชาสัมพันธ์เผยแพร่ข้อมูลข่าวสารต่างๆ


6.4.4 จัดให้มีกล่อง/ตู้รับความคิดเห็นของประชาชน


6.4.5 จัดทำ/เตรียมแบบฟอร์มคำร้องต่างๆ พร้อมตัวอย่างการกรอกแบบฟอร์มทุกงานบริการ


6.4.6 จัดทำคำสั่งการให้บริการประชาชนนอกเวลาราชการ โดยจัดให้มีการให้บริการแก่ประชาชนทั้งเวลาทำการ ช่วงพักกลางวันและในวันหยุดราชการ


6.4.7 การมอบอำนาจการตัดสินใจ การอนุญาต การอนุมัติ การรักษาราชการแทน

6.5 มีการสำรวจความพึงพอใจของประชาชนต่อการให้บริการ

6.6 มีการติดตามประเมินผลโครงการลดขั้นตอนและระยะเวลาการให้บริการ เพื่อนำจุดบกพร่องในการจัดทำโครงการมาปรับปรุงแก้ไขวิธีการ ขั้นตอนหรือระยะเวลาในการให้บริการให้ดียิ่งขึ้นอย่างมีประสิทธิภาพและประสิทธิผลต่อไป
7. ระยะเวลาดำเนินการ

ตลอดปีงบประมาณ
8. งบประมาณดำเนินการ

ไม่ใช้งบประมาณ

9. ผู้รับผิดชอบโครงการ

สำนักปลัดองค์การบริหารส่วนตำบลท่าดี
10. ตัวชี้วัด/ผลลัพธ์

10.1 ประชาชนได้รับการบริการได้อย่างสะดวกรวดเร็วและถูกต้อง

10.2 สามารถตรวจสอบความต้องการของประชาชน รับรู้สภาพปัญหาและแก้ไขปัญหาที่เกิดขึ้นได้

10.3 มีทัศนคติ วิธีคิด วิธีการทำงานของบุคลากรคำนึงถึงผลลัพธ์ ในด้านการบริการประชาชนผู้มาติดต่อขอรับบริการ

10.4 การปฏิบัติราชการมีมาตรฐานการบริการสาธารณะที่ชัดเจน มีความโปร่งใสสามารถวัดผลการดำเนินงานได้

2.3.2 มีการกระจายอำนาจการตัดสินใจเกี่ยวกับการสั่ง อนุญาต อนุมัติ ปฏิบัติราชการแทนหรือการดำเนินการอื่นใดของผู้มีอำนาจในองค์กรปกครองส่วนท้องถิ่น

โครงการที่ 1
1. ชื่อโครงการ : มาตรการ การมอบอำนาจอนุมัติ อนุญาต สั่งการ เพื่อลดขั้นตอนการปฏิบัติราชการ
2. หลักการและเหตุผล

การมอบหมายอำนาจหน้าที่ให้กับผู้ใต้บังคับบัญชาในการบริหารงานในด้านต่างๆ ภายในองค์กรนั้น ก็เพื่อเป็นการช่วยเพิ่มประสิทธิภาพของการปฏิบัติงานให้เกิดความคล่องตัว รวดเร็ว ซึ่งการพิจารณาเลือก/มอบหมายภารกิจและขอบข่ายของความรับผิดชอบที่จะมอบหมายให้ผู้ใต้บังคับบัญชา จะพิจารณาถึงความสำคัญ คุณสมบัติ ความรู้ ความสามารถในการที่จะดำเนินการเรื่องนั้นเป็นอย่างดี ด้วยความรอบคอบและเหมาะสม เพื่อให้การบริหารงานก่อให้เกิดประโยชน์สูงสุดแก่ราชการ

ดังนั้น การดำเนินการของหน่วยงานต้องมีการปรับให้เข้ากับสภาพสังคมและทันต่อสถานการณ์ที่การบริหารราชการต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การกระจายอำนาจการตัดสินใจ การอำนวยความสะดวก และการตอบสนองความต้องการของประชาชน แต่ทั้งนี้ต้องมีผู้รับผิดชอบต่อผลของงานซึ่งเป็นหลักการบริหารกิจการบ้านเมืองที่ดี
3. วัตถุประสงค์

เพื่อให้การบริหารราชการขององค์การบริหารส่วนตำบลท่าดี ภายใต้กรอบอำนาจหน้าที่ตามที่กฎหมายกำหนดให้เป็นไปอย่างมีประสิทธิภาพ รวดเร็วและเกิดประโยชน์สูงสุดแก่ราชการ
4. เป้าหมาย

คณะผู้บริหาร  ปลัด   หรือหัวหน้าส่วนราชการ
5. พื้นที่ดำเนินการ

องค์การบริหารส่วนตำบลท่าดี
6. วิธีดำเนินการ

6.1 จัดทำบันทึกเสนอเพื่อพิจารณาขออนุมัติ อนุญาต สั่งการ แต่งตั้ง มอบหมาย คณะผู้บริหาร ปลัด    หรือหัวหน้าส่วนราชการ เพื่อลดขั้นตอนการปฏิบัติราชการ

6.2 ดำเนินการออกคำสั่งฯ

6.3 สำเนาคำสั่งฯ แจ้งคณะผู้บริหาร  ปลัด  หรือหัวหน้าส่วนราชการทุกส่วน ที่ได้รับมอบหมายทราบ
7. ระยะเวลาดำเนินการ

ปีงบประมาณ พ.ศ. 2561 - 2564
8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

ส่วนราชการทุกส่วน
10. ตัวชี้วัด/ผลลัพธ์

การบริหารราชการ การดำเนินงาน การปฏิบัติงานเกิดความคล่องตัวและรวดเร็ว ตลอดจนการอำนวยความสะดวกและการให้บริการประชาชน/บริการสาธารณะได้อย่างมีประสิทธิภาพ
โครงการที่ 2
1. ชื่อโครงการ : มาตรการ มอบอำนาจของนายกองค์การบริหารส่วนตำบล
2. หลักการและเหตุผล

ตามพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 6) พ.ศ.2552  ได้บัญญัติเกี่ยวกับอำนาจหน้าที่ของนายกองค์การบริหารส่วนตำบลไว้หลายเรื่องหลายประการ รวมทั้งมีกฎหมายอื่นอีกหลายฉบับที่บัญญัติอำนาจหน้าที่ของนายกองค์การบริหารส่วนตำบลเอาไว้ การที่นายกองค์การบริหารส่วนตำบลจะดำเนินการในเรื่องต่างๆ เพียงผู้เดียว ก็อาจทำให้เกิดช่องว่างในการประพฤติมิชอบในขั้นตอนต่างๆ เกิดขึ้นได้ ดังนั้น เพื่อเป็นการแก้ไขปัญหาต่างๆ ที่อาจเกิดขึ้น องค์การบริหารส่วนตำบล
ท่าดี จึงได้กำหนดมาตรการให้มีการมอบอำนาจของนายก ให้รองนายก ปลัด    ได้ปฏิบัติราชการแทนนายกองค์การบริหารส่วนตำบล
3. วัตถุประสงค์

3.1 เพื่อให้การใช้ดุลยพินิจต่างๆ ของฝ่ายบริหารเป็นไปโดยรอบคอบ ตามหลักการบริหารกิจการบ้านเมือง
                ที่ดี

3.2 เพื่อให้เป็นการป้องกันการทุจริตคอร์รัปชันของเจ้าหน้าที่
4. เป้าหมาย/ผลผลิต

มีการมอบอำนาจอย่างน้อยจำนวน 3  เรื่อง
5. พื้นที่ดำเนินการ

องค์การบริหารส่วนตำบลท่าดี
6. วิธีดำเนินการ

6.1 รวบรวมภารกิจที่อยู่ในอำนาจของนายกองค์การบริหารส่วนตำบลเสนอนายกองค์การบริหารส่วนตำบลพิจารณา

6.2 ออกคำสั่งมอบหมายหน้าที่ของนายก ให้รองนายก  ปลัดปฏิบัติราชการแทน
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)

8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

สำนักปลัดองค์การบริหารส่วนตำบลท่าดี
10. ตัวชี้วัด/ผลลัพธ์

ร้อยละ 80 ของเป้าหมายดำเนินการแล้วเสร็จ
โครงการที่ 3
1. ชื่อโครงการ : มาตรการการออกคำสั่งมอบหมายของนายกองค์การบริหารส่วนตำบล ปลัดอบต.และหัวหน้าส่วนราชการ
2. หลักการและเหตุผล

องค์การบริหารส่วนตำบลท่าดี เป็นหน่วยงานบริหารราชการองค์กรปกครองส่วนท้องถิ่นรูปแบบหนึ่งที่มีอำนาจหน้าที่ในการจัดทำบริการสาธารณะให้แก่ประชาชนในท้องถิ่น  ตามพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 6) พ.ศ.2552 และหน้าที่ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และหน้าที่ตามกฎหมายอื่นที่กำหนดให้องค์การบริหารส่วนตำบลมีหน้าที่ต้องทำอีกมากมาย ในการให้บริการสาธารณะแก่ประชาชน ผู้มารับบริการติดต่อกับหน่วยงานต่างๆ  นั้น มักจะประสบปัญหาด้านการอำนวยความสะดวกในการติดต่อราชการเนื่องจากภารกิจมีมากมายไปรวมอยู่กับฝ่ายบริหาร ไม่มีการกระจายอำนาจ หรือมอบหมายอำนาจหน้าที่ในการสั่งการ อนุมัติ อนุญาต ไปยังหัวหน้าหน่วยงานระดับสำนัก กอง และฝ่ายต่างๆ ซึ่งเป็นอุปสรรคอย่างยิ่งต่อการให้บริการ ทำให้การบริการเกิดความล่าช้า ประชาชนไม่ได้รับความสะดวกอันอาจเป็นสาเหตุหนึ่งของการกระทำการทุจริต ประพฤติมิชอบในการปฏิบัติราชการของเจ้าหน้าที่ ส่งผลให้ระบบการให้บริการภาครัฐเสื่อมประสิทธิภาพ

เพื่อให้เป็นไป ตามพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 6) พ.ศ.2552 ที่กำหนดให้การปฏิบัติงานตามอำนาจหน้าที่ขององค์การบริหารส่วนตำบลท่าดี ต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดี ตามพระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองทีดี พ.ศ. 2546 มาตรา 6 และมาตรา 37 ที่กำหนดให้การบริหารราชการเพื่อให้เกิดประโยชน์สุขของประชาชนและเกิดผลสัมฤทธิ์ต่อภารกิจของรัฐ ไม่มีขั้นตอนการปฏิบัติงานเกินความจำเป็น ประชาชนได้รับการอำนวยความสะดวกและได้รับการตอบสนองความต้องการ การบริหารงานมีประสิทธิภาพ คุ้มค่า  

ดังนั้น เพื่อให้การบริหารราชการเป็นไปตามหลักการบริหารกิจการบ้านเมืองที่ดี ตอบสนองความต้องการของประชาชน ลดขั้นตอนการให้บริการและไม่สร้างเงื่อนไขขั้นตอนที่มีความยุ่งยาก จึงจำเป็นต้องมีมาตรการ การมอบหมายอำนาจหน้าที่ขององค์การบริหารส่วนตำบลท่าดี ขึ้น
3. วัตถุประสงค์

3.1 เพื่อเป็นการลดขั้นตอนการให้บริการประชาชนให้ได้รับความสะดวก รวดเร็ว เป็นธรรม ตอบสนองความต้องการของประชาชน

3.2 เพื่อให้ประชาชนมีความพึงพอใจในการให้บริการจากหน่วยงาน

3.3 เพื่อเป็นการกระจายอำนาจการตัดสินใจในการสั่ง อนุญาต อนุมัติของผู้บริหารทุกระดับ

3.4 เพื่อป้องกันการผูกขาดอำนาจหน้าที่ในการใช้ดุลยพินิจอันอาจเป็นเหตุแห่งการทุจริตและประพฤติมิชอบในตำแหน่งหน้าที่ราชการ
4. เป้าหมาย

จัดทำคำสั่งมอบหมายงานของนายก ปลัด  และหัวหน้าส่วนราชการ  
5. พื้นที่ดำเนินการ

องค์การบริหารส่วนตำบลท่าดี
6. วิธีดำเนินการ

6.1 ออกคำสั่งมอบหมายงานในการสั่ง อนุญาต อนุมัติ ตามกฎหมาย ระเบียบฯ ข้อบังคับและหนังสือ    สั่งการ

6.2 จัดทำหนังสือแจ้งเวียนให้ทุกส่วนราชการและผู้รับมอบอำนาจให้ปฏิบัติราชการแทนรับทราบและถือปฏิบัติ

6.3 จัดทำประกาศ ประชาสัมพันธ์ให้ประชาชนทราบ

6.4 ให้ผู้รับมอบหมายงานตามคำสั่งรายงานผลการปฏิบัติงานตามคำสั่งที่ได้รับมอบหมายในทุกเดือน
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)

8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

สำนักปลัดองค์การบริหารส่วนตำบลท่าดี
10. ตัวชี้วัด/ผลลัพธ์

10.1 ผลผลิต


มีคำสั่งมอบหมายงานให้ผู้ที่เกี่ยวข้องปฏิบัติราชการแทน  

10.2 ผลลัพธ์


- ประชาชนมีความพึงพอใจในบริการที่ได้รับอยู่ในระดับดี


- ประชาชนได้รับความสะดวก และลดการผูกขาดอำนาจหน้าที่อันเป็นช่องทางแห่งการทุจริต
2.4 การเชิดชูเกียรติแก่หน่วยงาน/บุคคลในการดําเนินกิจการ การประพฤติปฏิบัติตนให้เป็นที่ประจักษ์ 

2.4.1 ยกย่องเชิดชูเกียรติที่มีความซื่อสัตย์ สุจริต มีคุณธรรม จริยธรรม 

1. ชื่อโครงการ : ยกย่องเชิดชูเกียรติหน่วยงาน/บุคคลที่ประพฤติปฏิบัติตนให้เป็นที่ประจักษ์ 

2. หลักการและเหตุผล 

 

สังคมในปัจจุบันอยู่ด้วยความเร่งรีบ แก่งแย่งแข่งขัน เพื่อความอยู่รอดในเชิงเศรษฐกิจแบบทุนนิยม ทําให้การมีคุณธรรม  จริยธรรมของผู้คนเกิดความเสื่อมถอย  เกิดปัญหามากมายในปัจจุบัน ไม่ว่าจะเป็นเรื่องการทุจริตทุกระดับทุกภาค ส่วนรวมถึงปัญหาการก่ออาชญากรรมและอื่นๆ เพื่อเป็นการส่งเสริมให้คนดีมีที่ยืนในสังคม สร้างแบบอย่างที่ดีแก่คนรุ่นหลัง องค์การบริหารส่วนตำบลท่าดี จึงจัดให้มีการยกย่อง เชิดชู เผยแพร่ ประชาสัมพันธ์และมอบรางวัลหรือประกาศเกียรติคุณแก่ผู้กระทําความดี เพื่อส่งเสริมสร้างขวัญและกําลังใจแก่คนดี เหล่านั้นให้ร่วมกันสร้างสรรค์สังคมที่มีคุณธรรม จริยธรรม ตลอดจนเป็นแบบอย่าง เพื่อปลุกกระแสการสร้างสังคมแห่งความดี อย่างเป็นรูปธรรม เนื่องจากความดีและคุณธรรม เป็นรากฐานอันสําคัญในการพัฒนาสังคม สู่ความอยู่เย็นเป็นสุข  

3. วัตถุประสงค์ 

 

3.1 เพื่อยกย่องเชิดชูเกียรติแก่หน่วยงาน/บุคคลที่มีความซื่อสัตย์ สุจริต มีคุณธรรม จริยธรรม 

 

3.2 เพื่อยกย่องเชิดชูเกียรติแก่หน่วยงาน/บุคคลที่ให้ความช่วยเหลือกิจการสาธารณะของท้องถิ่น 

 

3.3 เพื่อยกย่องเชิดชูเกียรติแก่หน่วยงาน/บุคคลที่ดํารงตนตามหลักเศรษฐกิจพอเพียง 

 

3.4 เพื่อสร้างขวัญ กําลังใจ ตลอดจนปลุกจิตสํานึกและกระตุ้นให้ทุกภาคส่วนได้มีแบบอย่างที่ดีอันเป็น กุศโลบาย หนึ่งในการปลูกจิตสํานึกให้สังคมตระหนักถึงคุณค่าแห่งความดีมากยิ่งขึ้น 

4. เป้าหมาย/ผลผลิต 

                มีการยกย่องเชิดชูเกียรติแก่หน่วยงาน/บุคคลที่ประพฤติปฏิบัติตนเป็นแบบอย่างที่ดี จํานวนไม่น้อยกว่า 5 คน/ปี 

5. พื้นที่ดําเนินการ 

พื้นที่องค์การบริหารส่วนตำบลท่าดี
6. วิธีดําเนินการ 

 

จัดให้มีการเผยแพร่ ประชาสัมพันธ์ยกย่องเชิดชูเกียรติหน่วยงาน/บุคคล ที่ประพฤติปฏิบัติตนให้เป็นที่ประจักษ์ผ่าน ทางสื่อช่องทางต่างๆ ได้แก่ วารสารองค์การบริหารส่วนตำบลท่าดี เว็บไซต์องค์การบริหารส่วนตำบลท่าดี สื่อสังคม (Social Media) เป็นต้น 

7. ระยะเวลาดําเนินการ ปีงบประมาณ พ.ศ. 2561-2564

8. งบประมาณดําเนินการ ไม่ใช้งบประมาณ 

9. ผู้รับผิดชอบโครงการ องค์การบริหารส่วนตำบลท่าดี
10. ตัวชี้วัด/ผลลัพธ์ จํานวนหน่วยงาน/บุคคลที่ได้รับการยกย่องเชิดชูเกียรติ  

2.4.2 ยกย่องเชิดชูเกียรติที่ให้ความช่วยเหลือกิจการสาธารณะของท้องถิ่น
โครงการที่ 1
1. ชื่อโครงการ : กิจกรรมยกย่องและเชิดชูเกียรติแก่บุคคล หน่วยงาน องค์กรดีเด่น ผู้ทําคุณประโยชน์หรือเข้าร่วมใน กิจกรรมขององค์การบริหารส่วนตำบลท่าดี
2. หลักการและเหตุผล 

 

การส่งเสริมคุณธรรมและจริยธรรมให้เกิดขึ้นในหน่วยงานและสังคม ถือเป็นการสร้างรากฐานอันสําคัญในการพัฒนา สังคมสู่ความอยู่เย็นเป็นสุข  โดยเฉพาะเน้นการส่งเสริมและสนับสนุนให้คนดํารงชีวิตตามแนวปรัชญาเศรษฐกิจพอเพียง การมี คุณธรรม จริยธรรม วิริยะอุตสาหะ กล้าหาญ ซื่อสัตย์สุจริต และเสียสละเพื่อส่วนรวม ถือว่าเป็นหลักสําคัญของการทําความดี    ดังนั้น เพื่อส่งเสริมให้บุคลากร หน่วยงานที่มีความตั้งใจในการปฏิบัติงานด้วยความซื่อสัตย์ สุจริต ทําความดีอย่างต่อเนื่องเป็น แบบอย่างแก่ประชาชนตําบลท่าดี   ผู้ที่ทําคุณประโยชน์หรือเต็มใจเข้าร่วมในกิจกรรมขององค์การบริหารส่วนตำบลท่าดี อย่างสม่ำเสมอ องค์การบริหารส่วนตำบลท่าดี จึงจัดกิจกรรมยกย่องและเชิดชูความดี ความซื่อสัตย์ สุจริต และการต่อต้านการทุจริตแก่บุคคล หน่วยงาน องค์กรดีเด่น ผู้ทําความดี มีความซื่อสัตย์สุจริต และผู้ทําคุณประโยชน์หรือเข้าร่วมในกิจกรรมขององค์การบริหารส่วนตำบลท่าดี โดยการมอบใบประกาศ เกียรติคุณเพื่อยกย่องบุคคลผู้เสียสละและทําคุณประโยชน์ให้กับท่าดีที่ควรได้รับการยกย่องชมเชย และเป็นบุคคลตัวอย่าง และจัดกิจกรรมรณรงค์ เผยแพร่ ประชาสัมพันธ์ ให้ประชาชน หน่วยงาน องค์กรในเขตองค์การบริหารส่วนตำบลท่าดี มีค่านิยม ยกย่อง เชิดชู และเห็นคุณค่าของการประพฤติปฏิบัติตนตามหลักคุณธรรมและจริยธรรม 

3. วัตถุประสงค์ 

 

3.1 เพื่อสร้างขวัญและกําลังใจแก่ผู้ทําคุณประโยชน์ และมีส่วนร่วมในกิจกรรมขององค์การบริหารส่วนตำบลท่าดี 

 

3.2 เพื่อส่งเสริมการสร้างแรงจูงใจให้ประชาชน หน่วยงาน องค์กรทั้งภาครัฐและภาคเอกชนในเขตองค์การบริหารส่วนตำบลท่าดี ตระหนักถึงความซื่อสัตย์สุจริต เสียสละเพื่อประโยชน์ส่วนรวม 

 

3.3 เพื่อรณรงค์ เผยแพร่ ประชาสัมพันธ์ ให้ประชาชน หน่วยงาน องค์กรในเขตองค์การบริหารส่วนตำบลท่าดี มีค่านิยม ยกย่อง เชิดชู และเห็นคุณค่าของการประพฤติปฏิบัติตนตามหลักคุณธรรมและจริยธรรม
 4. เป้าหมาย/ผลผลิต 

 

- ประชาชน หน่วยงาน องค์กรทั้งภาครัฐและภาคเอกชนในเขตองค์การบริหารส่วนตำบลท่าดี
 

- ผู้ทําคุณประโยชน์ และมีส่วนร่วมในกิจกรรมขององค์การบริหารส่วนตำบลท่าดี
5. พื้นที่ดําเนินการ 

พื้นที่ในเขตตำบลท่าดี   อำเภอลานสกา   จังหวัดนครศรีธรรมราช
6. วิธีดําเนินการ 

 

6.1 จัดประชุมชี้แจงแนวทางการดําเนินกิจกรรมเพื่อสร้างมาตรการร่วมกันในการกําหนดหลักเกณฑ์การพิจารณาใน การคัดเลือกบุคคล หน่วยงาน องค์กรดีเด่น 

 

6.2 คัดเลือกและประกาศยกย่องบุคคล หน่วยงาน  องค์กรทําความดี เพื่อให้เป็นแบบอย่าง  

 

6.3 จัดกิจกรรมยกย่องเชิดชูเกียรติ และมอบใบประกาศแก่บุคคล หน่วยงาน องค์กรดีเด่นที่ผ่านการคัดเลือกและได้ คะแนนสูงสุด 

7. ระยะเวลาดําเนินการ ตลอดปีงบประมาณ พ.ศ. 25๖๑-๒๕๖๔
8. งบประมาณดําเนินการ  ไม่ใช้งบประมาณ
9. ผู้รับผิดชอบโครงการ สํานักปลัด องค์การบริหารส่วนตำบลท่าดี
10. ตัวชี้วัด/ผลลัพธ์ 

 

10.1 ยกย่องและเชิดชูเกียรติแก่บุคคล หน่วยงาน องค์กรดีเด่น ผู้ทําคุณประโยชน์หรือเข้าร่วมในกิจกรรมของ องค์การบริหารส่วนตำบลท่าดี
 

10.2 ประชาชน หน่วยงาน องค์กรในเขตองค์การบริหารส่วนตำบลท่าดี มีค่านิยม ยกย่อง เชิดชู และเห็นคุณค่าของการประพฤติ ปฏิบัติตนตามหลักคุณธรรมและจริยธรรม  

.2.4.3 ยกย่องเชิดชูเกียรติที่ดำรงตนตามหลักเศรษฐกิจพอเพียง

โครงการที่ 1
1. ชื่อโครงการ : กิจกรรมเชิดชูเกียรติประชาชนผู้ปฏิบัติตามปรัชญาเศรษฐกิจพอเพียง

2. หลักการและเหตุผล

เศรษฐกิจพอเพียง เป็นปรัชญาที่พระบาทสมเด็จพระเจ้าอยู่หัวทรงมีพระราชดำรัสชี้แนะแนวทางการดำเนินชีวิตแก่พสกนิกรชาวไทยมาโดยตลอดนานกว่า 25 ปี ตั้งแต่ก่อนวิกฤติการณ์ทางเศรษฐกิจ และเมื่อภายหลังได้ทรงเน้นย้ำแนวทางการแก้ไขเพื่อให้รอดพ้นและสามารถดำรงอยู่ได้อย่างมั่นคงและยั่งยืนภายใต้กระแสโลกาภิวัฒน์และความเปลี่ยนแปลงต่างๆ ซึ่งการเกษตรในสมัยก่อน เกษตรกรจะทำการผลิตเพื่อการบริโภคโดยอาศัยธรรมชาติตามสภาพแวดล้อมมีการปลูกพืชหลากหลายชนิดคละกัน ทั้งพืชผัก ไม้ผล ไม้ยืนต้น พืชสมุนไพร พืชใช้สอย ในลักษณะของสวนผสม ต่อมามีการพัฒนาเป็นการเกษตรเพื่อการบริโภคและจำหน่าย ทำให้ต้องใช้ทรัพยากรจากภายนอกมากขึ้น ต้นทุนการผลิตสูงขึ้นประกอบกับเกิดวิกฤติทางเศรษฐกิจของประเทศ ทำให้ต้องหันกลับมาทำการเกษตรเพื่อการบริโภคและจำหน่ายในลักษณะเศรษฐกิจพอเพียงอีกครั้ง การปลูกผักสวนครัวรั้วกินได้จึงเป็นอีกแนวทางหนึ่งที่น่าสนใจ เนื่องจากเป็นการเกษตรแบบพึ่งพาตนเองเป็นการใช้พื้นที่เล็กๆ ให้เกิดประโยชน์ ปลอดภัยจากการใช้สารเคมีและสารพิษตกค้าง ทำให้สภาพแวดล้อมของบริเวณบ้านน่าอยู่น่าอาศัย และที่สำคัญสามารถใช้บริโภคในครัวเรือนเป็นการลดรายจ่ายของครอบครัวแทนที่จะซื้อจากตลาด และเหลือจากการบริโภคในครัวเรือนสามารถขายเป็นการเพิ่มรายได้ให้แก่ครอบครัวอีกด้วย

องค์การบริหารส่วนตำบลท่าดี ได้เห็นความสำคัญของการส่งเสริมการดำเนินชีวิตตามหลักเศรษฐกิจพอเพียงเริ่มจากการดำเนินชีวิตในครัวเรือนเป็นลำดับแรก จึงได้ร่วมกับศูนย์บริการและถ่ายทอดเทคโนโลยีการเกษตรประจำตำบลท่าดี  คัดเลือกประชาชนที่ปฏิบัติตนตามปรัชญาเศรษฐกิจพอเพียง ที่สามารถลดการใช้ทรัพยากรน้ำและต้นทุนในการใช้จ่ายลงได้ และสามารถนำผลิตผลที่เหลือจากการบริโภคไปเพิ่มราบได้อีกทางหนึ่ง โดยเฉพาะเกษตรกรในเขตชลประทาน ที่มีการบริหารจัดการน้ำในพื้นที่เพาะปลูกพืชฤดูแล้งให้สอดคล้องกับปริมาณน้ำต้นทุนและสถานการณ์ที่เกี่ยวข้องเพื่อเป็นตัวอย่าง ตลอดจนสามารถถ่ายทอดความรู้เพื่อช่วยเหลือเกษตรกรที่ได้รับผลกระทบจากภัยแล้งให้มีรายได้จากกิจกรรมอื่นทดแทนอย่างยั่งยืน จึงได้จัดทำกิจกรรมเชิดชูเกียรติประชาชนผู้ปฏิบัติตามปรัชญาเศรษฐกิจพอเพียง อีกทั้งยังเป็นตัวอย่างให้แก่เกษตรกรได้น้อมนำแนวทางปรัชญาเศรษฐกิจพอเพียง มาใช้ในการดำเนินชีวิตอีกด้วย

3. วัตถุประสงค์

เพื่อเชิดชูเกียรติประชาชนผู้ปฏิบัติตามปรัชญาเศรษฐกิจพอเพียง ให้เป็นตัวอย่างและเป็นวิทยากร   ถ่ายทอดให้แก่เกษตรกร
4. สถานที่ดำเนินการ

องค์การบริหารส่วนตำบลท่าดี
5. วิธีดำเนินการ

5.1 ประชุมคณะกรรมการศูนย์บริการฯ ประจำตำบลท่าดี

5.2 ดำเนินโครงการเศรษฐกิจพอเพียง  

5.3 มอบใบประกาศนียบัตร  
5.4 ประชาสัมพันธ์ ศูนย์สาธิตเกษตรผสมผสาน

5.5 สรุปและรายงานผลการดำเนินงานตามโครงการเศรษฐกิจพอเพียง
6. ระยะเวลาดำเนินการ

4 ปี (ปีงบประมาณ 2561 – 2564) 
7. งบประมาณดำเนินการ

ไม่ใช้งบประมาณ
8. ผู้รับผิดชอบโครงการฯ

  สำนักปลัดองค์การบริหารส่วนตำบลท่าดี
9. ตัวชี้วัด

9.1 ระดับความสำเร็จกิจกรรมถ่ายทอดให้ความรู้ของศูนย์เรียนรู้โครงการอันเนื่องมาจากพระราชดำริ ศูนย์สาธิตเศรษฐกิจพอเพียง และศูนย์เรียนรู้เกษตรผสมผสาน โดยวัดจากเป้าหมายเกษตรกรและบุคคลทั่วไปที่สนใจขอเข้าศึกษาโครงการฯ  
10. ผลลัพธ์

10.1 ศูนย์สาธิตเศรษฐกิจพอเพียง  ดำเนินงานอย่างเป็นรูปธรรมและเป็นศูนย์เรียนรู้มีชีวิตของตำบล 
2.5 มาตรการจัดการในกรณีได้ทราบ หรือรับแจ้งหรือตรวจสอบพบการทุจริต

2.5.1 ดำเนินการให้มีข้อตกลงระหว่างบุคลากรในองค์กรได้ปฏิบัติหน้าที่ราชการด้วยความซื่อสัตย์ สุจริต มีคุณธรรม จริยธรรม และการบริหารราชการกิจการบ้านเมืองที่ดี

โครงการที่ 1
1. ชื่อโครงการ : มาตรการ “จัดทำข้อตกลงการปฏิบัติราชการ”

2. หลักการและเหตุผล

จากการประเมินคุณธรรมและความโปร่งใสในการดำเนินงานของหน่วยงานภาครัฐได้กำหนดดัชนีในการประเมินที่คำนึงถึงหลักธรรมาภิบาล จรรยาบรรณสากล และวัฒนธรรมของประเทศไทยเป็นหลักรวมถึงข้อเท็จจริงของการทุจริตที่เกิดขึ้นภายในหน่วยงานของภาครัฐ สาเหตุส่วนมากเกิดจากการดำเนินงานของระดับบุคคล หรือเกิดจากปัจจัยทางวัฒนธรรมขององค์กร หรือเกิดจากลักษณะงานและการรับสิ่งของต่างๆ ที่เอื้อให้เกิดการทุจริต ดังนั้น วิธีการบริหารจัดการภายในองค์กรที่นำไปสู่การปรับเปลี่ยนพฤติกรรม ค่านิยมและวัฒนธรรมขององค์กรให้กลายเป็นสิ่งที่ยอมรับได้ของผู้บริหารและเจ้าหน้าที่ภายในองค์กร โดยการสร้างความตระหนักถึงความรับผิดชอบและการมีส่วนร่วมในการต่อต้านการทุจริตภายในองค์กร ของผู้บริหารและเจ้าหน้าที่ถึงแม้จะเป็นสิ่งที่ยากต่อการดำเนินงานก็ตาม แต่เป็นสิ่งสำคัญที่หน่วยงานต้องสร้างให้เกิดการเปลี่ยนแปลงเพื่อนำไปสู่องค์กรที่มีคุณธรรมและความโปร่งใสในการดำเนินงาน ตลอดจนเป็นการสร้างแนวร่วมในการต่อต้านการทุจริตอันจะส่งผลต่อสังคม ชุมชน และประเทศเกิดความตระหนักถึงภัยจากากรทุจริตและปฏิเสธการทุจริตในทุกรูปแบบ

ดังนั้น องค์การบริหารส่วนตำบลท่าดี  จึงได้จัดทำมาตรการ “จัดทำข้อตกลงการปฏิบัติราชการ” ที่กำหนดดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี ขึ้น เพื่อเป็นการพัฒนาวิธีการดำเนินงานภายในองค์กรที่จะนำไปสู่การยกระดับคุณธรรมและความโปร่งใสในการดำเนินงานให้สูงขึ้น
3. วัตถุประสงค์

3.1 เพื่อให้บุคลากรปฏิบัติราชการด้วยความซื่อสัตย์ สุจริต มีคุณธรรม ตามแนวทางการบริหารกิจการบ้านเมืองที่ดี

3.2 เพื่อให้ทุกส่วนราชการ (สำนัก/กอง) นำไปยึดถือและปฏิบัติ

3.3 เพื่อเสริมสร้างวัฒนธรรมองค์กรที่มีความโปร่งใส มีคุณธรรม
4. เป้าหมาย/ผลผลิต

บุคลากรในองค์กรปฏิบัติตามเกณฑ์ตัวชี้วัดข้อตกลงการปฏิบัติราชการ
5. พื้นที่ดำเนินการ 

องค์การบริหารส่วนตำบลท่าดี
6. วิธีดำเนินการ

6.1 จัดทำข้อตกลงในการปฏิบัติราชการของทุกส่วนราชการระหว่างส่วนราชการกับผู้บริหารท้องถิ่นที่มีดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี

6.2 รวบรวมรายงานข้อตกลงการปฏิบัติราชการของทุกส่วนราชการเสนอผู้บริหารทราบ

6.3 ประชาสัมพันธ์พร้อมแจ้งให้ทุกส่วนราชการถือปฏิบัติ
7. ระยะเวลาดำเนินการ

ปีงบประมาณ พ.ศ. 2561-2564
8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

ทุกสำนัก/กอง ขององค์การบริหารส่วนตำบลท่าดี
10. ตัวชี้วัด/ผลลัพธ์

มีการจัดทำข้อตกลงการปฏิบัติราชการ
2.5.2 มีการให้ความร่วมมือกับหน่วยงานราชการ จังหวัด อำเภอ ที่ได้ดำเนินการตามอำนาจหน้าที่เพื่อการตรวจสอบ ควบคุม ดูแลการปฏิบัติราชการขององค์กรปกครองส่วนท้องถิ่น

โครงการที่ 1
1. ชื่อโครงการ : มาตรการ “ให้ความร่วมมือกับหน่วยงานตรวจสอบทั้งภาครัฐและองค์กรอิสระ”

2. หลักการและเหตุผล

กลไกการกำกับดูแลองค์กรปกครองส่วนท้องถิ่นตามกฎหมาย องค์กรปกครองส่วนท้องถิ่นแต่ละประเภทได้ให้อำนาจข้าราชการในหน่วยงานกระทรวงมหาดไทย ทั้งผู้ว่าราชการจังหวัดและนายอำเภอกำกับดูแลให้องค์กรปกครองส่วนท้องถิ่นดำเนินกิจการเป็นไปตามกฎหมายอย่างเคร่งครัดและมีประสิทธิภาพตามอำนาจหน้าที่ที่กำหนดไว้ในกฎหมาย


กลไกองค์กรอิสระเพื่อตรวจสอบการใช้อำนาจขององค์กรปกครองส่วนท้องถิ่น ซึ่งในแง่ของการทุจริตจะเกี่ยวข้องกับการใช้จ่ายเงินไปโดยชอบด้วยกฎหมายระเบียบข้อบังคับหรือไม่ หรือตรวจสอบเพื่อให้นักการเมืองท้องถิ่นและองค์กรปกครองส่วนท้องถิ่นดำเนินกิจการต่างๆ อย่างโปร่งใสและสุจริต ซึ่งหน่วยงานทั้งสำนักงานคณะกรรมการตรวจเงินแผ่นดิน (สตง.) และคณะกรรมการป้องกันและปราบปรามการทุจริตแห่งชาติ (ป.ป.ช.) เป็นองค์กรที่มีหน้าที่สำคัญ

ดังนั้น องค์การบริหารส่วนตำบลท่าดี จึงได้มาตรการ “ให้ความร่วมมือกับหน่วยงานตรวจสอบ” ขึ้น เพื่อส่งเสริมสนับสนุนกลไกการตรวจสอบจากหน่วยงานภาครัฐและองค์กรอิสระที่มีหน้าที่ตรวจสอบองค์กรปกครองส่วนท้องถิ่นให้มีประสิทธิภาพ
3. วัตถุประสงค์

เพื่อส่งเสริมสนับสนุนกลไกการตรวจสอบจากหน่วยงานภาครัฐและองค์กรอิสระที่มีหน้าที่ตรวจสอบองค์กรปกครองส่วนท้องถิ่นให้มีประสิทธิภาพ
4. เป้าหมาย/ผลผลิต

การตรวจสอบ ควบคุม ดูแลการปฏิบัติราชการขององค์การบริหารส่วนตำบลท่าดี จากหน่วยงานภาครัฐและองค์กรอิสระเป็นอย่างมีประสิทธิภาพ
5. พื้นที่ดำเนินการ


องค์การบริหารส่วนตำบลท่าดี
6. วิธีดำเนินการ

ให้ความร่วมมือกับหน่วยงานตรวจสอบทั้งจากผู้กำกับดูแลและองค์กรอิสระ อาทิ


- การรับการตรวจจากสำนักงานตรวจเงินแผ่นดิน

- การรับการตรวจจากคณะทำงานตรวจประเมินมาตรฐานการปฏิบัติราชการประจำปี หรือคณะทำงาน LPA จังหวัด


- การรับการตรวจจากสำนักงาน ป.ป.ท. ตามโครงการ ITA

7. ระยะเวลาดำเนินการ

ปีงบประมาณ พ.ศ. 2561 – 2564
8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

ทุกสำนัก/กอง องค์การบริหารส่วนตำบลท่าดี
10. ตัวชี้วัด/ผลลัพธ์

องค์การบริหารส่วนตำบลท่าดี ให้ความร่วมมือในการตรวจสอบ ควบคุม ดูแลการปฏิบัติราชการขององค์การบริหารส่วนตำบลท่าดี จากหน่วยงานภาครัฐ และองค์กรอิสระ
2.5.3 ดำเนินการให้มีเจ้าหน้าที่ที่รับผิดชอบดำเนินการให้เป็นไปตามกฎหมาย กรณีมีเรื่องร้องเรียนกล่าวหาบุคลากรในองค์กรปกครองส่วนท้องถิ่นที่ปฏิบัติราชการตามอำนาจหน้าที่โดยมิชอบ

โครงการที่ 1
1. ชื่อโครงการ : มาตรการ “แต่งตั้งผู้รับผิดชอบเกี่ยวกับเรื่องร้องเรียน”

2. หลักการและเหตุผล

ด้วยองค์การบริหารส่วนตำบลท่าดี มีนโยบายใช้หลักธรรมาภิบาลส่งเสริมให้ภาคประชาชนเข้ามามีส่วนร่วมโดยเปิดโอกาสให้ประชาชนสามารถเสนอเรื่องร้องเ รียน แจ้งเบาะแส เสนอข้อคิดเห็น ซึ่งสามารถยื่นคำร้องเรียนผ่านช่องทางต่างๆ ได้แก่ ระบบอินเตอร์เน็ต ทางโทรศัพท์ หรือแจ้งเบาะแสด้วยตนเอง

ฉะนั้น เพื่อให้การดำเนินการรับเรื่องร้องเรียนเป็นไปด้วยความเรียบร้อย สามารถแก้ไขความเดือดร้อนของประชาชนได้อย่างมีประสิทธิภาพ จึงได้แต่งตั้งคณะทำงานรับผิดชอบการรับเรื่องร้องเรียนประจำองค์การบริหารส่วนตำบลท่าดี รวมถึงจัดทำคู่มือดำเนินการเรื่องร้องเรียนขององค์การบริหารส่วนตำบลท่าดีขึ้น เพื่อดำเนินการมาตรการจัดการในกรณีได้รับทราบหรือรับแจ้งเรื่องร้องเรียนต่างๆ เจ้าหน้าที่รับผิดชอบได้ถือปฏิบัติให้เป็นแนวทางเดียวกัน
3. วัตถุประสงค์

3.1 เพื่อจัดให้มีเจ้าหน้าที่ผู้รับผิดชอบดำเนินการรับแจ้งเรื่องร้องเรียนต่างๆ 

3.2 เพื่อจัดให้มีมาตรการจัดการในกรณีได้รับทราบหรือรับแจ้งหรือตรวจสอบพบการทุจริตเป็นไปตามขั้นตอนการปฏิบัติงานที่สอดคล้องกับกฎหมาย ระเบียบและหลักเกณฑ์เกี่ยวข้องอย่างถูกต้อง
4. เป้าหมาย/ผลผลิต

มีการมอบหมายแต่งตั้งเจ้าหน้าที่รับผิดชอบดำเนินการเกี่ยวกับเรื่องร้องเรียน
5. พื้นที่ดำเนินการ

องค์การบริหารส่วนตำบลท่าดี
6. วิธีดำเนินการ

6.1 กำหนดผู้รับผิดชอบเรื่องร้องเรียน

6.2 จัดทำคู่มือดำเนินการเรื่องร้องเรียนขององค์การบริหารส่วนตำบลท่าดี

6.3 จัดประชุมให้ความรู้เจ้าหน้าที่ผู้รับผิดชอบเรื่องร้องเรียนเพื่อใช้เป็นมาตรฐานในการปฏิบัติงานและดำเนินการแก้ไขปัญหาเรื่องร้องเรียนที่ได้รับจากช่องทางการร้องเรียนต่างๆ ให้เป็นไปในทิศทางเดียวกัน โดยโปร่งใสและเป็นธรรม

6.4 เผยแพร่กระบวนการและขั้นตอนในการดำเนินงานเกี่ยวกับเรื่องร้องเรียนขององค์การบริหารส่วนตำบลท่าดี ให้ผู้รับบริการ ผู้มีส่วนได้เสีย คู่สัญญา ประชาชนทั่วไป หน่วยงานภายนอกตลอดจนบุคลากรภายในหน่วยงาน สามารถเข้าใจและใช้ประโยชน์จากกระบวนการและขั้นตอนดังกล่าวได้ตรงกับความต้องการ
7. ระยะเวลาดำเนินการ

ปีงบประมาณ พ.ศ. 2561 - 2564
8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

สำนักปลัดองค์การบริหารส่วนตำบลท่าดี
10. ตัวชี้วัด/ผลลัพธ์

เจ้าหน้าที่รับผิดชอบดำเนินการเกี่ยวกับเรื่องร้องเรียนดำเนินการจัดการเรื่องร้องเรียนขององค์การบริหารส่วนตำบลท่าดี
มิติที่ 3 การส่งเสริมบทบาทและการมีส่วนร่วมของภาคประชาชน

3.1 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน

3.1.1 จัดให้มีศูนย์ข้อมูลข่าวสารตามกฎหมายว่าด้วยข้อมูลข่าวสารของทางราชการ

โครงการที่ 1
1. ชื่อโครงการ : มาตรการ “โครงการจัดทำค่าบริการพื้นที่เว็ปไซต์รายปีและค่าธรรมเนียมชื่อโมเมนเนมรายปีเว็ปไซต์ ของ อบต.ท่าดี”

2. หลักการและเหตุผล

ตามมาตรา 9 แห่งพระราชบัญญัติข้อมูลข่าวสารของราชการ พ.ศ. 2540 บัญญัติให้หน่วยงานของรัฐต้องจัดให้มีข้อมูลข่าวสารของราชการอย่างน้อยตามที่กฎหมายกำหนดไว้ให้ประชาชนเข้าตรวจดู โดยมีเจตนารมณ์ให้ประชาชนมีโอกาสอย่างกว้างขวางในการได้รับข่าวสารเกี่ยวกับการดำเนินการต่างๆ ของรัฐ

ดังนั้น เพื่อให้การดำเนินการดังกล่าวเป็นไปตามที่กฎหมายกำหนด องค์การบริหารส่วนตำบลท่าดีจึงได้ให้มีสถานที่สำหรับประชาชนเข้าตรวจดูข้อมูลข่าวสารซึ่งได้รวบรวมไว้     เพื่อที่ประชาชนจะได้สามารถรับรู้สิทธิและหน้าที่ของตนอย่างเต็มที่ในการแสดงความคิดเห็นและใช้สิทธิทางการเมืองได้โดยถูกต้องตรงกับความเป็นจริง ในการรักษาประโยชน์ของตนต่อไป
3. วัตถุประสงค์

3.1 เพื่อเผยแพร่ข้อมูลข่าวสารอันเป็นประโยชน์แก่ประชาชนอย่างครบถ้วน ถูกต้องและไม่บิดเบือนข้อเท็จจริง 

3.2 เพื่อเพิ่มช่องทางให้ประชาชนได้มีส่วนร่วมในการตรวจสอบการปฏิบัติงานขององค์การบริหารส่วนตำบลท่าดี
4. เป้าหมาย/ผลผลิต

เว็ปไซต์องค์การบริหารส่วนตำบล จำนวน 1 เว็ปไซต์
5. พื้นที่ดำเนินการ

 องค์การบริหารส่วนตำบลท่าดี  
6. วิธีดำเนินการ

มีบริการอินเตอร์เน็ตสำหรับให้บริการประชาชนทั่วไปและมี การจัดเก็บสถิติผู้มารับบริการและสรุปผล   
เสนอผู้บริหาร
7. ระยะเวลาดำเนินการ

ปีงบประมาณ พ.ศ. 2561 - 2564
8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

สำนักงานปลัดองค์การบริหารส่วนตำบลท่าดี
10. ตัวชี้วัด/ผลลัพธ์

เว็ปไซต์ขององค์การบริหารส่วนตำบลท่าดี
3.1.2 มีการเผยแพร่ข้อมูลข่าวสารเกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การคำนวณราคากลาง รายงานผลการปฏิบัติงาน เป็นไปตามหลักเกณฑ์ วิธีการที่กฎหมาย ระเบียบ กฎข้อบังคับ ที่กำหนดให้องค์กรปกครองส่วนท้องถิ่นต้องเผยแพร่ให้ประชาชนทราบและตรวจสอบได้

โครงการที่ 1
1. ชื่อโครงการ : กิจกรรม “การเผยแพร่ข้อมูลข่าวสารด้านการเงิน การคลัง พัสดุ และทรัพย์สินขององค์การบริหารส่วนตำบลท่าดี และการรับเรื่องร้องเรียนเกี่ยวกับการเงินการคลัง”

2. หลักการและเหตุผล

การบริหารงานราชการในปัจจุบัน ภาคประชาชนได้เข้ามามีส่วนร่วมและมีบทบาทอย่างมากในการบริหารงานของราชการส่วนท้องถิ่นในด้านต่างๆ การบริหารงานราชการส่วนท้องถิ่นต้องสามารถตรวจสอบได้ ต้องมีความโปร่งใส ต้องให้ประชาชนได้รับทราบข้อมูล ข่าวสาร ในการดำเนินกิจกรรมต่างๆ เพื่อเป็นการป้องกันมิให้เกิดการทุจริตและประพฤติมิชอบ เพื่อให้เกิดประโยชน์สูงสุดแก่ภาครัฐและภาคประชาชน
3. วัตถุประสงค์

เพื่อเผยแพร่ข้อมูลข่าวสารในการปฏิบัติงานให้ประชาชนได้รับรู้ เพื่อประชาสัมพันธ์การปฏิบัติงานของภาครัฐเพื่อส่งเสริมบทบาทการมีส่วนร่วมของภาคประชาชนในการติดตามตรวจสอบการทุจริตประพฤติมิชอบในภาครัฐเสริมสร้างและพัฒนาเครือข่ายในการติดตามและตรวจสอบการทุจริตและประพฤติมิชอบในภาครัฐให้มีความเข้มแข็งเพื่อให้มีระบบ และกลไกในการป้องกันและตรวจสอบมิให้เกิดการทุจริต หรือการปฏิบัติหน้าที่โดยมิชอบในภาครัฐ
4. เป้าหมาย/ผลผลิต

ประชาชนภายในตำบลท่าดี
5. พื้นที่ดำเนินการ

องค์การบริหารส่วนตำบลท่าดี
6. วิธีดำเนินการ

เผยแพร่ข้อมูลข่าวสารเกี่ยวกับงบประมาณ รายการบัญชีรับจ่ายเงินประจำปี และการจัดซื้อจัดจ้าง จัดหาพัสดุต่างๆ รวมถึงการประชาสัมพันธ์เกี่ยวกับการชำระภาษีท้องถิ่น และการรับเรื่องร้องเรียนทางด้านการเงินการคลัง ผ่านทางเว็บไซต์ขององค์การบริหารส่วนตำบลท่าดี และปิดประกาศข้อมูลดังกล่าวที่บอร์ดประชาสัมพันธ์ขององค์การบริหารส่วนตำบลท่าดี
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)
8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

กองคลัง องค์การบริหารส่วนตำบลท่าดี
10. ตัวชี้วัด/ผลลัพธ์

ประชาชนได้รับรู้ข้อมูลข่าวสารที่สำคัญของทางราชการ ประชาชนมีโอกาสได้ตรวจสอบการบริหารงานขององค์การบริหารส่วนตำบลท่าดี ทำให้ลดการทุจริตและประพฤติมิชอบ มีความโปร่งใสในการปฏิบัติงาน
3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน
3.2.1 มีกระบวนการรับฟังความคิดเห็นของประชาชน ในการดำเนินกิจการตามอำนาจหน้าที่ขององค์กรปกครองส่วนท้องถิ่น โดยเฉพาะการดำเนินกิจการที่จะมีผลกระทบต่อความเป็นอยู่ และสุขอนามัยของประชาชนในท้องถิ่น

โครงการที่ 1
1.  ชื่อโครงการ   โครงการสัมมนาเชิงปฏิบัติการเพื่อทบทวนบูรณาการจัดทำแผนพัฒนาและแผนชุมชน 
                      ขององค์การบริหารส่วนตำบลท่าดี  
2. หลักการและเหตุผล
 
 องค์การบริหารส่วนตำบล มีหน้าที่ในการพัฒนาตำบลทั้งในด้านเศรษฐกิจ สังคม และวัฒนธรรม ตามมาตรา 66  แห่งพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 6 )พ.ศ. 2552 โดยใช้แผนพัฒนาขององค์การบริหารส่วนตำบล เป็นเครื่องมือนำสู่การปฏิบัติและเป็นกรอบในการทำงบประมาณรายจ่ายประจำปี และงบประมาณรายจ่ายเพิ่มเติม โดยอาศัยอำนาจระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2 ) พ.ศ.2559  ข้อ 7 (1) คณะกรรมการพัฒนาท้องถิ่นจัดประชุมประชาคมท้องถิ่น  ส่วนราชการและรัฐวิสาหกิจที่เกี่ยวข้อง เพื่อจ้างแนวทางการพัฒนาท้องถิ่น รับทราบปัญหา ความต้องการ ประเด็น การพัฒนาและประเด็นที่เกี่ยวข้องตลอดจนความช่วยเหลือทางวิชาการ และแนวทางปฏิบัติที่เหมาะสมกับสภาพพื้นที่เพื่อนำมากำหนดแนวทางการจัดทำแผนพัฒนาท้องถิ่นสี่ปี โดยให้นำข้อมูลพื้นฐานในการพัฒนาจากหน่วยงานต่างๆ และข้อมูลในแผนพัฒนาหมู่บ้านหรือแผนชุมชนมาพิจารณาประกอบการจัดทำแผนพัฒนาท้องถิ่นสี่ปี

ดังนั้น เพื่อให้เกิดธรรมาภิบาลในการพัฒนาท้องถิ่น โดยกระบวนการมีส่วนร่วมของทุกภาคส่วนในสังคม หมู่บ้าน ชุมชน ให้มากที่สุด อีกทั้งเป็นการเสริมสร้างกระบวนการ การเรียนรู้ในเรื่องของการจัดทำแผนพัฒนาชุมชน ที่สอดคล้องกับยุทธศาสตร์และแนวทางการพัฒนาขององค์การบริหารส่วนตำบล โดยแผนพัฒนาชุมชนได้สนองตอบปัญหาความต้องการของประชาชนอย่างแท้จริง และยังเป็นการลดขั้นตอนกระบวนการและความซ้ำซ้อนในการจัดทำแผนขององค์การบริหารส่วนตำบล ที่อาจเชิญคณะกรรมการ หน่วยงานที่เกี่ยวข้องในการจัดทำแผนพัฒนาองค์การบริหารส่วนตำบล มาเข้าร่วมประชุมประชาคมท้องถิ่นในการจัดทำแผนชุมชน พร้อมกันทีเดียว และเพื่อให้เป็นไปตามที่กระทรวงมหาดไทยได้มีหนังสือ ด่วนที่สุด ที่มท 0810.2/0600 ลงวันที่ 29 มกราคม 2559 กำหนดแนวทางและหลักเกณฑ์การจัดทำและประสานแผนพัฒนาท้องถิ่นขององค์กรปกครองส่วนท้องถิ่น

องค์การบริการส่วนตำบลท่าดี จึงได้จัดทำ “โครงการสัมมนาเชิงปฏิบัติการเพื่อทบทวนบูรณาการจัดทำแผนพัฒนาและแผนชุมชน ขององค์การบริหารส่วนตำบลท่าดี  ”  ขึ้น
3. วัตถุประสงค์
1. เพื่อรับทราบ ความต้องการ สภาพปัญหาของชุมชน ระดมความคิดพร้อมทั้งแลกเปลี่ยนความคิดเห็นจากหลายฝ่าย ลำดับความสำคัญ และนำข้อสรุปประกอบการจัดทำแผนพัฒนาท้องถิ่นสี่ปีขององค์การบริหารส่วนตำบลท่าดี
2. เพื่อให้องค์การบริหารส่วนตำบลท่าดีนำแผนพัฒนาชุมชน ที่สอดคล้องเชื่อมโยงกับยุทธศาสตร์และแนวทางการพัฒนาขององค์การบริหารส่วนตำบลท่าดี นำไปสู่การจัดทำแผนพัฒนาท้องถิ่นสี่ปีที่มีประสิทธิภาพ 
และใช้เป็นกรอบในการบริหารงานขององค์การบริหารส่วนตำบลท่าดี ภายใต้การบริหารงาน โดยใช้หลักธรรมาภิบาล

3. เพื่อส่งเสริมการมีส่วนร่วมของประชาชนในการพัฒนาชุมชนของตนเองและเรียนรู้ขั้นตอนกระบวนการจัดทำแผนชุมชน
    4. เป้าหมาย
๑.  คณะผู้บริหารองค์การบริหารส่วนตำบลท่าดี  
2.  ผู้นำชุมชน (กำนัน,ผู้ใหญ่บ้าน,กรรมการหมู่บ้าน และสมาชิกสภา อบต.)
3.  ส่วนราชการ รัฐวิสาหกิจ 

4.  ผู้แทนกลุ่มประชาชนและประชาชนในพื้นที่


5.  เจ้าหน้าที่ที่ได้รับมอบหมายให้ปฏิบัติหน้าที่  
5. ระยะเวลาการดำเนินการ
     ปีงบประมาณ พ.ศ.2561 –พ.ศ. 2564  
6. วิธีการดำเนินการ
1. จัดทำหนังสือแจ้งกลุ่มเป้าหมาย
2. แจ้งประสานขอความร่วมมือจากกำนัน ผู้ใหญ่บ้าน ประชาสัมพันธ์โครงการ
3. ประชุมประชาคมตำบล เพื่อนำปัญหาความต้องการจากประชุมประชาคมหมู่บ้านจัดลำดับ
    ความสำคัญและลงมติเห็นชอบพิจารณาบรรจุลงในแผนพัฒนาท้องถิ่นสี่ปี

7. งบประมาณ
 ไม่มีการใช้งบประมาณ
8. สถานที่ดำเนินการ
ห้องประชุมสภาองค์การบริหารส่วนตำบลท่าดี
9. ผู้รับผิดชอบโครงการ
- สำนักงานปลัด องค์การบริหารส่วนตำบลท่าดี
- สำนักงานพัฒนาชุมชนอำเภอลานสกา
10. ตัวชี้วัด/ผลลัพธ์
1. สามารถรับทราบ ความต้องการ สภาพปัญหาของชุมชน ระดมความคิดพร้อมทั้งแลกเปลี่ยนความ  
    คิดเห็นจากหลายฝ่าย ลำดับความสำคัญ และนำข้อสรุปประกอบการจัดทำแผนพัฒนาท้องถิ่นสี่ปีของ
    องค์การบริหารส่วนตำบลท่าดี
2. องค์การบริหารส่วนตำบลท่าดีสามารถนำแผนชุมชน ที่สอดคล้องเชื่อมโยงกับยุทธศาสตร์และแนว
    ทางการพัฒนาขององค์การบริหารส่วนตำบลท่าดี นำไปสู่การจัดทำแผนพัฒนาท้องถิ่นสี่ปีที่มี  
    ประสิทธิภาพ และใช้เป็นกรอบในการบริหารงานขององค์การบริหารส่วนตำบลท่าดี ภายใต้การ
    บริหารงาน โดยใช้หลักธรรมาภิบาล

3. สามารถส่งเสริมการมีส่วนร่วมของประชาชนในการพัฒนาชุมชนของตนเองและเรียนรู้ขั้นตอน
    กระบวนการจัดทำแผนพัฒนาชุมชน
4. จำนวนผู้เข้าร่วมประชุมตามประกาศสัดส่วนประชาคมตำบล ไม่น้อยกว่าร้อยละ60  
3.2.2 มีช่องทางให้ประชาชนในท้องถิ่นสามารถร้องเรียน/ร้องทุกข์ได้โดยสะดวก
โครงการที่ 1
1. ชื่อโครงการ : การดำเนินงานศูนย์รับเรื่องราวร้องทุกข์ขององค์การบริหารส่วนตำบลท่าดี
2. หลักการและเหตุผล/ที่มาของโครงการ


องค์การบริหารส่วนตำบลท่าดี เป็นหน่วยงานภาครัฐที่เน้นการให้บริการประชาชน และมีเป้าหมายให้มีการบริการประชาชนในด้านต่างๆ ที่อยู่ในอำนาจหน้าที่ด้วยความรวดเร็ว มีประสิทธิภาพ และเกิดประโยชน์ต่อประชาชนผู้รับบริการโดยตรง โดยถือว่าประชาชนเป็นศูนย์กลางที่จะได้รับการบริการอย่างสะดวกรวดเร็ว และลดภาระของประชาชนเป็นสำคัญ

ดังนั้น เพื่อให้การดำเนินงานด้านบริการเป็นไปอย่างต่อเนื่องและเป็นการอำนวยความสะดวกและตอบสนองความต้องการของประชาชน องค์การบริหารส่วนตำบลท่าดี จึงมีการจัดตั้งศูนย์รับเรื่องราวร้องทุกข์เพื่อไว้สำหรับรับเรื่องร้องเรียน/ร้องทุกข์ จากประชาชนที่ได้รับความเดือดร้อนต่างๆ
3. วัตถุประสงค์

3.1 เพื่อรับทราบปัญหาความเดือดร้อนของประชาชนในพื้นที่ และจะได้แก้ไขปัญหาได้อย่างถูกต้องหรือนำมาเป็นข้อมูลในการทำแผนงานโครงการแก้ไขปัญหาต่อไป

3.2 เพื่ออำนวยความสะดวกแก่ประชาชนที่มาติดต่อราชการ ณ องค์การบริหารส่วนตำบลท่าดี

3.3 เพื่อเสริมสร้างความสัมพันธ์อันดีระหว่างบุลากรขององค์การบริหารส่วนตำบลท่าดีกับประชาชนในพื้นที่
4. เป้าหมาย

ให้บริการรับเรื่องร้องเรียน/ร้องทุกข์ จากประชาชนในพื้นที่ที่ได้รับความเดือดร้อนรำคาญหรือผู้มีส่วนได้เสียที่เกี่ยวข้อง โดยการปฏิบัติราชการต้องสามารถให้บริการได้อย่างมีคุณภาพ สามารถดำเนินการแล้วเสร็จภายในระยะเวลาที่กำหนด สร้างความเชื่อมั่นไว้วางใจ รวมถึงตอบสนองตามความคาดหวัง/ความต้องการของประชาชนผู้รับบริการ และผู้มีส่วนได้ส่วนเสียที่มีความหลากหลายและมีความแตกต่างกันได้อย่างเหมาะสมและมีการจัดเตรียมระบบการแก้ไขหรือบรรเทาปัญหาและผลกระทบใดๆ ที่อาจจะเกิดขึ้นตามมาได้
5. วิธีดำเนินการ

5.1 จัดทำคำสั่งแต่งตั้งเจ้าหน้าที่ผู้รับผิดชอบรับเรื่องร้องเรียน/ร้องทุกข์

5.2 เผยแพร่ประชาสัมพันธ์ให้ประชาชนทราบช่องทางในการร้องทุกข์/ร้องเรียน

5.3 นำเรื่องเสนอคณะผู้บริหารพิจารณาสั่งการเจ้าหน้าที่ผู้เกี่ยวข้อง เพื่อแก้ไขปัญหาตามความจำเป็นและเร่งด่วน

5.4 แจ้งผลการปฏิบัติงานให้ผู้ร้องทราบ
6. ระยะเวลาดำเนินการ

ให้บริการในวัน เวลาราชการวันจันทร์ – วันศุกร์ ตั้งแต่เวลา 08.30 น. – 16.30 น. โดยช่องทางร้องทุกข์/ร้องเรียน ดังนี้
6.1 สำนักงานองค์การบริหารส่วนตำบลท่าดี

6.2 ทางโทรศัพท์หมายเลข 075-845-086

6.3 ทางเว็บไซต์ 

6.4 ทางไปรษณีย์
7. งบประมาณดำเนินการ

ไม่ใช้งบประมาณ
8. ผู้รับผิดชอบโครงการ

สำนักปลัดองค์การบริหารส่วนตำบลท่าดี
9. ตัวชี้วัด/ผลลัพธ์

9.1 มีสถิติจำนวนเรื่องร้องทุกข์/ร้องเรียน ประจำสัปดาห์/ประจำเดือน ทำให้เห็นว่าประชาชนได้มีส่วนร่วมในการสอดส่องดูแลสังคมและการอยู่ร่วมกัน แสดงให้เห็นถึงการเปิดโอกาสให้ประชาชนมีส่วนร่วมในการดำเนินงานขององค์การบริหารส่วนตำบลท่าดี

9.2 สามารถดำเนินการแก้ไขปรับปรุงตามเรื่องที่ประชาชนร้องเรียน/ร้องทุกข์

9.3 แจ้งผลการดำเนินการให้ผู้ร้องเรียนทราบภายใน 15 วัน

3.2.3 มีรายงานหรือแจ้งเป็นลายลักษณ์อักษรให้ประชาชนผู้ร้องเรียน/ร้องทุกข์ ได้ทราบถึงการได้รับเรื่อง ระยะเวลา และผลการดำเนินการเกี่ยวกับเรื่องร้องเรียน/ร้องทุกข์

โครงการที่ 1
1. ชื่อโครงการ : กิจกรรม รายงานผลการตรวจสอบข้อเท็จจริงให้ผู้ร้องเรียน/ร้องทุกข์รับทราบ

2. หลักการและเหตุผล/ที่มาของโครงการ


การแต่งตั้งเจ้าหน้าที่ในการรับเรื่องร้องเรียน ร้องทุกข์ เป็นสิ่งสำคัญเพราะการปฏิบัติหน้าที่ราชการทุกครั้งจะต้องมีการตรวจสอบ กลั่นกรองการใช้อำนาจ โดยการเปิดโอกาสให้ทุกภาคส่วนได้รับทราบข้อเท็จจริง ข้อกฎหมายที่ถูกต้อง และต้องเป็นธรรมกับทุกฝ่าย เมื่อดำเนินการตามขั้นตอนเรื่องการร้องเรียนร้องทุกข์เสร็จแล้วให้แจ้งผู้ร้องรับทราบโดยเร็วไม่เกิน 15 วัน
3. วัตถุประสงค์

3.1 เพื่อปฏิบัติตามระเบียบ กฎหมายที่เกี่ยวข้องอย่างเคร่งครัดลดปัญหาทุจริต

3.2 เพื่อให้เกิดการปฏิบัติหน้าที่ราชการอย่างถูกต้องโดยการนำข้อเสนอแนะจากหน่วยตรวจสอบมาปฏิบัติ

3.3 เพื่อให้ผู้ร้องได้รับทราบขั้นตอนของการดำเนินการเรื่องร้องเรียนร้องทุกข์และส่งเสริมภาคประชาชนร่วมตรวจสอบการดำเนินงานของทางราชการ
4. เป้าหมายการดำเนินการ

ผู้ร้องเรียนร้องทุกข์ทุกราย
5. พื้นที่ดำเนินการ

องค์การบริหารส่วนตำบลท่าดี
6. วิธีการดำเนินการ

ตรวจสอบข้อเท็จจริงแล้วเสร็จแจ้งผู้ร้องโดยเร็วไม่เกิน 15 วันทำการ
7. ระยะเวลาดำเนินการ

ปีงบประมาณ 2561 – 2564
8. ผู้รับผิดชอบโครงการ

สำนักปลัดองค์การบริหารส่วนตำบลท่าดี
9. งบประมาณดำเนินการ

ไม่ใช้งบประมาณ
10.ตัวชี้วัด/ผลลัพธ์

10.1 การปฏิบัติหน้าที่ราชการถูกต้องตามระเบียบ กฎหมาย เป็นธรรมกับทุกฝ่าย

10.2 ใช้เป็นแนวทางปฏิบัติงานด้านการร้องเรียนร้องทุกข์
3.3 การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น
3.3.1 ดำเนินการให้ประชาชนมีส่วนร่วมในการจัดทำแผนพัฒนา การจัดทำงบประมาณ

โครงการที่ 1
1. ชื่อโครงการ : มาตรการแต่งตั้งคณะกรรมการการจัดทำแผนพัฒนาองค์การบริหารส่วนตำบลท่าดี
2. หลักการและเหตุผล/ที่มาของโครงการ


ตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 หมวด 1 องค์กรจัดทำแผนพัฒนา ข้อ 7  - ข้อ 12 กำหนดให้มีองค์กรและโครงสร้างขององค์กรจัดทำแผนพัฒนาขององค์กรปกครองส่วนท้องถิ่นในรูปของคณะกรรมการ

ดังนั้น เพื่อให้องค์การบริหารส่วนตำบลท่าดี  ในฐานะองค์กรปกครองส่วนท้องถิ่นรูปแบบองค์การบริหารส่วนตำบล มีองค์กรในการจัดทำแผนพัฒนาตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548   จึงแต่งตั้งคณะกรรมการการจัดทำแผนพัฒนาองค์การบริหารส่วนตำบลท่าดี ขึ้น
3. วัตถุประสงค์

เพื่อส่งเสริมให้บุคลากรขององค์การบริหารส่วนตำบลท่าดีและตัวแทนประชาชนจากทุกภาคส่วนได้มีส่วนร่วมและแสดงความคิดเห็นในการจัดทำร่างแผนพัฒนาท้องถิ่นสี่ปี ให้สอดคล้องกับประเด็นหลักการพัฒนาที่ประชาคมองค์การบริหารส่วนตำบลท่าดี และคณะกรรมการพัฒนาท้องถิ่น กำหนดด้วยความถูกต้อง โปร่งใส และสุจริต
4. เป้าหมาย/ผลผลิต

1. คณะกรรมการสนับสนุนการจัดทำแผนพัฒนาท้องถิ่น

2. คณะกรรมการพัฒนาท้องถิ่น
5. พื้นที่ดำเนินการ

องค์การบริหารส่วนตำบลท่าดี
6. วิธีดำเนินการ

6.1 จัดประชุมคณะกรรมการชุมชน เพื่อคัดเลือกผู้แทนประชาคม 
7. ระยะเวลาดำเนินการ

ปีงบประมาณ พ.ศ.2561-2564
8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

 สำนักปลัดองค์การบริหารส่วนตำบลท่าดี  
10. ตัวชี้วัด/ผลลัพธ์

องค์การบริหารส่วนตำบลท่าดี  มีคณะกรรมการการจัดทำแผนพัฒนาท้องถิ่นสี่ปี 
โครงการที่ 2
1. ชื่อโครงการ : กิจกรรมประชุมประชาคมหมู่บ้านและประชาคมตำบล ประจำปี
2. หลักการและเหตุผล/ที่มาของโครงการ


กฎหมายที่เกี่ยวข้องกับการกระจายอำนาจและองค์กรปกครองส่วนท้องถิ่น เป็นกฎหมายที่ค่อนข้างใหม่และมีจำนวนหลายฉบับด้วยกัน ทำให้ประชาชนยังไม่อาจได้รับทราบถึงความสำคัญของการกระจายอำนาจและการมีส่วนร่วมของประชาชนต่อการกระจายอำนาจ องค์การบริหารส่วนตำบลท่าดีจึงได้จัดทำโครงการ   ประชุมประชาคมหมู่บ้านและประชาคมตำบลประจำปี   ขึ้น เพื่อให้ประชาชนมีความรู้ความเข้าใจและตระหนักถึงความสำคัญของการกระจายอำนาจการมี      ส่วนร่วมของประชาชนต่อการพัฒนาท้องถิ่นตนเอง
3. วัตถุประสงค์

เพื่อให้การบริหารจัดการเป็นไปตามหลักการมีส่วนร่วมของประชาชน โปร่งใส และตรวจสอบได้เพื่อเผยแพร่ความรู้ให้กับประชาชนถึงการมีส่วนร่วมในการบริหารงานขององค์กรปกครองส่วนท้องถิ่น เพื่อรับฟังความคิดเห็น ข้อเสนอแนะในการพัฒนาท้องถิ่น และรายงานการดำเนินงานประจำปีงบประมา อีกทางหนึ่งด้วย
4. เป้าหมาย

ผู้นำองค์กรประชาชน เช่น กำนัน ผู้ใหญ่บ้าน ผู้ช่วยผู้ใหญ่บ้าน สารวัตรกำนัน ผู้นำชุมชนแพทย์ประจำตำบล อาสาสมัครสาธารณสุข สมาชิกสภาองค์การบริหารส่วนตำบล กลุ่มอาชีพต่างๆ ตลอดจนประชาชนทั่วไป  
5. วิธีดำเนินการ

5.1 ติดต่อ ประสานงานกับเจ้าของสถานที่

5.2 แต่งตั้งคณะทำงาน

5.3 วางแผนกำหนด วัน เวลา สถานที่ การฝึกอบรม พร้อมกำหนดตารางการจัดทำประชาคม

5.4 เสนอโครงการเพื่อขออนุมัติจากผู้บริหารองค์การบริหารส่วนตำบลท่าดี

5.5 ดำเนินโครงการตามวัน เวลา ที่กำหนด
6. ระยะเวลาการดำเนินการ

4 ปี (ปีงบประมาณ 2561 – 2564)
7. งบประมาณ

ไม่ใช้งบประมาณ
8. ผู้รับผิดชอบโครงการ

สำนักปลัด องค์การบริหารส่วนตำบลท่าดี
9. ตัวชี้วัด/ผลลัพธ์

ผู้เข้าร่วมประชุมประชาคมสามารถเข้าใจการบริหารงานแบบการมีส่วนร่วม ตระหนักถึงความสำคัญของการกระจายอำนาจและเป็นการสร้างทัศนคติที่ดีระหว่างประชาชนและหน่วยการบริหารราชการส่วนท้องถิ่น
3.3.2 ดำเนินการให้ประชาชนมีส่วนร่วมในการจัดหาพัสดุ

โครงการที่ 1
1. ชื่อโครงการ : มาตรการแต่งตั้งตัวแทนประชาคมเข้าร่วมสังเกตุการณ์ในการจัดหาพัสดุ
2. หลักการและเหตุผล/ที่มาของโครงการ


ตามที่องค์การบริหารส่วนตำบลท่าดี ได้ดำเนินการตามข้อบัญญัติงบประมาณรายจ่ายประจำปีในด้านการจัดซื้อจัดจ้างขององค์กรปกครองส่วนท้องถิ่นในรอบปีงบประมาณ และส่งเสริมให้ภาคประชาชน (ประชาคม) ให้มีส่วนร่วมอย่างแข็งขันกับมาตรการการป้องกันการทุจริตในองค์การบริหารส่วนตำบลท่าดี
3. วัตถุประสงค์

เพื่อเป็นกลไกภาคประชาชน (โดยวิธีผ่านการประชาคม) ในการมีส่วนร่วมกับองค์การบริหารส่วนตำบลท่าดี         อย่างแข็งขันสำหรับการทำงานขององค์การบริหารส่วนตำบลท่าดี ได้มีกฎหมาย ระเบียบ ข้อบังคับ กำหนดให้ภาคประชาชนและส่งเสริมกลไกภาคประชาชน (โดยวิธีผ่านการประชาคม) ให้มีส่วนร่วมอย่างแข็งขัน กับมาตรการการป้องกันการทุจริตในองค์การบริหารส่วนตำบลนั่นคือได้ทำหน้าที่อย่างถูกต้อง
4. เป้าหมาย

ตัวแทนประชาคมหมู่บ้านทั้ง 7 หมู่บ้าน
5. วิธีการดำเนินการ

ส่งเสริมกลไกภาคประชาชน (โดยผ่านการประชาคม) ให้มีส่วนร่วมกับองค์การบริหารส่วนตำบลท่าดี อย่างแข็งขันสำหรับการทำงานขององค์การบริหารส่วนตำบลท่าดี ได้มีกฎหมายระเบียบ ข้อบังคับ โดยแต่งตั้งคำสั่งกำหนดให้ภาคประชาสังคม (ตัวแทนประชาคมมีส่วนเกี่ยวข้องกับองค์การบริหารส่วนตำบลท่าดี ในหลายๆ ส่วน เช่น ให้ตัวแทนประชาคมมีส่วนร่วมสังเกตุการณ์ในการจัดหาพัสดุ  เช่น กระบวนการเปิดซองสอบราคา  กระบวนการพิจารณาผลการประกวดราคา  กระบวนการตรวจรับพัสดุและตรวจการจ้าง ฯลฯ
6. ระยะเวลาการดำเนินการ

ดำเนินการทุกปีงบประมาณ
7. งบประมาณดำเนินการ

ไม่ใช้งบประมาณ
8. ผู้รับผิดชอบโครงการ

สำนักปลัดและกองคลัง องค์การบริหารส่วนตำบลท่าดี
9. ตัวชี้วัด/ผลลัพธ์

9.1 ภาคประชาชนมีส่วนร่วมในการดำเนินงานและตรวจสอบการดำเนินงานขององค์การบริหารส่วนตำบลท่าดี

9.2 ภาคประชาชนทราบและตระหนักถึงสิทธิ หน้าที่และบทบาทในการมีส่วนร่วมและตรวจสอบการดำเนินงานของหน่วยงานท้องถิ่นของตนเอง
3.3.3 ดําเนินการให้ประชาชนมีส่วนร่วมตรวจสอบ และการประเมินผลการปฏิบัติงาน
โครงการที่ 1
1. ชื่อโครงการ :
 มาตรการแต่งตั้งคณะกรรมการติดตามและประเมินผลแผนพัฒนาท้องถิ่น
2. หลักการและเหตุผล/ที่มาของโครงการ

ตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 และ(ฉบับที่  ๒) พ.ศ.  ๒๕๕๙  ขอ ๒๘  ใหผูบริหารทองถิ่นแตงตั้งคณะกรรมการติดตามและประเมินผลแผนพัฒนาทองถิ่น  (๔)  แตงตั้งคณะอนุกรรมการหรือคณะทํางานเพื่อชวยปฏิบัติงานตามที่เห็นสมควร และเพื่อเป็นไปตามหลักการบริหารกิจการบ้านเมืองที่ดี  เกิดความโปร่งใสในการดำเนินโครงการ/กิจกรรม  และการใช้จ่ายเงินงบประมาณอย่างคุ้มค่า   เกิดประโยชน์สูงสุดแก่ประชาชนในพื้นที่ และเพื่อให้องค์การบริหารส่วนตำบลในฐานะองค์กรปกครองส่วนท้องถิ่น   มีองค์กรในการติดตามการจัดทำแผนพัฒนาตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และ(ฉบับที่ 2) พ.ศ. 2559 องค์การบริหารส่วนตำบลท่าดี   จึงแต่งตั้งคณะกรรมการติดตามและประเมินผลแผนพัฒนาท้องถิ่น ขึ้น
3. วัตถุประสงค์

3.1 เพื่อส่งเสริมให้ตัวแทนภาคประชาชนและจากทุกภาคส่วนได้มีส่วนร่วมในการติดตามการดำเนินงานตามแผนพัฒนาประจำปี  และแสดงความคิดเห็นจากผลการพัฒนาขององค์การบริหารส่วนตำบล 
3.2 เพื่อส่งเสริมการบริหารงบประมาณ อย่างถูกต้อง โปร่งใส และสุจริต เป็นไปตามเจตนารมณ์ของประชาชนในพื้นที่
4. เป้าหมาย/ผลผลิต

คณะกรรมการสนับสนุนการจัดทำแผนพัฒนาองค์การบริหารส่วนตำบล จำนวน 11 คน
5. พื้นที่ดำเนินการ 

องค์การบริหารส่วนตำบล
6. วิธีดำเนินการ


แต่งตั้งคณะกรรมการติดตามและประเมินผลแผนพัฒนา หรือทบทวนวาระการดำรงตำแหน่งของคณะกรรมการ  ประกอบดวย     
                         
(๑) สมาชิกสภาทองถิ่นที่สภาทองถิ่นคัดเลือกจํานวนสามคน                            
 


(๒) ผูแทนประชาคมทองถิ่นที่ประชาคมทองถิ่นคัดเลือกจํานวนสองคน                                             
(๓) ผูแทนหนวยงานที่เกี่ยวของที่ผูบริหารทองถิ่นคัดเลือกจํานวนสองคน                                 
(๔) หัวหนาสวนการบริหารที่คัดเลือกกันเองจํานวนสองคน                                                        
(๕) ผูทรงคุณวุฒิที่ผูบริหารทองถิ่นคัดเลือกจํานวนสองคน                                                                    โดยใหคณะกรรมการเลือกกรรมการหนึ่งคนทําหนาที่ประธานคณะกรรมการ และกรรมการ อีกหนึ่งคนทําหนาที่เลขานุการของคณะกรรมการ   ใหมีวาระอยูในตําแหนงคราวละสองปและอาจไดรับการคัดเลือกอีกได  โดยคณะกรรมการติดตามและประเมินผลแผนพัฒนาทองถิ่น มีอํานาจหนาที่ ดังนี้     
(๑)  กําหนดแนวทาง วิธีการในการติดตามและประเมินผลแผนพัฒนา      
(๒)  ดําเนินการติดตามและประเมินผลแผนพัฒนา     
(๓)   รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น  เพื่อให้ผู้บริหารท้องถิ่นเสนอต่อสภาท้องถิ่น  และคณะกรรมการพัฒนาท้องถิ่น  พร้อมทั้งประกาศผล การติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวัน   นับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวัน  โดยอย่างน้อยปีละสองครั้งภายในเดือนเมษายนและภายในเดือนตุลาคมของทุกปี” 

7. ระยะเวลาดำเนินการ

ปีงบประมาณ  2561-2564  
8. งบประมาณดำเนินการ

ไม่ใช้งบประมาณ
9. ผู้รับผิดชอบ 

งานวิเคราะห์นโยบายและแผน ฝ่ายแผนงานและงบประมาณ สำนักปลัด   องค์การบริหารส่วนตำบลท่าดี
10. ตัวชี้วัด/ผลลัพธ์

1. องค์การบริหารส่วนตำบลท่าดี  มีคณะกรรมการติดตามและประเมินผลแผนพัฒนาองค์การบริหารส่วนตำบลท่าดี  
2. องค์การบริหารส่วนตำบลท่าดี  มีองค์กรในการติดตามการดำเนินงานตามโครงการในแผนพัฒนา  เพื่อใช้เป็นรายงานผลการปฏบัติราชการประจำปี  ที่แสดงถึงศักยภาพในการบริหาร  ความโปร่งใส สุจริต และให้ความสำคัญในการต่อต้านการทุจริต
มิติที่ 4 การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น
4.1 มีการจัดวางระบบและรายงานการควบคุมภายใน ตามที่คณะกรรมการตรวจเงินแผ่นดินกำหนด
4.1.1 มีการจัดทำและรายงานการจัดทำระบบควบคุมภายในให้ผู้กำกับดูแล

โครงการที่ 1
1. ชื่อโครงการ : โครงการจัดทำแผนการตรวจสอบภายในประจำปี  
2. หลักการและเหตุผล/ที่มาของโครงการ


การตรวจสอบภายในเป็นปัจจัยสำคัญที่จะช่วยให้การดำเนินงานตามภารกิจขององค์การบริหารส่วนตำบลท่าดี เป็นไปอย่างมีประสิทธิภาพและประสิทธิผล ทั้งยังช่วยป้องกันหรือลดความเสี่ยงจากการดำเนินงานผิดพลาดและลดความเสียหายที่อาจเกิดขึ้น ซึ่งการตรวจสอบภายในนั้นยังถือเป็นส่วนประกอบสำคัญที่แทรกอยู่ในการปฏิบัติงานตามปกติ ซึ่งจะต้องมีการกระทำอย่างเป็นขั้นตอนที่ถูกต้องตามระเบียบ และกฎหมายที่กำหนด โดยผู้บริหารสามารถนำแผนการตรวจสอบภายในมาใช้โดยรวมเป็นส่วนหนึ่งของกระบวนการบริหาร เพื่อให้สามารถบรรลุวัตถุประสงค์ของการดำเนินงานอีกทั้งยังเป็นแนวทางการปฏิบัติงาน ซึ่งเป็นแนวทางการตรวจสอบภายในที่ชัดเจน ดังนั้น การจัดทำแผนการตรวจสอบภายในอย่างมีมาตรฐานประกอบกับมีระเบียบ ข้อบังคับ ตลอดจนกฎหมายต่างๆ ที่เกี่ยวข้องจะทำให้การปฏิบัติงานขององค์การบริหารส่วนตำบลท่าดี เป็นไปอย่างถูกต้องและเป็นไปตามวัตถุประสงค์ของทางราชการ

3. วัตถุประสงค์

3.1 เพื่อจัดวางระบบการควบคุมภายในตามระเบียบ สตง. ว่าด้วยการกำหนดมาตรฐานควบคุมภายใน พ.ศ. 2544

3.2 เพื่อพิสูจน์ความถูกต้องและเชื่อถือได้ของข้อมูลและตัวเลขต่างๆ ทางด้านการบัญชี และด้านอื่นๆ ที่เกี่ยวข้อง

3.3 เพื่อตรวจสอบการปฏิบัติงานของหน่วยรับตรวจว่าเป็นไปตามกฎหมาย ระเบียบ ข้อบังคับ คำสั่ง มติคณะรัฐมนตรี และนโยบายที่กำหนด

3.4 เพื่อตรวจสอบหาระบบการควบคุมภายในของหน่วยรับตรวจว่าเพียงพอ และเหมาะสม

3.5 เพื่อเป็นหลักประกันการใช้และระวังทรัพย์สินต่างๆ ของส่วนราชการเป็นไปอย่างเหมาะสม
4. เป้าหมาย/ผลผลิต

พนักงานส่วนตำบลทุกหน่วยงาน ขององค์การบริหารส่วนตำบลท่าดี
5. พื้นที่ดำเนินการ

 องค์การบริหารส่วนตำบลท่าดี
6. วิธีการดำเนินการ

6.1 จัดทำแผนปฏิบัติงานตรวจสอบภายใน

6.2 ตรวจสอบความถูกต้องและเชื่อถือได้ของข้อมูลและตัวเลขต่างๆ ด้วยเทคนิค และวิธีการตรวจสอบที่ยอมรับโดยทั่วไป ปริมาณมากน้อยตามความจำเป็นและเหมาะสม โดยคำนึงถึงประสิทธิภาพของระบบการควบคุม
ภายในและความสำคัญของเรื่องที่ตรวจสอบ รวมทั้งวิเคราะห์และประเมินผลการบริหารและการปฏิบัติงานของหน่วยรับตรวจ

6.3 ตรวจสอบการปฏิบัติงานเกี่ยวกับการบริหารงบประมาณ การเงิน การพัสดุและทรัพย์สิน รวมทั้งการบริหารงานด้านอื่นๆ ขององค์กรปกครองส่วนท้องถิ่น ให้เป็นไปตามนโยบาย กฎหมาย ระเบียบ ข้อบังคับ คำสั่ง และมติคณะรัฐมนตรี ตลอดจนตรวจสอบระบบการดูแลรักษา และความปลอดภัยของทรัพย์สิน และการใช้ทรัพยากรทุกประเภท ว่าเป็นไปโดยมีประสิทธิภาพ ประสิทธิผล และประหยัด

6.4 สอบทานระบบการปฏิบัติงานตามมาตรฐาน และ/หรือ ระเบียบ ข้อบังคับ คำสั่งที่ทางราชการกำหนด เพื่อให้มั่นใจได้ว่าสามารถนำไปสู่การปฏิบัติงานที่ตรงตามวัตถุประสงค์และสอดคล้องกับนโยบาย

6.5 รายงานผลการตรวจสอบและติดตามประเมินผล
7. ระยะเวลาการดำเนินการ

ปีงบประมาณ พ.ศ. 2561 – พ.ศ.2564
8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

สำนักปลัด   องค์การบริหารส่วนตำบลท่าดี
10. ตัวชี้วัด/ผลลัพธ์

10.1 บุคลากรมีความเข้าใจและปฏิบัติตามกฎหมาย ระเบียบ ข้อบังคับ โดยมุ่งผลสัมฤทธิ์ของงานมากขึ้น

10.2 ความเสี่ยงในการเบิกจ่ายเงินลดน้อยลง

10.3 การใช้ทรัพยากรของสำนัก/กอง/หน่วยงาน ที่มีอยู่อย่างคุ้มค่า ประหยัด
โครงการที่ 2
1. ชื่อโครงการ : โครงการจัดทำรายงานการควบคุมภายใน
2. หลักการและเหตุผล/ที่มาของโครงการ


ตามระเบียบคณะกรรมการตรวจเงินแผ่นดิน ว่าด้วยการกำหนดมาตรฐานการควบคุมภายใน พ.ศ. 2544 กำหนดให้หน่วยรับตรวจติดตามประเมินผลการควบคุมภายในที่ได้กำหนดไว้ รายงานต่อผู้กำกับดูแลและคณะกรรมการตรวจเงินแผ่นดิน อย่างน้อยปีละหนึ่งครั้ง ภายในเก้าสิบวันนับจากวันสิ้นปีงบประมาณ

ดังนั้น เพื่อให้การปฏิบัติถูกต้องและเป็นไปตามที่ระเบียบฯ กำหนด องค์การบริหารส่วนตำบลท่าดีจึงได้มีการจัดทำและรายงานการควบคุมภายในตามที่คณะกรรมการตรวจเงินแผ่นดินกำหนด เป็นประจำทุกปี
3. วัตถุประสงค์

1. เพื่อติดตามและประเมินผลการควบคุมภายใน ระดับองค์กรขององค์การบริหารส่วนตำบลท่าดี

2. เพื่อสรุปรายงานผลการประเมินผลการควบคุมภายในให้นายกทราบตามแบบที่ระเบียบฯ กำหนด

3. เพื่อรายงานการติดตามและประเมินผลการควบคุมภายในต่อผู้กำกับดูแลและคณะกรรมการตรวจเงินแผ่นดิน ตามกำหนด
4. เป้าหมาย/ผลผลิต

ส่วนราชการทุกหน่วยงานขององค์การบริหารส่วนตำบลท่าดี
5. พื้นที่ดำเนินการ

ส่วนราชการทุกหน่วยงานขององค์การบริหารส่วนตำบลท่าดี
6. วิธีดำเนินการ

1. แต่งตั้งคณะกรรมการติดตามและประเมินผลการควบคุมภายใน ระดับองค์กร

2. แต่งตั้งคณะกรรมการติดตามและประเมินผลการควบคุมภายใน ระดับหน่วยงานย่อย

3. ผู้บริหารมีหนังสือแจ้งให้ทุกส่วนราชการติดตามและประเมินผลการควบคุมภายใน

4. คณะกรรมการติดตามและประเมินผลการควบคุมภายใน ระดับหน่วยงานย่อย ดำเนินการประเมินองค์ประกอบ ตามแบบ ปย.1 และประเมินผลการปรับปรุงการควบคุมภายในตามแบบ ปย.2

5. คณะกรรมการติดตามและประเมินผลการควบคุมภายในระดับองค์กร ดำเนินการรวบรวม เพื่อจัดทำรายงานการควบคุมภายใน ตามระเบียบฯ ข้อ 6 ระดับองค์กร และนำเสนอผู้บริหาร พร้อมจัดส่งรายงานให้ผู้กำกับดูแลและคณะกรรมการตรวจเงินแผ่นดิน
7. ระยะเวลาการดำเนินการ

ปีงบประมาณ พ.ศ. 2561 – พ.ศ.2564
8. งบประมาณดำเนินการ

ไม่ใช้งบประมาณดำเนินการ
9. ผู้รับผิดชอบโครงการ

สำนักงานปลัดองค์การบริหารส่วนตำบลท่าดี
10. ตัวชี้วัด/ผลลัพธ์

1. บุคลากรมีความรู้ความเข้าใจในการปฏิบัติงานเพื่อให้เกิดประสิทธิภาพสูงสุด

2. ลดโอกาสความผิดพลาด ป้องกันและลดความเสี่ยงต่อการปฏิบัติงาน

3. เกิดประโยชน์สูงสุดต่อองค์กรและประชาชนโดยรวม
4.1.2 มีการติดตามประเมินระบบควบคุมภายใน โดยดำเนินการให้มีการจัดทำแผนการปรับปรุงหรือบริหารความเสี่ยง และรายงานผลการติดตามการปฏิบัติตามแผนการปรับปรุงควบคุมภายในให้ผู้กำกับดูแล

โครงการที่ 1
1. ชื่อโครงการ : กิจกรรมติดตามประเมินผลการควบคุมภายใน
2. หลักการและเหตุผล/ที่มาของโครงการ


ระบบการควบคุมภายในเป็นกลไกที่สำคัญและเป็นเครื่องมือในการบริหารงานในหน่วยงานไม่ว่าจะเป็นในภาครัฐ หรือเอกชนทั้งขนาดเล็กและขนาดใหญ่ ระบบการควบคุมภายในจะช่วยควบคุมหรือลดความเสี่ยงของหน่วยงานให้อยู่ในระดับที่ยอมรับได้ซึ่งจะทำให้ปฏิบัติงานและการจัดการของหน่วยงานบรรลุตามวัตถุประสงค์ ในอดีตที่ผ่านมาการบริหารงานของหน่วยงานภาครัฐ ได้มีการควบคุมภายในตามที่กระทรวงการคลังประกาศให้ใช้เป็นเรื่องๆ ไป ซึ่งอาจอยู่ในรูปของกฎหมาย ระเบียบ ระบบบัญชี หนังสือสั่งการ และหนังสือตอบข้อหารือต่างๆ โดยส่วนใหญ่ จะเน้นไปที่การควบคุมด้านการเงินและบัญชีและการปฏิบัติให้ถูกต้องตามระเบียบหรือกฎเกณฑ์ที่ทางราชการกำหนดไว้ ซึ่งไม่ครอบคลุมถึงการจัดการด้านอื่นๆ นอกเหนือจากด้านการเงินและบัญชีในหน่วยงาน จึงไม่สามารถสะท้อนภาพถึงผลการดำเนินงานในภาพรวมของหน่วยงานได้ ระบบการควบคุมภายในที่ดี ควรเป็นระบบการควบคุมที่ครอบคลุมงานทุกด้านและสามารถสะท้อนภาพให้เห็นเป็นองค์รวมของหน่วยงานนั้นๆ ว่ามีการดำเนินงานที่มีประสิทธิภาพและประสิทธิผลหรือไม่เพียงใด การที่ระบบการควบคุมภายในของรัฐยังไม่ครอบคลุมทุกระบบงาน อาจเป็นช่องทางรั่วไหลทำให้เกิดความเสียหายในหน่วยงานและการดำเนินงานไม่สัมฤทธิ์ผล ทั้งนี้ สาเหตุส่วนหนึ่งอาจเกิดจากการกำหนดหน้าที่และมอบหมายงานในหน่วยงานไม่เหมาะสม การมอบหมายการปฏิบัติงานทั้งกระบวนการให้บุคคลใดบุคคลหนึ่งเพียงคนเดียว การควบคุมสอบทานและการตรวจสอบยังไม่มีประสิทธิภาพเพียงพอตลอดจนขาดการประเมินและการบริหารความเสี่ยงการควบคุมภายในของหน่วยงานที่กำหนดขึ้น และพัฒนาให้ระบบการควบคุมภายในดังกล่าวทันสมัยอยู่เสมอ

องค์การบริหารส่วนตำบลท่าดีพิจารณาแล้วเห็นว่าเพื่อให้องค์กรมีแนวทางในการกำหนดระบบการควบคุมภายใน    ให้เป็นไปอย่างมีประสิทธิภาพและเหมาะสมกับการปฏิบัติงานในหน่วยงานจึงได้กำหนดกิจกรรมการติดตามประเมินผลการควบคุมภายในขององค์การบริหารส่วนตำบลท่าดี ขึ้น
3. วัตถุประสงค์

3.1 เพื่อให้การปฏิบัติงานเป็นไปอย่างมีประสิทธิภาพและประสิทธิผล ทำให้การใช้ทรัพยากรเป็นไปอย่างประหยัดและคุ้มค่า โดยลดขั้นตอนการปฏิบัติงานที่ซ้ำซ้อนหรือไม่จำเป็น ลดความเสี่ยงหรือผลเสียหายด้านการเงินหรือด้านอื่นๆ ที่อาจมีขึ้น

3.2 เพื่อให้มีข้อมูลและรายงานทางการเงินที่ถูกต้องครบถ้วนและเชื่อถือได้ สร้างความมั่นใจแก่ผู้บริหารในการตัดสินใจเกี่ยวกับการบริหารและการปฏิบัติงาน และบุคคลภายนอกที่เกี่ยวข้อง

3.3 เพื่อให้บุคลากรมีการปฏิบัติตามนโยบาย กฎหมาย เงื่อนไขสัญญา ข้อตกลง ระเบียบข้อบังคับต่างๆ ของหน่วยงานอย่างถูกต้องและครบถ้วน
4. เป้าหมาย

เพื่อให้การควบคุมภายในขององค์การบริหารส่วนตำบลท่าดี เป็นไปอย่างมีประสิทธิภาพและเหมาะสมกับการปฏิบัติงานในหน่วยงาน อีกทั้งยังเป็นการควบคุมหรือลดความเสี่ยงของหน่วยงานให้อยู่ในระดับที่ยอมรับได้ ซึ่งจะทำให้การปฏิบัติงานและการจัดงานของหน่วยงานบรรลุตามวัตถุประสงค์
5. วิธีดำเนินการ

5.1 แต่งตั้งคณะทำงานติดตามประเมินผลการควบคุมภายในตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ. 2544 ข้อ 6

5.2 ประชุมคณะทำงานเพื่อปรับปรุงพัฒนาระบบการควบคุมภายในอย่างต่อเนื่องเพื่อให้การปฏิบัติตามภารกิจและตามนโยบายของรัฐบาล กระทรวงมหาดไทย และตามแผนพัฒนาองค์การบริหารส่วนตำบล  ท่าดีเป็นไปอย่างมีประสิทธิภาพและประสิทธิผล

5.3 การรวบรวมผลการติดตามและประเมินผลการควบคุมภายในให้คณะทำงานฯ เพื่อสรุปข้อมูล

5.4 รายงานผลการปฏิบัติงาน ความคิดเห็นและอุปสรรคต่างๆ ให้นายกองค์การบริหารส่วนตำบลและผู้บริหารทราบ
6. สถานที่/ระยะเวลาดำเนินการ

องค์การบริหารส่วนตำบลท่าดี ระยะเวลา 4 ปี (ปีงบประมาณ พ.ศ. 2561 – 2564)
7. หน่วยงานรับผิดชอบ

ทุกกอง/สำนัก ขององค์การบริหารส่วนตำบลท่าดี
8. งบประมาณดำเนินการ

ไม่ใช้งบประมาณ
9. ประโยชน์ที่คาดว่าจะได้รับ

1. การดำเนินงานของหน่วยงานบรรลุวัตถุประสงค์ที่วางไว้อย่างมีประสิทธิภาพ

2. การใช้ทรัพยากรเป็นไปอย่างมีประสิทธิภาพ ประหยัด และคุ้มค่า

3. มีข้อมูลและรายงานทางการเงินที่ถูกต้อง ครบถ้วนและเชื่อถือได้ สามารถนำไปใช้ในการตัดสินใจ

4. การปฏิบัติในหน่วยงานเป็นไปอย่างมีระบบและอยู่ในกรอบของกฎหมาย ระเบียบ ข้อบังคับที่วางไว้

5. เป็นเครื่องมือช่วยผู้บริหารในการกำกับดูแลการปฏิบัติงานดีอย่างดียิ่ง
10. ตัวชี้วัด/ผลลัพธ์

10.1 มีรายงานการประเมินผลการควบคุมภายใน ตามมาตรฐาน ข้อ 6 ที่เสร็จตามกำหนดเวลา

10.2 กิจกรรมการควบคุมภายใน ร้อยละ 80 ได้ดำเนินการแก้ไข

10.3 ร้อยละของหน่วยงานรายงานการประเมินผลการควบคุมภายในครบทุกงาน

10.4 มีการจัดการความรู้ที่เกี่ยวข้องกับการควบคุมภายใน

10.5 ระดับความพึงพอใจของผู้ที่เกี่ยวข้องในการจัดทำรายงานการประเมินผลการควบคุมภายใน 
(ร้อยละ 80 ในระดับมาก)
4.2 การสนับสนุนให้ภาคประชาชนมีส่วนร่วมตรวจสอบการปฏิบัติ หรือการบริหารราชการตามช่องทางที่สามารถดำเนินการได้
4.2.1 ส่งเสริมให้ประชาชนมีส่วนร่วมตรวจสอบ กำกับ ดูแลการบริหารงานบุคคล เกี่ยวกับการบรรจุ แต่งตั้ง โอน ย้ายข้าราชการ พนักงาน ลูกจ้าง

โครงการที่ 1
1. ชื่อโครงการ : มาตรการส่งเสริมให้ประชาชนมีส่วนร่วม ตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้ง การโอน ย้าย

2. หลักการและเหตุผล/ที่มาของโครงการ


การบริหารงานบุคคลเป็นกระบวนการเกี่ยวกับบุคคลถือว่าเป็นสิ่งสำคัญหรือเป็นหัวใจขององค์กรจึงมักจะกำหนดหน้าที่ของงานเป็นเรื่องๆ การวางนโยบาย การวางแผน การวางระเบียบและข้อบังคับที่ปฏิบัติงานในองค์กรหรือหน่วยงาน เพื่อให้มีประสิทธิภาพและเพื่อให้การปฏิบัติงานบรรลุตามวัตถุประสงค์

องค์การบริหารส่วนตำบลท่าดี จึงได้กำหนดมาตรการส่งเสริมให้ประชาชนมีส่วนร่วม ตรวจสอบ กำกับ ดูแลการบริหารงานบุคคล โดยพิจารณาจากประเด็นการบริหารงานบุคคลโดยยึดมั่นในหลักคุณธรรมในเรื่องการบรรจุ แต่งตั้ง การโอน ย้าย การเลื่อนระดับ และการเลื่อนขั้นเงินเดือน โดยถือปฏิบัติตามกฎหมาย ระเบียบ หนังสือสั่งการโดยเคร่งครัด เพื่อให้การบริหารงานบุคคลขององค์การบริหารส่วนตำบลท่าดี เป็นไปอย่างโปร่งใส และสามารถตรวจสอบได้
3. วัตถุประสงค์

3.1 เพื่อให้ประชาชนมีส่วนร่วม การตรวจสอบ กำกับ ดูแลการบริหารงานบุคคลให้เป็นไปด้วยความโปร่งใสและเป็นธรรม

3.2 เพื่อให้เป็นแนวทางในการตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้งการโอน ย้าย
4. เป้าหมาย/ผลผลิต

พนักงานส่วนตำบล พนักงานครูส่วนตำบล พนักงานจ้าง ที่มีการดำเนินการด้านการบริหารงานบุคคล
5. พื้นที่ดำเนินการ

องค์การบริหารส่วนตำบล่ท่าดี
6. วิธีการดำเนินการ

ตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้ง การโอน ย้าย

- แต่งตั้งกรรมการจากภาคประชาชนให้มีส่วนร่วม ตรวจสอบ กำกับ ดูแลบริหารงานบุคคลในการบรรจุแต่งตั้งองค์การบริหารส่วนตำบลท่าดีได้ดำเนินการตามกฎหมาย ระเบียบ ข้อบังคับที่เกี่ยวข้องอย่างเคร่งครัด

- การสรรหาการบรรจุแต่งตั้งได้มีการประชาสัมพันธ์ไปยังหน่วยงานอื่น และ ก.อบต.จังหวัดอื่น รวมถึงประชาสัมพันธ์ให้ประชาชนภายในตำบลทราบโดยการประกาศเสียงตามสายภายในหมู่บ้าน

- มีการประชาสัมพันธ์ลงในเว็บไซต์ขององค์การบริหารส่วนตำบลท่าดี

- มีการติดประกาศประชาสัมพันธ์ที่บอร์ดประชาสัมพันธ์ขององค์การบริหารส่วนตำบลท่าดี

- ในการบรรจุแต่งตั้งได้มีการแต่งตั้งคณะกรรมการจากหน่วยงานอื่นเป็นกรรมการ รวมถึงมีการแต่งตั้งประชาชนเพื่อตรวจสอบขั้นตอนการดำเนินการในการบรรจุแต่งตั้ง
- การบรรจุแต่งตั้งจะต้องได้รับการตรวจสอบคุณสมบัติและความเห็นชอบจากคณะกรรมการพนักงานส่วนตำบล     (ก.อบต.จังหวัด) ก่อน

- ในการออกคำสั่งการบรรจุแต่งตั้งองค์การบริหารส่วนตำบลท่าดี จะออกคำสั่งแต่งตั้งได้ต้องไม่ก่อนวันที่องค์การบริหารส่วนตำบลท่าดี รับมติ คณะกรรมการพนักงานส่วนตำบล (ก.อบต.จังหวัด)

การเลื่อนระดับ/เลื่อนตำแหน่ง

- แต่งตั้งกรรมการจากภาคประชาชนให้มีส่วนร่วม ตรวจสอบ กำกับ ดูแลการบริหารงานบุคคลในการเลื่อนระดับ/การเลื่อนตำแหน่ง องค์การบริหารส่วนตำบลท่าดี ได้ดำเนินการตามกฎหมาย ระเบียบ หนังสือสั่งการข้อบังคับที่เกี่ยวข้อง อย่างเคร่งครัด

- มีการแจ้งผู้ที่มีคุณสมบัติทราบโดยการบันทึกข้อความแจ้งผู้มีคุณสมบัติที่จะเลื่อนระดับ/เลื่อนตำแหน่ง

- มีการประชาสัมพันธ์ไปยังหน่วยงานอื่น และ ก.อบต.จังหวัดอื่น รวมถึงประชาสัมพันธ์ให้ประชาชนภายในตำบลทราบโดยการประกาศเสียงตามสายภายในหมู่บ้าน และมีการประชาสัมพันธ์ลงในเว็บไซต์ขององค์การบริหารส่วนตำบลท่าดี

- มีขั้นตอนการตรวจสอบคุณสมบัติผู้ขอรับการประเมินเพื่อเลื่อนระดับ/เลื่อนตำแหน่ง

- มีการแต่งตั้งคณะกรรมการจากหน่วยงานอื่นเข้าร่วมเป็นกรรมการประเมินผลงานการเลื่อนระดับ/การเลื่อนตำแหน่งเพื่อความโปร่งใส

- มีการออกคำสั่งแต่งตั้งคณะกรรมการในการดำเนินการอย่างชัดเจน

- ผู้ขอรับการประเมินสามารถซักถามข้อสงสัยหรือโต้แย้งผลการประเมิน หรือตรวจสอบการดำเนินการที่ตนเองเห็นว่าไม่เป็นธรรมได้

- การเลื่อนระดับ/การเลื่อนตำแหน่ง จะต้องได้รับการตรวจสอบคุณสมบัติและความเห็นชอบจากคณะกรรมการพนักงานส่วนตำบล (ก.อบต.จังหวัด) ก่อน

- ในการออกคำสั่งการเลื่อนระดับ/การเลื่อนตำแหน่ง องค์การบริหารส่วนตำบลท่าดี จะออกคำสั่งแต่งตั้งได้ต้องไม่ก่อนวันที่องค์การบริหารส่วนตำบลท่าดี รับมติคณะคณะกรรมการพนักงานส่วนตำบลจังหวัด (ก.อบต.จังหวัด)

การเลื่อนขั้นเงินเดือน

- แต่งตั้งกรรมการจากภาคประชาชนให้มีส่วนร่วม ตรวจสอบ กำกับ ดูแลบริหารงานบุคคล ในการที่องค์การบริหารส่วนตำบลท่าดี ได้ดำเนินการเลื่อนขั้นเงินเดือนตามกฎหมาย ระเบียบ หนังสือสั่งการ ข้อบังคับที่เกี่ยวข้อง อย่างเคร่งครัด

- มีการจัดทำประกาศหลักเกณฑ์หรือแนวทางนากรปฏิบัติงาน และประกาศเผยแพร่หลักเกณฑ์ให้บุคลากรทราบ

- มีการแต่งตั้งคณะกรรมการกลั่นกรองการประเมินผลการปฏิบัติงานและคณะกรรมการพิจารณาการเลื่อนขั้นเงินเดือน เพื่อพิจารณาการเลื่อนขั้นเงินเดือนให้เป็นไปอย่างยุติธรรม

- มีการประชุมคณะกรรมการกลั่นกรองการประเมินผลการปฏิบัติงาน และคณะกรรมการพิจารณาการเลื่อนขั้นเงินเดือน มีการนำข้อมูลมาใช้ประกอบการตัดสินใจ เพื่อประกอบการพิจารณาความดีความชอบ เช่น ข้อมูลประสิทธิภาพและประสิทธิผลของการปฏิบัติงาน ความสามารถและความอุตสาหะ การรักษาวินัย การปฏิบัติตนเหมาะสม และข้อมูลการลา เป็นต้น

- มีการแจ้งผลการประเมินให้พนักงานทราบ พร้อมเปิดโอกาสให้ซักถาม ตอบข้อสงสัย และโต้แย้งผลการประเมินที่ไม่เป็นธรรม
- นายกองค์การบริหารส่วนตำบลท่าดี ออกคำสั่งการเลื่อนขั้นเงินเดือนตามมติคณะกรรมการพิจารณาการเลื่อนขั้นเงินเดือน และมีการติดประกาศผลการเลื่อนขั้นเงินเดือนให้พนักงานทราบโดยทั่วกัน
7. ระยะเวลาการดำเนินการ

4 ปี (ปีงบประมาณ พ.ศ. 2561 – พ.ศ. 2564)
8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

สำนักงานปลัดองค์การบริหารส่วนตำบลท่าดี
10. ตัวชี้วัด/ผลลัพธ์

ตัวชี้วัด


กำหนดเป็นระดับขั้นของความสำเร็จ แบ่งเกณฑ์การให้คะแนนเป็น 5 ระดับ โดยพิจารณาจากความก้าวหน้าของขั้นตอนการดำเนินงานตามเป้าหมายของแต่ละระดับ

ผลลัพธ์

ประชาชนมีส่วนร่วมในการตรวจสอบ กำกับ ดูแลการบริหารงานบุคคลเกี่ยวกับการบรรจุ การโอน ย้าย ขององค์การบริหารส่วนตำบลท่าดี  และมีแนวทางในการปฏิบัติงานอย่างชัดเจน พร้อมทั้งเปิดเผยและสามารถอธิบายผลที่เกิดขึ้นดังกล่าวได้
4.2.2 ส่งเสริมให้ประชาชนมีส่วนร่วมตรวจสอบ กำกับ ดูแลการบริหารงบประมาณ การรับ-จ่ายเงิน การหาประโยชน์จากทรัพย์สินของทางราชการ
โครงการที่ 1
1. ชื่อโครงการ : กิจกรรมการมีส่วนร่วมของประชาชนในการตรวจสอบการรับ การจ่าย ขององค์การบริหารส่วนตำบลท่าดี
2. หลักการและเหตุผล/ที่มาของโครงการ


การเบิกจ่ายเงินขององค์กรปกครองส่วนท้องถิ่นเป็นขั้นตอนหนึ่งของวงจรการบริหารการเงินการคลังขององค์กรปกครองส่วนท้องถิ่น เจ้าหน้าที่จะต้องปฏิบัติตามอำนาจหน้าที่ ตามระเบียบกระทรวงมหาดไทยหรือหนังสือสั่งการที่เกี่ยวข้องให้ถูกต้องครบถ้วนเรียบร้อยจึงจัดทำใบนำฝากเป็นรายรับ จัดทำใบฎีกาเพื่อเป็นรายจ่าย เบิกเงินออกจากคลังขององค์กรปกครองส่วนท้องถิ่นได้ สำหรับการใช้ประโยชน์ในทรัพย์สินขององค์กรปกครองส่วนท้องถิ่นก็เช่นเดียวกันต้องมีการดำเนินงานให้เป็นไปตามระเบียบกฎหมายทั้งการเก็บค่าธรรมเนียม ค่าบริการ จะต้องเป็นไปด้วยความโปร่งใส ประชาชนมีส่วนร่วมในการตรวจสอบ จึงจำเป็นต้องมีกระบวนการขั้นตอนที่ถูกต้อง มีความสุจริต ส่งผลให้การดำเนินงานเกิดประสิทธิภาพ

กองคลัง องค์การบริหารส่วนตำบลท่าดี จึงได้ริเริ่มกิจกรรมเพื่อให้ การรับ จ่ายเงินและการใช้ประโยชน์ทรัพย์สินเกิดความโปร่งใส ประชาชนมีส่วนร่วมในการตรวจสอบ และรับทราบถึงรายรับ-รายจ่าย ขององค์การบริหารส่วนตำบลท่าดี
3. วัตถุประสงค์

เพื่อให้การรับ จ่ายเงินขององค์การบริหารส่วนตำบลท่าดี เกิดความโปร่งใสตรวจสอบได้
4. พื้นที่ดำเนินการ

องค์การบริหารส่วนตำบลท่าดี
5. วิธีการดำเนินการ

- มีการแต่งตั้งกรรมการพิจารณางบประมาณ

- มีการแต่งตั้งกรรมการติดตามประเมินผลการใช้จ่ายเงินงบประมาณโดยมีปะชาชนเข้าร่วมเป็นกรรมการ

- เปิดโอกาสให้ประชาชนสอบถามข้อสงสัยเกี่ยวกับการรับจ่ายเงิน

- สรุปผลการรับ จ่ายเงินขององค์การบริหารส่วนตำบลท่าดี ให้ประชาชนทราบทางช่องทางต่างๆ เช่น ทางเว็บไซต์ ศูนย์ข้อมูลข่าวสาร และเสียงตามสาย หอกระจายข่าว เมื่อสิ้นปีงบประมาณ
6. ระยะเวลาดำเนินการ

4 ปี (ปีงบประมาณ พ.ศ. 2561 – 2564)
7. งบประมาณดำเนินการ

ไม่ใช้งบประมาณ
8. ผู้รับผิดชอบโครงการ


  กองคลัง องค์การบริหารส่วนตำบลท่าดี
9. ตัวชี้วัด

มีการดำเนินงานตามวิธีการดำเนินงานครบทุกขั้นตอน
10. ผลลัพธ์

ประชาชนมีส่วนร่วมตรวจสอบและได้รับทราบข้อมูลการรับ จ่ายเงินขององค์การบริหารส่วนตำบล
ท่าดีทำให้เกิดความโปร่งใส  ในการรับจ่ายเงินขององค์การบริหารส่วนตำบลท่าดี
4.2.3 ส่งเสริมให้ประชาชนมีส่วนร่วมตรวจสอบ กำกับ ดูแลจัดหาพัสดุ
โครงการที่ 1
1. ชื่อโครงการ : กิจกรรมการแต่งตั้งคณะกรรมการตรวจสอบ  กำกับ  ดูแลการจัดหาพัสดุและทรัพย์สินและการใช้ประโยชน์ทรัพย์สิน ขององค์การบริหารส่วนตำบลท่าดี
2. หลักการและเหตุผล/ที่มาของโครงการ


องค์การบริหารส่วนตำบลท่าดี  เห็นถึงประโยชน์จากแนวคิดการบริหารราชการแบบมีส่วนร่วมตามเจตนารมณ์ของรัฐธรรมนูญ พระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 พระราชกฤษฎีกาว่าด้วยหลักเกณฑ์การบริหารกิจการบ้านเมืองที่ดี พ.ศ. 2546 และแผนยุทธศาสตร์การพัฒนาระบบราชการไทย (พ.ศ. 2556 – 2561) องค์การบริหารส่วนตำบลท่าดี  จึงได้ดำเนินการส่งเสริมการมีส่วนร่วมของประชาชน โดยการกำหนดให้มีการจัดหาคณะกรรมการจัดซื้อจัดจ้างจากตัวแทนชุมชน เพื่อให้ประชาชนเข้ามามีส่วนร่วมโดยผ่านช่องทางหรือกลไกในการร่วมเป็นคณะกรรมการในการตรวจสอบการจัดซื้อจัดจ้าง  การตรวจสอบพัสดุ  และทรัพย์สินขององค์การบริหารส่วนตำบลท่าดี  ซึ่งหมายความรวมถึงประชาชนสามารถมีโอกาสในการได้รับข้อมูลข่าวสารและแสดงความคิดเห็น ได้เรียนรู้การบริหารราชการแบบมีส่วนร่วมหรือการบริหารราชการในระบบเปิดจากการปฏิบัติจริง ส่วนองค์การบริหารส่วนตำบลสามารถพัฒนาระดับการเปิดโอกาสให้ประชาชนเข้ามามีส่วนร่วมกับภาครัฐมากขึ้น เพื่อกระตุ้นการปรับเปลี่ยนสู่การบริหารราชการที่เปิดเผย โปร่งใส เน้นการมีส่วนร่วมของประชาชน และพัฒนาระบบราชการเพื่อตอบสนองความต้องการและเพื่อประโยชน์ของประชาชนเป็นสำคัญ
3. วัตถุประสงค์

3.1 เพื่อสนับสนุนให้ตัวแทนภาคประชาชนมีส่วนร่วมในการตรวจสอบการจัดซื้อจัดจ้าง ขององค์การบริหารส่วนตำบลท่าดี

3.2 เพื่อป้องกันการทุจริตในด้านที่เกี่ยวข้องกับงบประมาณขององค์การบริหารส่วนตำบลท่าดี ให้เกิดการพัฒนาได้อย่างคุ้มค่า
4. เป้าหมาย

ตัวแทนชุมชนในพื้นที่องค์การบริหารส่วนตำบลท่าดี
5. พื้นที่ดำเนินการ

องค์การบริหารส่วนตำบลท่าดี
6. วิธีดำเนินการ

6.1 คัดเลือกตัวแทนชุมชน เพื่อแต่งตั้งเป็นตัวแทนชุมชนเข้าร่วมเป็นคณะกรรมการตรวจสอบ  จัดซื้อจัดจ้าง  พัสดุและทรัพย์สินต่างๆ ขององค์การบริหารส่วนตำบลท่าดี

6.2 จัดทำคำสั่งแต่งตั้งคณะกรรมการตรวจสอบ  การจัดซื้อจัดจ้าง  พัสดุและทรัพย์สินขององค์การบริหารส่วนตำบลท่าดี   ซึ่งตามระเบียบกระทรวงมหาดไทยว่าด้วยการพัสดุขององค์กรปกครองส่วนท้องถิ่น พ.ศ. 2535 แก้ไขเพิ่มเติม พ.ศ. 2553 มิได้กำหนดให้มีการแต่งตั้งให้มีผู้แทนชุมชนเข้าร่วมเป็นกรรมการ   แต่องค์การบริหารส่วนตำบลท่าดี  ให้ความสำคัญในการมีตัวแทนชุมชนเข้าร่วมตรวจสอบเพื่อให้การดำเนินงานเป็นไปอย่างซื่อตรง โปร่งใส
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)
8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

  กองคลัง องค์การบริหารส่วนตำบลท่าดี
10. ผลลัพธ์

การจัดซื้อจัดจ้างและการบริหารพัสดุ/ทรัพย์สิน  ขององค์การบริหารส่วนตำบลท่าดี   มีความโปร่งใสโดยมีตัวแทนประชาชนร่วมตรวจสอบและไม่เกิดปัญหาการทุจริตคอร์รัปชัน
4.3 การส่งเสริมบทบาทการตรวจสอบของสภาท้องถิ่น
4.3.1 ส่งเสริมและพัฒนาศักยภาพสมาชิกสภาท้องถิ่นให้มีความรู้ ความเข้าใจในการปฏิบัติหน้าที่ให้เป็นไปตามกฎหมาย ระเบียบที่เกี่ยวข้องได้กำหนดไว้

โครงการที่ 1
1. ชื่อโครงการ : กิจกรรมการส่งเสริมและพัฒนาศักยภาพสมาชิกสภาท้องถิ่น

2. หลักการและเหตุผล/ที่มาของโครงการ


องค์กรปกครองส่วนท้องถิ่นมีบทบาทความสำคัญยิ่งต่อการพัฒนาทางการเมือง เศรษฐกิจ และสังคม ด้วยเหตุผลดังกล่าวการพัฒนาศักยภาพทักษะและความรู้ของสมาชิกสภาท้องถิ่นให้มีความพร้อมที่จะรับภารกิจและการจัดบริการให้แก่ชุมชนจึงเป็นเรื่องที่สำคัญอย่างยิ่ง ประกอบกับการให้การศึกษาอบรมเป็นสิ่งสำคัญประการหนึ่งที่องค์การบริหารส่วนตำบลท่าดี ได้ดำเนินการ เพื่อให้สมาชิกสภาท้องถิ่นมีความรู้และทักษะด้านการปกครองส่วนท้องถิ่น มีความรู้ความเข้าใจในการปฏิบัติหน้าที่ รวมถึงมีความรู้ความเข้าใจเกี่ยวกับระเบียบข้อกฎหมายต่างๆ ที่เกี่ยวข้องกับท้องถิ่นด้วย เพื่อพัฒนาตนเองและสามารถนำความรู้ไปใช้ให้เป็นประโยชน์ต่อการปฏิบัติหน้าที่ได้อย่างมีประสิทธิภาพและมีประสิทธิผล

ดังนั้น องค์การบริหารส่วนตำบลท่าดี จึงได้มีการจัดส่งสมาชิกสภาท้องถิ่นให้เข้ารับการฝึกอบรมและศึกษาดูงานอยู่เสมอ เพื่อเป็นการเพิ่มประสิทธิภาพในการปฏิบัติงานและสามารถนำมาพัฒนาองค์กร พัฒนาท้องถิ่น ให้ท้องถิ่นมีความเจริญก้าวหน้า
3. วัตถุประสงค์

3.1 เพื่อสร้างการเรียนรู้และประสบการณ์การทำงานให้กับสมาชิกสภาท้องถิ่นให้มีความเข้าใจในการทำงานตามบทบาทและอำนาจหน้าที่

3.2 เพื่อให้สมาชิกสภาท้องถิ่นได้มีความรู้ความเข้าใจในการปฏิบัติงานที่ถูกต้อง เป็นไปตามระเบียบ กฎหมาย

3.3 เพื่อส่งเสริมให้สมาชิกสภาท้องถิ่นได้เพิ่มศักยภาพในการพัฒนาท้องถิ่นได้อย่างถูกต้อง
4. เป้าหมาย/ผลผลิต

ร้อยละ 50 ของจำนวนสมาชิกสภาองค์การบริหารส่วนตำบลท่าดี 
5. พื้นที่ดำเนินการ

ทั้งในองค์การบริหารส่วนตำบลท่าดี และหน่วยงานที่จัดฝึกอบรม
6. วิธีการดำเนินการ

6.1 ฝ่ายบริหารงานบุคคลตรวจสอบหลักสูตรการฝึกอบรมทั้งภายในองค์การบริหารส่วนตำบลและหน่วยงานภายนอก เพื่อเป็นข้อมูลในการจัดส่งสมาชิกสภาท้องถิ่นเข้ารับการอบรมหรือร่วมประชุมสัมมนาแล้วแต่กรณี

6.2 เมื่อพิจารณาความเหมาะสมของหลักสูตรเรียบร้อยแล้ว ดำเนินการเสนอผู้บังคับบัญชาเพื่อส่งสมาชิกสภาท้องถิ่นเข้ารับการฝึกอบรม หรือเข้าร่วมประชุม หรือดำเนินการจัดฝึกอบรมเองโดยสำนัก/กองงานที่รับผิดชอบ

6.3 แจ้งให้สมาชิกสภาท้องถิ่นผู้ผ่านการฝึกอบรมจัดทำรายงานสรุปผลการฝึกอบรมเสนอประธานสภา โดยผ่านนายกองค์การบริหารส่วนตำบลท่าดี

6.4 ฝ่ายบริหารงานบุคคลดำเนินการประเมินผลการฝึกอบรมของสมาชิกสภาท้องถิ่น และรายงานเสนอนายกองค์การบริหารส่วนตำบลท่าดี ทราบ
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)
8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

สำนักงานปลัด องค์การบริหารส่วนตำบลท่าดี
10. ผลลัพธ์

10.1 สมาชิกสภาท้องถิ่นมีความรู้ความเข้าใจในการทำงานตามบทบาทและอำนาจหน้าที่

10.2 สมาชิกสภาท้องถิ่นได้รับการเรียนรู้และประสบการณ์การทำงานใหม่ๆ

10.3 การปฏิบัติงานของสมาชิกสภาท้องถิ่นเป็นไปอย่างถูกต้องตามระเบียบกฎหมาย
4.4 เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการทุจริต

4.4.2 บูรณาการทุกภาคส่วนเพื่อต่อต้านการทุจริต
โครงการที่ 1
1. ชื่อโครงการ : กิจกรรมการติดป้ายประชาสัมพันธ์กรณีพบเห็นการทุจริต

2. หลักการและเหตุผล/ที่มาของโครงการ

ปัญหาการทุจริตที่เกิดขึ้นในหน่วยงานภาครัฐได้ส่งผลเสียหายกับประเทศชาติอย่างมาก จำเป็นที่ทุกภาคส่วนในสังคมจะต้องตระหนักและร่วมกันแก้ไขจัดการปัญหา โดยการเข้าไปมีส่วนร่วมเป็นเครือข่ายในการขับเคลื่อนต่างๆ ให้เกิดการเฝ้าระวัง ป้องปรามการทุจริต ในรูปแบบการกระตุ้นให้ทุกภาคส่วนในจังหวัดได้ตระหนักถึงปัญหาการทุจริตคอร์รัปชันและมีส่วนร่วมในการป้องกันและปราบปรามการทุจริต
3. วัตถุประสงค์

3.1 เพื่อให้ประชาชนมีส่วนร่วมในการป้องกันการทุจริต

3.2 เพื่อแสดงเจตนารมณ์ในการแก้ไขปัญหาการทุจริต
4. เป้าหมาย/ผลผลิต

ประชาชนในพื้นที่ตำบลท่าดี
5. พื้นที่ดำเนินการ

ตำบลท่าดี
6. วิธีดำเนินการ

6.1 ขออนุมัติจัดทำป้ายประชาสัมพันธ์


6.2 ปิดประกาศประชาสัมพันธ์  

6.3 จัดเจ้าหน้าที่รับผิดชอบรับแจ้งเหตุทางโทรศัพท์

6.4 บันทึกเรื่องร้องเรียน ร้องทุกข์

6.5 เสนอผู้บริหารพิจารณาสั่งการ

6.6 ดำเนินการปรับปรุงแก้ไขเรื่องที่ได้รับการร้องเรียน
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)
8. งบประมาณดำเนินการ

งบประมาณ  4,000  บาท
9. ผู้รับผิดชอบโครงการ

สำนักปลัดองค์การบริหารส่วนตำบลท่าดี
10. ตัวชี้วัด/ผลลัพธ์

10.1 จำนวนเรื่องร้องเรียนเกี่ยวกับการทุจริต

10.2 นำเรื่องที่ได้รับการร้องเรียนไปดำเนินการปรับปรุงแก้ไข
ภาคผนวก
แผนปฏิบัติการป้องกันการทุจริต 4 ปี (พ.ศ. 2561-2564)

